২০ মে ‘মুল্লুক চলো’ দিবস কেন আজও প্রাসঙ্গিক! – Odhikar BD\nমে ২০, ২০২১ মে ২১, ২০২১\n২০ মে ‘মুল্লুক চলো’ দিবস কেন আজও প্রাসঙ্গিক!\nচলছে স্বাধীনতার অর্ধশতবার্ষিকী। আজকের বিশ্ব অর্থনীতিতে উল্লেখযোগ্য একটি স্থান দখল করে রেখেছে বাংলাদেশও। যে কয়টি অর্থনৈতিক উৎপাদনের কারনে বিশ্ববাজারে আজ বাংলাদেশ তার মধ্যে গুরুত্বপূর্ণ একটি অর্থনৈতিক বিষয়- চা। তবে যেই চা- দেশের একটি গুরুত্বপূর্ণ অর্থনৈতিক ফসল; কি ছিলো তাদের ইতিহাস- কেমনই বা আছেন সেই অর্থনীতির ধারক ও বাহক চা শ্রমিকরা?\nউনিশ শতকের শুরুর দিকেবৃটিশ সরকার কর্তৃক দক্ষিণ ভারত, মধ্যপ্রদেশ, উত্তরপ্রদেশ, ঝাড়খণ্ড, বিহার, উড়িষ্যাসহ বিভিন্ন অঞ্চলের নিম্নবর্ণের মানুষদের ‘চা’ চাষ করে জীবনমান উন্নয়নের যে স্বপ্ন দেখানো হয়েছিল তা শুধুই ছিলো প্রলোভন।\nএ বুঝতে পেরেই তৎকালীন সময় সেই জনগোষ্টী সিদ্ধান্ত নেয় নিজ নিজ বাড়ি ফিরে যাওয়ার। তৎকালীন চা শ্রমিক নেতা পণ্ডিত গঙ্গাচরণ দীক্ষিত ও পণ্ডিত দেওসরন ‘মুল্লুকে চলো’ (নিজ দেশে চল) আন্দোলনের ডাক দেন। আর এই সিদ্ধান্ত অনুযায়ী ১৯২১ সালের ২০ মে তারা রওনা দেয় মুল্লুকের উদ্দেশ্যে। সেদিন বাস-ট্রেন সব বন্ধ করে দেয় বৃটিশ সরকার। আর সেই ২০ মে চাঁদপুরে মেঘনার তীরে জাহাজঘাটে সংঘঠিত হয় শ্রমিক ইতিহাসের জঘন্যতম হত্যাযজ্ঞ।\nএই দিনে নিজ জন্মভূমিতে ফিরতে চাওয়ার অপরাধে শত শত নিরীহ চা শ্রমিককে গুলি করে হত্যা করে ব্রিটিশ সৈন্যরা। চা শ্রমিকদের দাবি, ২০ মে ‘চা শ্রমিক দিবস’ হিসেবে সরকারিভাবে স্বীকৃতি দেওয়ার। অথচ সেই নির্মম ঘটনার শতবছর পূর্ণ হলেও দিবসটিকে সরকারিভাবে স্বীকৃতি দেওয়া হয়নি আজও। এই ২০ মে সেই ঐতিহাসিক ‘মুল্লুক চলো’ দিবস। রাতের অন্ধকারে হারিয়ে যাওয়া নদীর স্রোতের মতই হারিয়ে যাচ্ছে এই দিনটি।\nএমনকি দেশে এই চা শ্রমিকরা দেড়’শ বছরের উপরে অবস্থান করলেও দৈনিক মজুরী ছুঁতে পারেনি দেড়’শতে। পুষ্টিকর খ্যাদ্যাভ্যাস এবং ন্যায়পালদের অবহেলায় হাড় লিকলিকে এই শ্রমিকদের শারীরিক গঠন এবং জীবনমান রয়ে গেছে সেই পূর্বপুরুষদের মতই। শিক্ষা-চিকিৎসা কিম্বা মৌলিক অধিকারের কোন বালাই নেই আজব্ধি।\nবৃটিশ ঔপনিবেশিক আমলে চা শিল্পের গোড়াপত্তনের সময় উনিশ শতকের মাঝামাঝি থেকেই চায়ের বাণিজ্যিক উৎপাদনের জন্য বিপুল শ্রমিকের চাহিদা দেখা দেয়। কিন্তু স্থানীয় শ্রমিকদের দ্বারা শ্রমঘন এই শিল্প চালু করা সম্ভবপর হয়ে উঠেনি। তাই আরকাট্টিদের (দালাল) মাধ্যমে ব্রিটিশ সরকার ভারতবর্ষের বিভিন্ন প্রান্ত থেকে শ্রমিক নিয়ে আসা শুরু করে।\nসমগ্র দক্ষিণ ভারত, মধ্যপ্রদেশ, উত্তরপ্রদেশ, ঝাড়খণ্ড, বিহার, উড়িষ্যাসহ বিভিন্ন অঞ্চলের নিম্নবর্ণের মানুষদের মিথ্যা আশ্বাস আর উন্নত জীবনের নিশ্চয়তা দিয়ে শ্রমিক হিসেবে নিয়ে আসা হয়। বলা হয় মাটি খুড়লেই পাওয়া যাবে টাকা। ভালো খাবার। ভালো পোষাক। আর উজ্জ্বল ভবিষ্যৎ পাবে অনাগত সন্তানেরা।\nবিপুল শ্রমিক সংগ্রহের ব্যবস্থাকে সুসংসত করতে তৎকালীন সরকার ১৮৬৩ সালে প্রণয়ন করে ‘লেবার ইমিগ্রেশন অ্যাক্ট’। আর বিভিন্ন সময়ে সেটাকে পরিমার্জনও করে তারা। শ্রমিকদের ধোকা দিয়ে চা শিল্প শুরুর পর থেকেই সময়ে সময়ে দেখা দেয় শ্রমিক অসন্তোষ। দুর্গম পাহাড়ি অঞ্চলে বিষাক্ত সাপ। হিংস্র জন্তু জানোয়ার। মশার কামড়সহ প্রাকৃতিক প্রতিকূলতা আর মালিকশ্রেণির নির্যাতন চা শ্রমিকদের হয়ে দাঁড়ায় নিত্যসঙ্গী। ক্রীতদাসের মতো নামমাত্র মজুরিতে সারাদিনের খাটুনিতে জুটত না একবেলা খাবার। অখাদ্য-কুখাদ্য, অসুখ-বিসুখ আর বন্দিদশায় অপর্যাপ্ত মজুরির পাশাপাশি বাসস্থান, খাবার, স্বাস্থ্যনিরাপত্তাসহ নানামুখী সংকটে জর্জরিত শ্রমিকরা ক্রমশই বাগানমালিক দ্বারা নিপীড়ন নির্যাতনে অতিষ্ট হয়ে ওঠে চা শ্রমিকরা।\nআসাম লেবার এনকোয়েরি কমিটির ১৯২৯-২১ সালের প্রতিবেদন থেকে জানা যায়, লক্ষাধিক চা শ্রমিক মৃত্যুবরণ করে ১৯১৭-২০ সময়কালে। যাদের বেশিরভাগই মারা যায় অপুষ্টিজনিত ও সংক্রামক ব্যাধিতে। এভাবে চা বাগানে শ্রমিকদের বিদ্রোহ প্রকট আকার ধারণ করে।\nতখন বৃটিশ বিরোধী বিপ্লবীদের তৎপরতা, খেলাফত আন্দোলন আর অসহযোগ আন্দোলনের উত্তাল ঢেউ চলছে ভারতবর্ষজুড়ে। মহাত্মা গান্ধী ও তাঁর অনুসারীরা তখন ব্রিটিশবিরোধী আন্দোলন চালিয়ে যাচ্ছে জীবনবাজি রেখে। ১৯২০ সালের নানান সময়ে করিমগঞ্জ, ধলই, কাছাড় ভ্যালি, ব্রহ্মপুত্র ভ্যালি ও সিলেট ভ্যালির বিভিন্ন চা বাগানে ব্যাপক আকার ধারণ করে শ্রমিক অসন্তোষ। যার ফলশ্রুতিতে ১৯২১ সালের মে মাসে চা শ্রমিকরা মুল্লুকে চলো বা নিজ জন্মস্থানে যাত্রার ব্যাপারে মনস্থির করে। কিন্তু নির্দয় বাগানমালিকের সাথে যোগসাজশে ব্রিটিশ সরকার রেলযোগাযোগ বন্ধ করে দেয়। আর কোনো উপায় না দেখে মে মাসের ৩ তারিখ প্রায় ৩০ হাজারের বেশি চা শ্রমিক রেললাইন ধরেই চাঁদপুরের মেঘনা ঘাটের উদ্দেশে হাঁটা শুরু করে।\nতৎকালীন চা শ্রমিক নেতা পণ্ডিত গঙ্গাচরণ দীক্ষিত ও পণ্ডিত দেওসরন নেতৃত্ব দেন এই ‘মুল্লুকে চল’ আন্দোলনের। চা শ্রমিকদের কেবল ধারণা ছিল স্টিমারযোগে কলকাতা যাওয়া যায়। এদিকে ২০ মে চা শ্রমিকরা মেঘনা ঘাটে পৌঁছালে আসাম রাইফেলসের গোর্খা সৈন্য মোতায়েন করে। শুরু হয় পরিশ্রান্ত ও সংক্ষুব্ধ চা শ্রমিকদের নিবৃত্ত করে ফেরানোর চেষ্টা। তৎকালীন অ্যাসিস্ট্যান্ট ডেপুটি কমিশনার মিস্টার কে সি দের নির্দেশ ও তত্ত্বাবধানে গোর্খা সৈন্যরাশুরু করে গুলিবর্ষণ। রঞ্জিত হয় মেঘনা নদীর জল অসহায় চা শ্রমিকের রক্তে। চা বাগানের ব্রিটিশ মালিক এবং তাদের দোসরদের গুলিতে এ দিন প্রাণ হারান কয়েকশ চা শ্রমিক। কারও কারও মতে এই সংখ্যা কয়েক হাজার। অজস্র মৃতদেহ ভেসে যায় মেঘনার বুকে। যার মাধ্যমে সংঘটিত হয় ইতিহাসের নির্মমতম শ্রমিক হত্যাযজ্ঞ।\nএই বর্বরোচিত হত্যার পর স্টিমার শ্রমিক, রেলশ্রমিক এবং পুরো আসাম ও পূর্বে বাংলার চা শ্রমিকরা একযোগে ধর্মঘট শুরু করে শ্রমিক হত্যার প্রতিবাদ অব্যাহত রাখেন। মহাত্মা গান্ধী, মাওলানা মোহাম্মদ আলী, চিত্তরঞ্জন দাস, নেতাজী সুবাস চন্দ্র বসুর মতো নেতারা ছুটে আসেন চাঁদপুর। চাঁদপুরে চা শ্রমিকদের এই আত্মত্যাগের মধ্য দিয়েই ভারতবর্ষের স্বাধীনতা ও ব্রিটিশ ঔপনিবেশিক শাসনের অবসান ত্বরান্বিত হয়। আর ট্রেড ইউনিয়ন গঠনের ভিত রচিত হয়। চা বাগানের প্রেক্ষাপটে মূলকরাজ আনন্দের ১৯৩৭ সালে প্রকাশিত চাঞ্চল্যকর উপন্যাস ‘টু বাডস অ্যান্ড এ লিফ’ এ বাগান মালিকদের অমানবিক অত্যাচারের চিত্র পরিস্ফূটিত হয়েছে।\nএরই এক ধারাবাহিকতায় তৎকালীন কমিউনিস্ট পার্টি ১৯৩৮ সালে সর্বপ্রথম চা শ্রমিকদের ইউনিয়ন গড়ে তুলে যার নাম ছিল ‘চা মজদুর ফেডারেশন’। এ সংগঠনটি গড়ে উঠার ফলে সংগঠিত হতে থাকেন চা শ্রমিকরা। কিন্তু তা গড়ে উঠতে পারে নি চা শ্রমিকদের একটি ধারাবাহিক আন্দোলন সংগ্রামের প্রতিষ্ঠান হিসেবে। তার উল্লেখযোগ্য একটি কারন মালিক শ্রেণীর নির্যাতন নিপিড়ন। তবে বিশেষজ্ঞরা দেখছেন অন্য আরেকটি কারন। চা শ্রমিক নেতাদের ভুল দৃষ্টভঙ্গি।\nদ্বিতীয় বিশ্বযুদ্ধে বৃটেন ও রাশিয়া ছিল একপক্ষে। কমিউনিষ্ট পার্টি বেছে নেয় ইংরেজদের সহযোগিতা করার নীতি। বেশিরভাগ চা বাগান মালিক ছিল বৃট্রিশ। ফলে তারা চা শ্রমিক আন্দোলনের সামনে স্পষ্ট দিশা দেখাতে পারেন নি।\nএর সুযোগে জহর লাল নেহেরু ১৯৪৫ সালে কংগ্রেসের উদ্যোগে সিলেটে স্থাপন করেন, ‘শ্রীহট্ট চা শ্রমিক ইউনিয়ন’। যা ৪৭ পরবর্তী সময়ে ‘চা শ্রমিক ইউনিয়ন’ নাম ধারণ করে। কংগ্রেসের আপোষকামী রাজনীতির পুরো মাত্রায় প্রভাব ফেলে এ সংগঠনটিতে। নানা কারনে এই ধারাটি হয়ে উঠে চা জনগোষ্ঠির প্রধাণ ধারা। যার সুদূর প্রসারী ফলাফলে চা শ্রমিকদের মধ্যে জাত,ধর্ম,গোত্রসহ পশ্চাৎপদ মানসিকতার প্রভাব ব্যাপক মাত্রায় থেকে গিয়েছে। তবে এটা বলার অপেক্ষা রাখে না যে চা শিল্প হলো উপনিবেশবাদের ফলাফল। একে বরাবরই টি এস্টেট বলা হয়েছে। কাজেই বাগানমালিকরা ঔপনিবেশিক শাসকের ন্যায় শোষণ-নিপীড়ন অব্যাহত রেখে চলেছে এবং ঐতিহাসিকভাবেই মালিকপক্ষ রাষ্ট্রের সাথে অনেক নিবিড়ভাবে সম্পর্কযুক্ত।\n১৯৭১ সালে শেখ মুজিবর রহমানের ডাকে চা শ্রমিকরা তীর-ধনুক নিয়ে যুদ্ধে ঝাপিয়ে পড়ে। দেশের জন্য অনেক জীবনও দিয়েছে চা শ্রমিকরা। কিন্তু এখনও এ দেশে পরবাসীর মতোই রয়ে গেছে তারা। ন্যূন্যতম অধিকারটুকুও নেই ভূমির উপর।\nতাদের দাবি, ২০ মে কে ‘চা শ্রমিক দিবস’ হিসেবে সরকারি স্বীকৃতি দেয়া হোক।\nস্বাধীনতার পূর্ব ও পরবর্তী উভয় সময়েই মালিকপক্ষ রাষ্ট্রের প্রত্যক্ষ ও পরোক্ষ মদতে চা শ্রমিকদের মজুরি সবচেয়ে কম রাখার প্রচেষ্টা করেই চলেছে।\nভোটের অধিকার নিশ্চিত হয়েছে। অথচ ন্যায্য হিস্যার কথা উঠলেই যেন সরকারের চোখ ফুলে আলুর দম হওয়ার জোগাড়। এই কুলি-মুটে করবে কি খাবার দিয়ে- পড়ে কোন মহাভারতই বা করবে উদ্ধার!\nফলত চা মালিকরা শুরু থেকেই চা বাগানে এমন পরিকাঠামো গড়ে তুলেছে যা হলো রাষ্ট্রের ভিতরে আরেক রাষ্ট্র। সভ্যতার বাইরে এক আলাদা জগৎ।\nসাম্প্রতিক সময়েও কালিটি চা বাগানের বকেয়া মজুরির আন্দোলন কিম্বা রেমা চা বাগানের বর্তমান প্রেক্ষাপটে বাগানমালিকদের আচরণে আরও স্পষ্টতাই দেখতে পেয়েছে জনগণ।\nযে অধিকার রক্ষার জন্য চা শ্রমিকদের ঐতিহাসিক আত্মত্যাগের দুঃখগাঁথা রচিত হয়েছে তার বাস্তবায়ন এই ১০০ বছরেও হয়নি। বছরের পর বছর বাগানমালিক ও সরকারের শোষণ-নিপীড়নের স্বীকার হচ্ছে চা শ্রমিকরা।\nনামমাত্র মজুরির পাশাপাশি ন্যূনতম মৌলিক অধিকার বরাবরই অধরাই থেকেছে। চা শ্রমিকদের মর্যাদা প্রতিষ্ঠিত হয়, এমন মজুরি নিশ্চিত করতে চায় চা শ্রমিকরা। সমাজ বিশ্লেষকরা মনে করেন, মুনাফা ও সম্পদের ৯০% মালিকানা শ্রমিকদের হওয়া উচিত।\nতাই বলা যায় অধিকার আজও প্রতিষ্ঠিত হয়নি চা শ্রমিকদের। ভোগবাদী সমাজব্যবস্থার পুঁজিবাদী মনোভাব চা গাছের ন্যায় বনসাই করে রেখেছে চা শ্রমিকদের জীবন।\nচা শ্রমিকদের অমানবিক পরিশ্রমে ক্রমান্বয়ে চা শিল্পের বিকাশ ঘটেছে যার দরুন চা উৎপাদনের নতুন রেকর্ড গড়ে জিডিপিতে উল্লেখযোগ্য অবদানের পাশাপাশি রফতানিমুখী শিল্প হিসেবে বৈদেশিক মুদ্রা অর্জনে অগ্রণী ভূমিকা রাখছে।\nঅথচ দুষ্টচক্রে বাধা চা শ্রমিকদের ‘জীবন মানের উন্নয়ন’ শব্দটি উবে গেছে রাষ্ট্রের নীতিমালা থেকে।\nশ্রম আইনের ব্যত্যয় ঘটিয়ে চা জনগোষ্ঠীকে বাসস্থান, স্বাস্থ্য ও চিকিৎসা ও শিক্ষার অধিকার থেকে দূরে রেখেই বাগান পরিচালনা করছে মালিক পক্ষ।\nএ ব্যাপারে কোনো ভ্রুক্ষেপই নেই রাষ্ট্রের। এতেই বোঝা যায় মুনাফালোভী বাগানমালিক আর রাষ্ট্রব্যবস্থা একে অপরের সাথে পরমবন্ধুত্বপূর্ণ পার্টিতে আনন্দ ছাড়া গণভোগান্তির কোনও স্থানই নেই।\nতাইতো আজ শত বছর পরেও চা শ্রমিকদের ‘মুল্লুকে চলো’ আন্দোলনের আবেদন বারবার তাৎপর্যমণ্ডিত এবং খুবই প্রাসঙ্গিক হয়েই থেকে গেছে। চুক্তির মাধ্যমে চা শ্রমিকদের ন্যায্য মজুরিব্যবস্থা চালু করা যায়নি।\nঅদ্যাবধি আইনগতভাবে ন্যূনতম মজুরি বোর্ড দ্বারা শ্রমমূল্যের ন্যায্যতা প্রতিষ্ঠা করা হয়নি। ফলে চা শ্রমিকদের শ্রমের বিনিময়ে ন্যায্য মজুরির নিশ্চয়তা এই রাষ্ট্র নির্ধারণ করে দিতে পারেনি।\nএদিকে চা শ্রমিকদের ভূমির অধিকার না থাকায় বাগানমালিকরা একুশ শতকেও রয়ে গেছে জমিদারী মেজাজে। লক্ষ লক্ষ চা শ্রমিকের বলিদানের পরও রাষ্ট্র তাদের জীবনের মর্যাদা দেয়নি। গণহত্যার এই দিনটিকে স্বীকৃতি দেয়নি মহান চা শ্রমিক দিবস হিসেবে।\nতবে এই দিনকে দেশের বামপন্থী চা শ্রমিক সংগঠনরা পালন করে আসছেন ‘ মহান চা-শ্রমিক দিবস’ হিসেবে। শ্রদ্ধা আর ভালোবাসায় করেন আত্মাহুতি দেওয়া শহীদদের স্মরণ।\nবাংলাদেশের কমিউনিস্ট পার্টি, চা শ্রমিক ফেডারেশনসহ চা শ্রমিক- চা সন্তান- চা ছাত্রদের নানান সংগঠন পালন করেন এই দিবসটি। দিবসটিকে কেন্দ্র করে উত্থাপন করেন চা শ্রমিকদের জীবনমান উন্নয়নে ন্যায্য মজুরী, মৌলিক অধিকার নিশ্চিত করার দাবি দাওয়া। সংগ্রামের চেতনায় বারবার অধিকার রক্ষার লড়াইয়ে চা শ্রমিকরা পুনর্জীবিত হয় এই দিবসের মাহাত্মে। এক হয়ে স্লোগান তোলেন চা শ্রমিক এবং সহযোগী সংগঠকরা-\n‘মুল্লুক চলো আন্দোলন, সফল হোক সার্থক হোক’।\nTagged in "চা শ্রমিক দিবস"\nPrevপ্রথম দুই ওয়ানডের জন্য বাংলাদেশ দল ঘোষণা\nNextস্বাস্থ্য খাতে দুর্নীতি লুটপাট বন্ধ ও রোজিনা ইসলামের মুক্তির দাবিতে দুর্নীতির বিরুদ্ধে বাংলাদেশের বিক্ষোভ


জবি প্রতিনিধি:জগন্নাথ বিশ্ববিদ্যালয়ে (জবি) গীতিকবি আবদুল হাই মাশরেকী’র জন্মবার্ষিকী উদ্যাপন উপলক্ষে আলোচনা সভা ও সাংস্কৃতিক অনুষ্ঠান অনুষ্ঠিত হয়েছে। সোমবার বেলা ১২ ঘটিকায় কেন্দ্রীয় মিলনায়তনে কবি আবদুল হাই মাশরেকী একটি বিখ্যাত গান পরিবেশনের মধ্য দিয়ে অনুষ্ঠান শুরু হয়।\nসভাপতির বক্তব্যে জগন্নাথ বিশ্ববিদ্যালয়ের উপাচার্য অধ্যাপক ড. মীজানুর রহমান বলেন, সাংস্কৃতিক দিক দিয়ে বাঙালি জাতি অনেক সমৃদ্ধশালী। আর বাংলাদেশের অন্যতম বিশ্ববিদ্যালয় হিসেবে জগন্নাথ বিশ্ববিদ্যালয় সাংস্কৃতিক ঐতিহ্য ধরে রাখাতে এবং এর চর্চায় বদ্ধপরিকর। আবদুল হাই মাশরেকী’র জীবনী ও কর্মের ওপর জগন্নাথ বিশ্ববিদ্যালয়ের কোন শিক্ষার্থী উচ্চতর গবেষণা (এম.ফিল) করতে আগ্রহী হলে বিশ্ববিদ্যালয়ের পক্ষ থেকে বৃত্তি প্রদান করা হবে।\nসংগীত বিভাগের সহকারী অধ্যাপক মাহমুদুল হাসান এর সঞ্চালনায় এতে বিশেষ অতিথি হিসেবে বক্তব্য রাখেন, ট্রেজারার অধ্যাপক মোঃ সেলিম ভূঁইয়া, ভারতের কবি সৈয়দ হাসমত জালাল, শিল্পী শংকর সাওজাল। এছাড়াও কবি আবদুল হাই মাশরেকীর সন্তান শামীম মাশরেকী ও নঈম মাশরেকী এবং কবি আবদুল হাই মাশরেকী পরিষদের সভাপতি কবি মাহবুব আলম বক্তব্য প্রদান করেন। শুভেচ্ছা বক্তব্য দেন গীতিকবি আবদুল হাই মাশরেকী’র জন্মবার্ষিকী উদ্যাপন কমিটির আহ্বায়ক ও সমাজকর্ম বিভাগের অধ্যাপক ড. মোঃ আবুল হোসেন।\nসাংস্কৃতিক অনুষ্ঠানে কবি আবদুল হাই মাশরেকীর রচিত ঐতিহ্যবাহী গীতিকবিতা অবলম্বনে গান, নৃত্য ও পুঁথির অবলম্বনে নাটিকা পরিবেশিত হয়। গান, নৃত্য ও নাটিকায় পরিবেশনে অংশগ্রহণ করেন জগন্নাথ বিশ্ববিদ্যালয়ের সংগীত ও নাট্যকলা বিভাগের শিক্ষার্থী ও শিক্ষকবৃন্দ। এসময় বিশিষ্ট চিত্রশিল্পী নাজমা আক্তার, জগন্নাথ বিশ্ববিদ্যালয়ের বিভিন্ন অনুষদের ডিন, ইনস্টিটিউটের পরিচালক, বিভাগের চেয়ারম্যান, সাংবাদিক সমিতির নের্তৃবৃন্দ ও শিক্ষার্থীরা উপস্থিত ছিলেন।\nদুমকিতে ওপেন হাউস-ডে অনুষ্ঠিত\nনলছিটিতে শিক্ষাপ্রতিষ্ঠানে সেসিপের বৈজ্ঞানিক সরঞ্জাম বিতরণ\nমান সম্মত শিক্ষা চায় বরগুনার টিআইবি-সনাক\nকলাপাড়ায় নবনির্বাচিত উপজেলা চেয়ারম্যান ও ভাইস চেয়ারম্যানের বরণ অনুষ্ঠান


SONGSOPTOK THE WRITERS BLOG | 7/15/2015 | প্রচ্ছদ নিবন্ধ / COVER STORY\nঅন্তরঙ্গ সম্পর্কের অভিমুখ বলতে সাধারণভাবে বিবাহকেই ধরা হয়। যদিও যে সম্পর্কের সমাজ স্বীকৃত ও আইনসিদ্ধ যাত্রা শুরু হয় ঐ বিবাহের সূত্র ধরেই! অনেক ক্ষেত্রেই দূর্ভাগ্যজনক হলেও, যার পরিণতি বিবাহবিচ্ছেদ হয়েই দেখা দেয়। বিশেষতঃ আমাদের বাংলাদেশের সমাজসংসারে অন্তরঙ্গ সম্পর্কের শুরু বিবাহের সূত্রেই গড়ে ওঠে। কেননা আমাদের সমাজে এখনো প্রাকবিবাহ সম্পর্কে অন্তরঙ্গতার পরিসর গড়ে ওঠার সম্ভাবনা প্রায় নেই বললেই চলে। যদিও আমরা নারী পুরুষের প্রেম ভালোবাসার প্রাথমিক পর্বকেই অন্তরঙ্গ সম্পর্ক বলে ধরে নিই, এবং অবশ্যাম্ভাবী বলে বিবাহকেই যে সম্পর্কের মধুরেণ সমাপয়েৎ বলে বিশ্বাস করে থাকি।\nকিন্তু সত্য‌িই কি এই যে সার্বিক চিত্র, এর মধ্যেই অন্তরঙ্গ সম্পর্কের সীমাবদ্ধতা? অন্তরঙ্গ সম্পর্ক বলতে আমারা ঠিক কি বুঝি? আর সম্পর্ক বিন্যাসের কোন চিত্রটিই প্রকৃত অন্তরঙ্গতাকে ধারণ করতে সক্ষম? সমাজস্বীকৃত আইনসিদ্ধ বিবাহের যে ঘেরাটোপকে আমরা সুস্থ সুন্দর সমাজজীবনের ভিত বলে ধরে নিই সেই ঘেরাটোপ কতটা সুস্থ আর কতটা সুন্দর? যে বিবাহবিচ্ছেদকে আমরা সন্দেহাতীত ভাবেই দুঃখজনক বলে মনে করে থাকি, তা কি সকল ক্ষেত্রেই সমান দুঃখজনক? নারী পুরুষের পারস্পরিক সম্পর্ক বিন্যাসের কোন কোন শর্ত্তে রূপ পায় প্রকৃত অন্তরঙ্গতা? এইসব প্রশ্নগুলির জট খুলতে থাকলে তবেই হয়তো আমরা পৌঁছাতে পারব অন্তরঙ্গ সম্পর্কের আশ্চর্য্য রঙমহলের নিশ্চিত ঠিকানায়।\nএকথা খুবই সত্যি যে আমাদের সমাজ সভ্যতার আধুনিক বিন্যাস গড়ে উঠেছে পুরুষতন্ত্রের হাত ধরে পিতৃতান্ত্রিক সমাজ ব্যবস্থায়। যে ব্যবস্থার ভিত মূলত অর্থনৈতিক! এবং সেই অর্থনৈতিক ক্ষমতা বিন্যাসের চাবিকাঠিটি পুরুষেরই হাতে ধরা থাকে। নারী সেখানে পুরুষের বংশরক্ষার কাজে ব্যবহৃত একক মাত্র! আর সেই বংশরক্ষার সংস্কৃতির হাত ধরেই সমাজ সংসারে বিবাহ প্রথার সূত্রপাত। ফলে প্রথমেই এই বিষয়টি আমাদের পরিস্কার বুঝে নেওয়ার প্রয়োজন আছে যে, সামাজ সংসারের পরিসরে প্রচলিত বিবাহপ্রথার প্রধানতম শর্ত্ত নারী পুরুষের অন্তরঙ্গ সম্পর্ক নয় আদৌ। পুরুষের বংশরক্ষাই হল বিবাহপ্রথার উদ্ভবের মূল কারণ। এবং এও বলে রাখা ভালো, নারীর গর্ভবতী হওয়ার ক্ষমতা না থাকলে কিংবা বংশরক্ষার এই তাগিদ পুরুষের চেতনায় না থাকলে, বিবাহ প্রথাও সমাজে প্রচলিত হত না! এরই সাথে আমাদের আরও একটি বিষয় পরিস্কার জেনে রাখা ভালো যে, এই যে আবিশ্ব প্রায় প্রতিটি প্রধানতম ধর্মেই নারী পুরুষের বিবাহকে ঈশ্বরের বিধান বলে প্রচার করে একে একটি স্বর্গীয় মর্য্যাদা দেওয়া হয়; এইটিই পুরুষতন্ত্রের মাস্টার স্ট্রোক! আবিশ্ব সকল ধর্মই পুরুষতন্ত্রের সৃষ্টি! আর সেটিকে কাজে লাগিয়েই পিতৃতান্ত্রিক সমাজসংসার বিবাহ নামক বংশরক্ষার যাঁতাকলে আবহমান কালব্যাপী নারীকে বন্দী করে ফেলেছে সুনিপূণ কৌশলে।\nআমাদের সমাজ সংসারের পরিসরে একটি মেযের জন্মের শুভক্ষণ থেকেই এই কৌশলটি নিপূণ দক্ষতায় ব্যবহৃত হয়ে আসছে সেই সুদূর অতীতকাল থেকেই। আর সেই কারণেই কন্যার জন্মের সময় থেকেই বলতে গেলে পিতামাতার চিন্তায় কন্যার বিবাহ প্রস্তুতি শুরু হয়ে যায়। যার সামাজিক প্রভাবে প্রায় প্রতিটি মেয়েরই চেতনায় ঋতুমতী হওয়ার পর থেকেই বিবাহই জীবনের প্রধানতম স্বপ্ন হয়ে উঠতে থাকে। স্বপ্নের রাজপুত্রের নেশা লাগতে থাকে চোখে। এইখানেই পুরুষতন্ত্রের মূল সাফল্য। আর একটু তলিয়ে দেখলেই পরিস্কার হয়, ঐ স্বপ্নের রাজপুত্রের ছবিটুকুর মধ্যেই ধরিয়ে দেওয়া হয় অর্থনৈতিক ক্ষমতা বিন্যাসের মূল চরিত্রটুকু। এইভাবেই সমাজ সংসার মেয়েদেরকে পুরুষের বংশরক্ষায় বলি প্রদত্ত করে গড়ে তোলে মূলত। তাই এই কথা বললে মোটেই অতিশয়োক্তি হয় না যে, বিবাহপ্রথা ও অন্তরঙ্গ সম্পর্ক আদৌ কিন্তু পরস্পরপরের পরিপূরক নয়। অর্থাৎ বিবাহই অন্তরঙ্গ সম্পর্কের শুরু বা পরিণতি এমনটা নয় মোটেই। পুরুষের বংশরক্ষাই যে প্রথার মূল উদ্দেশ্য ও চালিকা শক্তি তাকে অন্তরঙ্গ সম্পর্ক বিন্যাসের কেন্দ্রবিন্দু বলে আমরা যতই বিশ্বাস করতে চাই না কেন, ঘটনা কিন্তু তার সম্পূর্ণ বিপরীত।\nস্বপ্নের ঐ রাজপুত্রের ছবিটির মধ্যেই কিন্তু মূল গল্পটি ধরা আছে। ঋতুমতী হওয়ার সময় থেকেই এই যে মেয়েদের স্বপ্নের আঙিনায় রাজপুত্রদের আনাগোনা শুরু হয়ে যায়, পিতৃতান্ত্রিক এই কৌশলের মূল অভিমুখ দুটি। একটি হল পুরুষের বাহুবল দৈহিক শক্তিসামর্থ্যের প্রতি নারীকে মোহগ্রস্ত করে রাখা। অর্থাৎ জীবনের সুরক্ষার জন্যে পুরুষই নারীর প্রধানতম ও শেষ ভরসাস্থল এই বিশ্বাসটি নারীর অস্থিমজ্জায় ধরিয়ে দিতে পারলেই নারীকে বশে রেখে ব্যবহার করা সহজসাধ্য হয়ে যায়। দুই, রাজপুত্রের চিত্রকল্পেই জাগতিক ঐশ্বর্য্যের অর্থনৈতিক স্বপ্নপুরণের মোহটিরও বিস্তার ঘটানো যায়, এবং সেইসাথে পুরুষের অর্থনৈতিক ক্ষমতায়নের বৈশিষ্টটিকে নারীর চেতনায় প্রথিত করে তাকে পুরুষ নির্ভর করে রাখার কাজটিকেও সাফল্যমণ্ডিত করে তোলা অনেক সহজ হয়। আর এই কাজগুলিই পিতৃতান্ত্রিক সমাজসংসার করে আসছে বিবাহপ্রথাকেই টিকিয়ে রাখার জন্যেই। আবার পিতৃতান্ত্রিক সমাজব্যবস্থায় বংশরক্ষার প্রয়োজনকেই এই বিবাহপ্রথার মাধ্যমে চালিয়ে নিয়ে যাওয়া হচ্ছে আবহমান কালব্যাপি। বংশরক্ষাই পুরুষতন্ত্রের জীয়নকাঠি।\nমজার কথা আধুনিক যুগের নর নারীর স্বাধীন প্রেম পরিণয় বিবাহের ঘটনাই হোক আর অভিভাবকদের দ্বারা সংঘটিত পুত্র কন্যার বিবাহের সম্বন্ধ স্থাপনই হোক বিবাহের মূল অভিমুখ কিন্তু সেই একই থেকে যায় এইটাই পিতৃতন্ত্রের সাফল্য। আর থাকে বলেই বিবাহিত জীবনের পরতে পরতে এত নানারকমের টানাপোড়েন দেখা যায়। বস্তুত বিবাহ নরনারীর পারস্পরিক চাওয়া পাওয়ার সরকারী দলিল হয়ে দাঁড়ায়। আধুনিক যুগ প্রকরণের প্রেক্ষাপটে সেই চাওয়া পাওয়ার এবং স্বপ্ন ও বাস্তবতার ভারসাম্যে চুড়ান্ত অস্থিরতার সৃষ্টি হলেই বিবাহবিচ্ছেদের সম্ভাবনা দেখা দেয়। কিন্তু এই সংঘটিত বিবাহ তা সে প্রেম ঘটিতই হোক আর অভিভাবকদের দ্বারা নির্দ্দিষ্টই হোক সত্যই কি কোনো অন্তরঙ্গতার জন্ম দেয় নারী পুরুষের পারস্পরিক চাওয়া পাওয়ার আঙিনায়?\nপ্রশ্ন এখানেই। পুরষের চেতনায় নারী যেখানে বংশরক্ষার একক, পুরুষের বীর্জ স্খালনের আধার, আর নারীর চেতনায় পুরুষ যেখানে সামাজিক শারীরীক ও অর্থনৈতিক সুরক্ষা প্রদানের একমাত্র হাতিয়ার তখন সেই সম্পর্কের অন্তরঙ্গতা কতদূর প্রসারিত হতে পারে তা তো সহজেই অনুমেয়! পুরুষতান্ত্রিক এই সমাজ সভ্যতার এইটিই সবচেয়ে বড়ো অভিশাপ! আর আমাদের প্রত্যেকেরই অস্থিমজ্জার পরতে পরতে চেতন অবচেতনের অনন্ত গভীরে এই অভিশাপ এতটাই জড়িয়ে গিয়েছে যে আমরা এইটি উপলব্ধিও করতে পারি না। উপলব্ধি করতে পারি না আমাদের এই উপলব্ধি করার অক্ষামতাই কিভাবে সামাজিক অবক্ষয়কে চির সজীব রাখে।\nপ্রশ্ন তাই এইটি নয় যে বিবাহই কি অন্তরঙ্গ সম্পর্কের সার্থক পরিণতি? প্রশ্ন এইটিও নয় যে অন্তরঙ্গ সম্পর্কের অভিমুখ আদৌ বিবাহ থেকে বিবাহবিচ্ছেদ কিনা? প্রশ্ন মূলত এইটিই যে অন্তরঙ্গ সম্পর্ক কোনটি? অন্তরঙ্গ সম্পর্কের রসায়নটাই বা কি? আর সেই প্রশ্নের উত্তর খুঁজতে গেলে আমাদের দৃষ্টি দিতে হবে নিজেদের দিকেই। আমাদের এই যে জীবাত্মা, এটির মূলত তিনটি আধার। শরীর, যাকে কেন্দ্র করে আবর্তিত বাকি সব কিছু। মন, যা দিয়ে আমরা আমাদের অন্তরের অনুভবগুলিকে বুঝতে পারি, বা স্বীকার করি। আর ব্যক্তিসত্ত্বা, যা দিয়ে আমরা আমাদের পরিপার্শ্বের সাথে সম্পর্ক স্থাপন করি। নিজেকে প্রকাশ করি। একথা সহজেই বোঝা সম্ভব যে এই তিনটি আধারেরই সম্মিলিত মিলনেই গড়ে উঠতে পারে অন্তরঙ্গ সম্পর্কের যোগসূত্র। অনেকেই বলবেন সেই যোগসূত্র তো বৈবাহিক সম্পর্কেই গড়ে ওঠার কথা। কথা তো ঠিক, কিন্তু গড়ে ওঠার পরিসরটাই তো নষ্ট করে বসে আছে পিতৃতান্ত্রিক সমাজসংসার। যে সমাজে নিজের শরীর নিয়ে কথা বলা তো দুরস্থান ভাবাটাও খারাপ, এমনই ধারণায় গড়ে তোলা হয় আমাদের শিশুদের। আমাদের শৈশব থেকেই এই যে শরীর নিয়ে একটা অস্বচ্ছতা গড়ে তোলা হয় মননের পরিসরে; বস্তুত সেটাই আমাদেরকে অন্তরঙ্গ সম্পর্কের অতলান্ত গভীরে পৌঁছাতে বাধা দেয় সবচেয়ে বেশি। সবচেয়ে তীব্রভাবে। যৌবনের উন্মেষলগ্ন থেকেই যৌনতাবোধের পরতে লজ্জা ও পাপবোধ আমাদের পঙ্গু করতে থাকে ক্রমাগত। আমরা আমদের প্রকৃত স্বরূপ ও এই বিশ্বজগতের সাথে আমাদের সম্পর্কসূত্রটিকে উপলব্ধি করার শক্তি ও সামর্থ্য কোনোটাই অর্জন করি না!\nকরি না কারণ সেই পুরুষতান্ত্রিক সভ্যতা যেদিন থেকে আমাদের জীবনযাপনকে নিয়ন্ত্রণ করা শুরু করেছে, সেদিন থেকেই, আমরা প্রকৃতির সাথে আমাদের আন্তরিক সম্পর্কসূত্রের প্রকৃত চিত্রটি দেখার দৃষ্টিটুকুই হারিয়ে ফেলেছি। যে বংশরক্ষার প্রয়োজনে বিবাহ প্রথা নিয়ে পিতৃতন্ত্রের এত আস্ফালন, সেই বংশরক্ষার তাগিদ তো জীবজগতের সর্বত্রই। শুধু তাতে পিতৃতন্ত্রের মতো অর্থনৈতিক যোগসূত্র নেই কোথাও। কিন্তু মানুষের জীবন শুধুই বংশরক্ষায় পরিপূর্ণতা পেতে পারে না। পেলে মানুষের আর কোনো বিশিষ্টতা থাকে না জগতে। তাই শুধুই বংশরক্ষার সাংসারিক তাগিদ নয়, নারী পুরুষের শরীরের অন্তর্লীন অতলান্ত গভীরে আরও এক বিপুল বিস্ময় খেলা করে। কিন্তু আমাদের সমাজসংসার আমাদেরকে স্বাধীন ভাবে বিকশিত হতে দেয় না। তাই সেই বিপুল বিস্ময়ের আশ্বর্য্য রঙমহলের চাবিটি আমরা অধিকাংশ মানুষই খুঁজে পাইনা আমাদের জীবনযাপনের পরতে, আয়ুর সীমানায়।\nপাই না বলেই আমাদের অন্তরঙ্গ সম্পর্কের সূত্রগুলি ক্রমশ ক্ষয়িষ্ণুমান। যা আমাদের ব্যক্তিগত জীবনে সৃষ্টি করে নানাবিধ জটিলতা। নারী পুরুষের পারস্পরিক সম্পর্কের একান্ততার বলয়টি মূলত যৌনতা কেন্দ্রিক। সেই সম্পর্ক বৈবাহিক রূপে পরিণতি পাক আর নাই পাক, আমরা স্বীকার করি আর না করি। আসলে এই পিতৃতান্ত্রিক মূল্যবোধের গোড়াতেই রয়েছে প্রবঞ্চনা। আর সেই সূত্রেই আমাদের উত্তরাধিকারে প্রাপ্তি আত্মপ্রবঞ্চনার অভিশাপ। সেই অভিশাপেই আমরা আমাদের শরীর সম্বন্ধেই আদৌ সচেতন নই। আমরা জানতেও পারি না এই শরীরটিই হল এই বিশ্বজগতের লীলাক্ষেত্র! আমার এই একান্ত আপন নিজের শরীরটুকর মধ্যেই সুপ্ত হয়ে আছে মহাজগতের মূল ইশারা। আর এই না জানার জন্যই আমরা শারীরীক যৌনতাবোধের অনাদী অনন্ত সৌন্দর্যকে উপলব্ধি না করে যৌন কামনার শিকার হই। ভুগী সামাজিক পাপবোধের লজ্জায়। আবার পিতৃতান্ত্রিক সমাজে নারী পুরুষের মেলামেশার মধ্যে রয়েছে স্বঃতস্ফূর্ত স্বাভাবিকতার একান্ত অভাব। আর এই দুই কারণেই নারী পুরুষ পরস্পরের সাথে স্বচ্ছ ও নির্মল অনুভবে মিলতে বাধা পায়, নিজেদেরই অবচতনের টানাপোড়েনে। আমরা ভুলে যাই নারী পুরুষের পারস্পরিক যৌন আকর্ষনের মূল ভরকেন্দ্র কখনোই শুধুমাত্র বংশরক্ষা নয়। যদি তাই হয়, তবে পশুজগতের সাথে আমাদের বিশেষ পার্থাক্য নাই। পশুজগতের মধ্যে বংশরক্ষার বাইরে পারস্পরিক শরীরের আর কোনো মূল্য নাই। কিন্তু মানুষের সমাজ যখন নারী পুরুষের পারস্পরিক সম্পর্কসূত্রটিকে পারিবারিক ও বৈবাহিক ঘেরাটোপের মধ্যেই বেঁধে ফেলে, তখনই দুজন সদ্য শুভদৃষ্টি হওয়া পাত্র পাত্রীকে ফুলশয্যায় শুইয়ে দেওয়ার মতো পাশবিক কাজকেও নান্দনিক সংস্কৃতির ছদ্মবেশে চালিয়ে দিতে পারে। এবং সেই কাজের মধ্যেও কোনো পাপবোধ অনুভব করে না।\nএই যে পাপবোধের অভাব, এইযে শরীরকে বাদ দিয়েই অর্থাৎ যৌনতাবোধের অনাদী অনন্ত সৌন্দর্যের উপলব্ধির উন্মেষ না ঘটিয়েই বংশক্ষার প্রবল তাগিদে দুটি নরনারীর যৌনসংসর্গ স্থাপনকে বিবাহ বলে চালানো এই রকম অন্ধকার চর্চার কারণেই ঘরে ঘরে দাম্পত্য সম্পর্কের রসায়নে এত ভেজাল। আমরা আগেই বলেছি অভিভাবক নির্ধারিত বিবাহই হোক আর স্বাধীন নির্বাচিত প্রেমের বিবাহই হোক ঘটনা পরম্পরা কিন্তু মূলত একই গোত্রের। কিছুমাত্র আলাদা নয়। তাই দেখা যায় আমাদের সমাজ বাস্তবতায় বিবাহের ঘেরাটোপে অন্তরঙ্গ সম্পর্ক বিন্যাসের মূল সূত্র সেই পিতৃতন্ত্রের বংশরক্ষা ও নর নারীর অবদমিত যৌন কামনার পরিতৃপ্তির ক্ষেত্রই। আর সেই সম্পর্কের ভরকেন্দ্র হল নারীর সুরক্ষা ও পুরুষের বংশরক্ষা। অর্থাৎ সেই পারস্পরিক চাওয়া পাওয়া ও দেওয়া নেওয়া। তারই ভিত্তিতে নারীর ভরণপোষণ ও পুরুষের সেবা! আর এই হিসেব নিকেশের মধ্যে সবদিক না মিললেই গণ্ডগোল! সম্পর্ক বিন্যাসের ভারসাম্যে টানাপোড়েন। যার চুড়ান্ত পরিণতি বিবাহ বিচ্ছেদ।\nআমরা সবাই জানি পুরুষের আর্থিক সামর্থ্যের উপর নির্ভরশীল নারীকে জীবন ধারণের জন্যেই; অন্তরঙ্গ সম্পর্কে ফাটল ধরলেও, তা জোড়াতালি দিয়ে চালিয়ে নিয়ে যেতে হয়। তাই সেই প্রসঙ্গে না গিয়েও আমরা দেখে নিতে চাইছি বিবাহবিচ্ছেদ হোক বা না হোক; দাম্পত্য সম্পর্কের মধ্যে যে হাজারো কারণে ফাটল ধরে থাকে, তার মূল ভরকেন্দ্রের অবস্থানটির সঠিক সরূপটি কেমন! আর সেই সঠিক সরূপটি জানতে গেলেই আমাদের আরও একবার ফিরে যেতে হবে সেই জীবাত্মার তত্ত্বেই। অর্থাৎ যে তিনটি আধারের মধ্যে দিয়েই আমাদের জীবাত্মার প্রকাশ। সেই তিনটি অর্থাৎ শরীর মন ও ব্যক্তিসত্ত্বার পরিপূর্ণ উদ্বোধনের জন্যেই আমাদের চেতনায় যৌনতাবোধের সঠিক উন্মেষ ঘটানো একান্তই জরুরী। এই যৌনতাবোধের সঠিক বিকাশ ছাড়া আমরা নারী পুরুষ কেউই প্রাপ্তবয়স্ক হয়ে উঠতে পারি না। বস্তুত আমাদের এই সেই পিতৃতান্ত্রিক সমাজবাস্তবতায় আমরা অধিকাংশই প্রাপ্তবয়স্ক না হয়েই আমাদের জীবনচক্র শেষ করে ফেলি। আমাদের নিজের শরীর মন ও ব্যাক্তিসত্ত্বার সরূপটি সম্বন্ধে আমাদের কোনো ধারণা থাকে না বলেই আমরা পিতৃতন্ত্রের শর্ত্তগুলিকেই জীবনবাস্তবতা বলে মেনে নিই আম্লানবদনে। আর সেই কারণেই কেবলমাত্র অবদমিত যৌন আকাঙ্খা ও বংশরক্ষার তাগিদেই আমরা দাম্পত্যের সম্পর্কসূত্রে যৌনসংসর্গের মধ্যেই আমাদের পরিতৃপ্তি খুঁজে নিতে চাই। তাই সেই পরিতৃপ্তির পরিসরেই আমাদের অন্তরঙ্গ সম্পর্কের আয়ু। কিন্তু সমস্যা দেখা দেয় আমাদের শারীরীক অনুভবের পরিসরেই। আমাদের শরীর সম্বন্ধে আমাদের চেতনার বলয়টি এতই অসম্পূর্ণ ও অসচ্ছ যে সেই শরীরেও যে একটা আলাদা মন মনন মানসিকতা আছে, সে কথা জানতে পারি না আমরা কোনদিনই। আর ঠিক সেই কারণেই আত্মপ্রবঞ্চনার শিকার হই সবার আগে। যার প্রভাব পরে জীবনসঙ্গীর সঙ্গে পারস্পরিক সম্পর্কের সূক্ষ্ম বয়নে। এই কারণেই দেখা যায় অধিকাংশ দাম্পত্য সম্পর্কেই যৌন আকর্ষণের উষ্ণতা ক্রমশ শীতল হতে থাকে সন্তানের জন্মের পরপরই। তখন পারস্পরিক সম্পর্কসূত্রের বন্ধনটি সন্তানকে কেন্দ্র করে স্থান বদল করতে থাকে। অমরা টেরও পাইনা প্রথম দিকে। এইখানেই চোরাবালি জমতে থাকে দাম্পত্য সম্পর্কের বয়নে। আমাদের নিজেদের শরীর আর আমাদের যৌনতাবোধের মধ্যে সম্পর্ক সূত্রটি এতটাই অপুষ্ট হয়ে গড়ে ওঠে যে আমাদের চেতনা অসাড় হয়ে পড়ে থাকে। আমরা না পারি নিজেকে সম্পূর্ণ উপলব্ধি করতে, না পারি জীবনসঙ্গীকে পুরোপুরি অনুভব করতে। সেইখানেই হয়তো তাসের ঘরের মতো ভেঙ্গে পড়বে আমাদের স্বপ্নের রঙমহল যার জন্যে প্রস্তুত থাকব না আমরা দুজনের কেউই।\nসাধরণভাবে দাম্পত্যের এই অন্তরঙ্গতায় ফাটল দেখা দেওয়ার যে কারণগুলিকে আমারা চিহ্নিত করতে পারি একটু ভালোভাবে অনুসন্ধান করলে দেখা যেতে পারে আসলে সেইগুলি অধিকাংশই সিমটম মাত্র। আসল কারণ দুজনের যৌনসম্পর্কের চোরাবালিতেই প্রথিত। আর সেই সম্পর্ক পরিপূর্ণতা পেলে বাকি বৈষম্যগুলিকে সামলানো খুব একটা কঠিন কাজ নয়। নারী পুরুষের ব্যক্তিত্বের যে সংঘাতকে আমরা সম্পর্ক ভাঙ্গনের কারণ বলে উল্লেখ করে থাকি অনেক সময়ে; ব্যক্তিত্বের সেই সংঘাতও গড়ে ওঠে দুজনের যৌনসম্পর্কের সামঞ্জস্যের অভাবজনিত কারণেই। আর এইটি হয়, আমাদের জীবাত্মার সেই তিনটি আধারের মধ্যে দিয়ে আমাদের পরিপূর্ণ বিকাশের পথটি অবরুদ্ধ থাকে বলেই। কিন্তু আমরা যদি আমাদের এই শরীর মন ও ব্যক্তিসত্ত্বার পূর্ণ ও স্পষ্ট অনুভবের পথরেখা ধরে এগিয়ে পরস্পরের সান্নিধ্যে আমাদের অর্দ্ধেক ব্যক্তিসত্ত্বার পরিপূর্ণ উদ্বোধনের শিক্ষা অর্জন করতে পারতাম, তবেই আমরা পরস্পরের মধ্যে দিয়ে নিজের জীবাত্মারই পূর্ণ উদ্বোধন ঘটাতে সমর্থ হতাম। আর সেইটিই প্রকৃত বিবাহ। পিতৃতন্ত্রের নির্ধারিত নকল বিবাহ নয়।\nএই যে আমাদের শরীর মন ও ব্যক্তিসত্ত্বার পূর্ণ অনুভবের শিক্ষা, সেইটিই দেওয়ার ক্ষমতা নেই এই পিতৃতান্ত্রিক সমাজ ব্যবস্থার। সমস্ত গণ্ডগোলের মূলে এইটি আসল কারণ। আমাদের শরীর ও তার নিজস্ব মনন যাকে আমরা যৌনতাবোধ বলে চিহ্নিত করতে পারি, সেই সম্বন্ধে আমাদের চেতনার প্রসারতা ঘটানোর আশু প্রয়োজন! এই যৌনতাবোধই বিশ্বজগতের সাথে মানুষের একমাত্র যোগসূত্র। সেই যোগসূত্রটিকে আমাদের মন অর্থাৎ চেতন অবচেতন অনুভবের শক্তি যে মূহুর্ত্তে স্বীকার করতে সক্ষম হবে সেই মূহূর্ত্তেই আমাদের ব্যক্তিসত্ত্বা হয়ে উঠবে প্রাপ্তবয়স্ক! আর তখনই আমরা আমাদের প্রকৃত জীবনসঙ্গীকে খুঁজে পেতে জপ করবো “কোথায় পাবো তারে”। কেননা তখনই আমাদের ব্যক্তিসত্ত্বা তার যৌনতাবোধের শক্তিতে উপলব্ধি করতে সক্ষম হবে যে আমাদের জীবনের পূর্ণ উদ্বোধন তখনই সম্ভব হবে, যখন আমাদের শরীর মন ও ব্যক্তিসত্ত্বা আর একজনের শরীর মন ও ব্যক্তিসত্ত্বার সাথে পরিপূর্ণ মিলনে একাত্ম হয়ে উঠবে। সম্পূ্র্ণ ভিন্ন দুটি ব্যক্তিসত্ত্বা তাদের শরীর মন ও ব্যক্তিত্বের পরতে পরস্পরের সাথে একাত্ম হয়েই সেই সম্পর্কে পৌঁছাতে পারে যাকে নিঃসন্দেহে বলা যায় অন্তরঙ্গ সম্পর্ক। আর সেই সম্পর্কের একটিই অভিমুখ ‘ভালোবাসা: ভালোবেসে ভালোবাসা ভালোবাসাকেই’\nকবির ভাষায়, “এ বাণী প্রেয়সী, হোক মহীয়সী- তুমি আছো আমি আছি”


ইউক্রেন আক্রমণ কি রাশিয়াতে পুতিনের পতন ঘটাবে?\nমানবসভ্যতার শুরু থেকেই সম্পদের সীমাবদ্ধতা ছিল, সম্পদ আর সুবিধা অর্জনের চেষ্টায় মানুষের ছিল নিরন্তর প্রচেষ্টা। সম্পদ আর সুবিধা অর্জনের চেষ্টায় শক্তিশালী মানুষ অধিকার হরণ করেছে দুর্বল মানুষের, দুর্বল মানুষকে বঞ্চিত করেছে সামষ্টিক সুবিধাগুলো থেকে। মানবসভ্যতা হাজার হাজার বছর পথ পাড়ি দিয়েছে, কিন্তু মানবচরিত্রের এই আদিমতম দিকটি এখনও মানুষে মানুষে সম্পর্ক নির্ধারণ করে, সম্পর্ক নির্ধারণ করে রাষ্ট্রের সাথে রাষ্ট্রের।\nইউক্রেনে কেন আক্রমণ করেছে রাশিয়া?\nইউক্রেনকে কেন্দ্র করে রাশিয়ার নিরাপত্তা সংকট ছিলো, রাশিয়ার অর্থনীতির সাথে ইউক্রেনের রাজনৈতিক অবস্থান গভীরভাবে যুক্ত, ইউক্রেনের অবস্থান প্রভাবিত করে ন্যাটোকে মোকাবেলায় রাশিয়ার স্ট্র্যাটিজিকেও। পরাশক্তি হিসেবে রাশিয়া প্রতিবেশী দেশগুলোতে নিজের প্রভাব বজায় রাখতে চেয়েছে, বজায় রাখতে চেয়েছে রাজনৈতিক কর্তৃত্ব। ইউক্রেনে ২০১৩ সালের গণঅভ্যুত্থানের পরবর্তী রাজনৈতিক পরিবর্তনগুলো রাশিয়ার এই আকাঙ্ক্ষাগুলোর পক্ষে ছিল না, ইউক্রেন রাশিয়ার প্রভাববলয় থেকে বেরিয়ে যুক্ত হতে চাচ্ছিল যুক্তরাষ্ট্রের প্রভাব বলয়ে।\nইউক্রেনে ২০১৩ সালের গণঅভ্যুত্থান; Image Source: Atlantic Council.\nতবে, নিরাপত্তার সংকট ইউক্রেনে রাশিয়ার আক্রমণের বৈধতা তৈরি করে না, বৈধতা তৈরি করে না মানুষ হত্যার। বরং, ইউক্রেনে রাশিয়ার আক্রমণের মূল কারণ, পুকুরের বড় মাছ হিসেবে ছোট মাছকে খেয়ে ফেলার মানুষের আদিমতম প্রবণতা। এই প্রবণতা থেকেই রাশিয়ার প্রেসিডেন্ট ভ্লাদিমির পুতিন ইউক্রেনকে প্রকৃত রাষ্ট্রের হিসেবে স্বীকার করতে চান না, ইউক্রেনের সার্বভৌমত্বকে সম্মান করেন না।\nইউক্রেনে রাশিয়ার আক্রমণের আরেকটি গুরুত্বপূর্ণ ফ্যাক্টর হচ্ছে, সময়। গত কয়েক মাস ধরেই রাশিয়ায় ভ্লাদিমির পুতিনের অ্যাপ্রুভাল রেটিং নিচের দিকে নামছে, বাড়ছে পুতিনের শাসনের ব্যাপারে নাগরিকদের অসন্তোষ। রাশিয়ার মতো অলিগার্ক রাষ্ট্রে এই ধরনের সমস্যা সমাধানের সহজ সুযোগ নেই, কারণ কতিপয়কে সুবিধা পাইয়ে দিতেই রাশিয়াতে রাষ্ট্রকাঠামো পরিচালিত হয়। পুতিন অর্থনৈতিক সংকট আর মুদ্রাস্ফীতিকে আড়াল করতে যুদ্ধকে বেছে নিলেন, কারণ যুদ্ধবিরোধী মতামত নির্মূলের ব্যাপারে জনমত তৈরি করে, জনগণকে শাসকের পেছনে ঐক্যবদ্ধ হতে বাধ্য করে।\nযেকোনো জায়গায় রেজিম পরিবর্তনের সবচেয়ে কার্যকর উপায় হচ্ছে আলোচনা, শান্তিপূর্ণ প্রতিবাদ। শান্তিপূর্ণ প্রতিবাদের মাধ্যমে রেজিম পরিবর্তনের ঘটনা বেশি ঘটেছে, পাল্লা দিয়ে কমেছে আন্দোলন সংঘাতের দিকে মোড় নিলে সেখান থেকে রেজিম পরিবর্তনের সম্ভাবনা। ইউক্রেনে রাশিয়ার মূল উদ্দেশ্য যদি হয় জেলেনস্কি সরকারের পতন ঘটিয়ে নিজেদের অনুগত সরকার প্রতিষ্ঠা করা, তবে পুতিনের উচিত ছিল সেটি রাজনৈতিকভাবে শান্তিপূর্ণ উপায়ে করা। শান্তিপূর্ণ উপায়কে বাদ দিয়ে পুতিন যুদ্ধকে পছন্দ করার অর্থ- যুদ্ধের মাধ্যমে তিনি ও তার অলিগার্কদের স্বার্থ রক্ষা হবে।\nপুতিনের অলিগার্করা; Image Source: BBC.\nইউক্রেনের দিক থেকে প্রেসিডেন্ট ভলোদিমির জেলেনস্কির রাজনৈতিক অপরিপক্কতাও এই যুদ্ধের নিয়ামক হিসেবে কাজ করেছে। ইউক্রেনের সংখ্যাগরিষ্ঠ নাগরিকের চাওয়া, রাশিয়ার প্রভাব বলয় থেকে বেরিয়ে এসে ইউরোপীয় ইউনিয়নের অপার সম্ভাবনার সাথে যুক্ত হতে, ন্যাটোর নিরাপত্তা বলয়ের অংশ হতে। কিন্তু, যেভাবে ইউক্রেনের প্রেসিডেন্ট সংঘাতকে ত্বরান্বিত করেছেন, সংঘাতের সম্ভাবনাকে উসকে দিয়েছেন, সেজন্য যুদ্ধের দায় তার উপরও যায়। পুতিনের বয়স সত্তোর পেরিয়েছে, এই দশকেই সম্ভবত তার শাসনের অবসান ঘটবে। রাশিয়ার মতো অলিগার্ক রাষ্ট্রে সাধারণত পুতিনের মতো শাসকদের শাসনের সমাপ্তির পর রাজনৈতিক সংকট চলে অলিগার্কদের বিভিন্ন গ্রুপের মধ্যে। অর্থাৎ, তাত্ত্বিকভাবেই রাশিয়াতে একটি অস্থিতিশীল সময় আসার কথা। ন্যাটো ও ইইউ এর সসদ্য হওয়ার জন্য ইউক্রেন সেই সময়টি ব্যবহার করতে পারত।\nযুদ্ধে পুতিনের দায়\nইউক্রেনে রাশিয়া আক্রমণের মূল পরিকল্পনা বাস্তবায়িত হয়নি, স্বল্প সময়ের মধ্যে আসেনি রাশিয়ার বিজয়, পরিবর্তন ঘটেনি কিয়েভে জেলেনস্কি সরকারের। বরং, দক্ষিণ ইউক্রেনে তুলনামূলক ভালো অবস্থানে থাকলেও, উত্তর ইউক্রেনে ক্রমাগত প্রতি-আক্রমণের মুখে পড়ছে রাশিয়ান বাহিনী। রাশিয়ার উপর সমন্বিত অর্থনৈতিক অবরোধ এসেছে পশ্চিমা দুনিয়ার দিক থেকে, ইউক্রেনে প্রতিদিন বাড়ছে রাশিয়ান নিহত হওয়া সৈন্যের সংখ্যা প্রতিদিনই বাড়ছে। পশ্চিমা বিশ্ব থেকেও প্রতিনিয়ত আসছে অস্ত্রের চালান। ফ্রান্সিস ফুকুয়ামোর মতো বিশ্লেষকদের দৃষ্টিতে, ইউক্রেন যুদ্ধে রাশিয়ার বিজয়ী হওয়ার সম্ভাবনা নেই, বরং বিপর্যয়কর পরাজয়ের সাক্ষী হতে হবে রাশিয়ার সামরিক বাহিনীকে।\nবিপর্যয়কর পরাজয়ের সাক্ষী হতে পারে রাশিয়ার সামরিক বাহিনী; Image Source: Vox/Getty Images\nযুদ্ধ সাধারণত একক ব্যক্তির সিদ্ধান্তে হয় না, নিশ্চিতভাবেই রাশিয়াতেও প্রেসিডেন্ট ভ্লাদিমির পুতিনও একাই যুদ্ধের সিদ্ধান্ত নেননি। কিন্তু, ক্রিমিয়া দখলের সকল কৃতিত্ব জাতীয়তাবাদী রুশরা যেমন পুতিনকে দিয়েছে, ইউক্রেনে ব্যর্থ অভিযান বা অনুপ্রবেশের দায়ও পড়বে পুতিনের ঘাড়ে। ইউক্রেন যুদ্ধকে দেখা হচ্ছে পুতিনের উচ্চাশার প্রতিফলন হিসেবে, ইউক্রেন যুদ্ধের ব্যর্থতার দায় পড়ছে পুতিনের ভুল পূর্বানুমান আর কৌশলগত দুর্বলতার উপর।\nরাশিয়ানদের কাছ থেকে পুতিন শাসনের বৈধতা উপভোগ করেছেন তার কর্তৃত্ববাদী আর শক্তিশালী শাসনের মডেলের দ্বারা, পুতিনের শাসনের বৈধতা উৎপাদনে ভূমিকা রেখেছে রুশ চার্চগুলোও। ইউক্রেন যুদ্ধের ব্যর্থতা পুতিনকে দুর্বল হিসেবে প্রমাণ করছে, রাশিয়ান চার্চগুলো থেকেও ইউক্রেনে যুদ্ধের ব্যাপারে নিরঙ্কুশ সমর্থন পুতিন পাচ্ছেন না।\nইউক্রেনে রাশিয়ার আক্রমণ ব্যবহার করে যুক্তরাষ্ট্র ও তার মিত্ররা রাশিয়ার উপর কঠোর অর্থনৈতিক অবরোধ আরো করেছে, রাতারাতি কমে গেছে রাশিয়ান মুদ্রা রুবলের দাম। অর্থনৈতিক অবরোধের প্রভাব সব জায়গাতেই পড়বে, ইতোমধ্যেই বিপর্যস্ত রাশিয়ান অর্থনীতি আরো সংকুচিত হয়ে দুর্বিষহ করে তুলবে রাশিয়ানদের জীবন।\nরাশিয়ান অর্থনীতি আরো সংকুচিত হবে; Image Source: Forbes.\nএর মধ্যেও, রাশিয়ার রাষ্ট্রক্ষমতা থেকে পুতিন পতনের জন্য বাধ্য হওয়ার সম্ভাবনা কম। কিন্তু, যুদ্ধ শুরুর আগে রাশিয়ার রাষ্ট্রক্ষমতা থেকে পুতিনকে উৎখাতের সম্ভাবনার চেয়ে যুদ্ধ শুরুর পর পুতিনের পতনের সম্ভাবনা বেশি, রাজনৈতিক বিশ্লেষকরা তাই পুতিনের পতনের সম্ভাবনা একেবারে উড়িয়ে দিচ্ছেন না। বরং, পুতিনের পতনের সম্ভাবনা আগের চেয়ে বৃদ্ধি পাওয়ায় পুতিনের পতনের সম্ভাব্য উপায়গুলো নিয়ে আলোচনা হচ্ছে, আলোচনা হচ্ছে পুতিনের পতনের পর শাসনতন্ত্রে সম্ভাব্য পরিবর্তনগুলো সম্পর্কে।\nরাশিয়ার মতো কর্তৃত্ববাদী রাষ্ট্রগুলোতে একজন শাসকের পতনের সবচেয়ে সম্ভাব্য উপায় হচ্ছে- সামরিক অভ্যুত্থান। ইউক্রেন আক্রমণের শুরু থেকেই রাশিয়ান জেনারেলরা কৌশলগত ভুল করছেন, যুদ্ধের পরিকল্পনা খালি চোখেই ভুল মনে হয়েছে, যুদ্ধে নিহত হচ্ছে প্রত্যাশার চেয়েও বেশি সংখ্যক রাশিয়ান সৈন্য। বেপরোয়া পুতিন জেনারেলদের পাঠাচ্ছেন যুদ্ধক্ষেত্রে, যাদের মধ্যে ইতোমধ্যেই চারজন জেনারেল নিহত হয়েছেন ইউক্রেনের সৈন্যদের হাতে। যুদ্ধে ব্যর্থতার দায় প্রাথমিকভাবে পুতিন সামরিক বাহিনীর উপরই চাপাতে চাচ্ছেন, ইতোমধ্যেই কয়েকজন জেনারেলকে বরখাস্ত করেছেন, শাস্তি দিয়েছেন বিভিন্ন র‍্যাংকের কমিশনড অফিসারদের।\nরাশিয়ান সামরিক বাহিনী অনেকগুলো কারণেই পুতিনের বিরুদ্ধে অভ্যুত্থান ঘটাতে পারে।\nপ্রথমত, সামরিক অভ্যুত্থানগুলো সংঘাতের সময়েই বেশি ঘটে, সামরিক অভ্যুত্থানের মাধ্যমে ক্ষমতার পরিবর্তন বেশি ঘটে ব্যর্থ সামরিক অভিযানের পরই। ফলে, তাত্ত্বিকভাবে রাশিয়ান সামরিক বাহিনীর সামনে নতুন একটি পথ উন্মুক্ত হয়েছে।\nসামরিক অভ্যুত্থানের মাধ্যমে ক্ষমতার পরিবর্তন বেশি ঘটে ব্যর্থ সামরিক অভিযানের পরই; Image Source: The Times of Isreal.\nদ্বিতীয়ত, ইউক্রেনে সামরিক অভিযান পরিচালনার ব্যাপারে সামরিক বাহিনীর মধ্যে নিরঙ্কুশ ঐক্যমত ছিল না, বিভিন্ন সংবাদমাধ্যমে খবর আসছে আমলাতন্ত্রের এই যুদ্ধের বিরুদ্ধে অবস্থান নেওয়ার। যুদ্ধের ব্যর্থতার জন্য দায়ীদের খুঁজতে গিয়ে পুতিনের সাথে সামরিক বাহিনীর সিনিয়র জেনারেলদের দূরত্ব তৈরি হচ্ছে, বিভিন্ন র‍্যাংকের অফিসারদের মধ্যে ঘটাচ্ছে ভয়ের বিস্তার। অজ্ঞতা থেকে ভয়ের জন্ম হয়, ভয় থেকে মুক্তির জন্য মানুষ স্বাভাবিকভাবে তখন প্রতিক্রিয়া করে। রাশিয়াতে এই কারণেই ঘটতে পারে সামরিক অভ্যুত্থান।\nতবে, সামরিক অভ্যুত্থান ঘটার সম্ভাবনা যুদ্ধ শুরু আগের চেয়ে বেশি হলেও, বাস্তবিকভাবে ক্রেমলিনে সামরিক বাহিনীর অভ্যুত্থানের সম্ভাবনা বেশ কম।\nপ্রথমত, সামরিক অভ্যুত্থান ঘটার জন্য যেসব মৌলিক নিয়ামক প্রয়োজন, তার অনেক কিছুই রাশিয়াতে নেই। রাশিয়া নিম্ন আয়ের কোনো দেশ না, রাশিয়াতে সাম্প্রতিক সময়ে সামরিক অভ্যুত্থানের ঘটনা ঘটেনি, সংঘাত উৎপাদনে সামরিক বাহিনীর ক্ষমতা বিভক্ত, মধ্যবিত্ত শ্রেণির সমর্থন সামরিক বাহিনী পেলেও সেটির নিশ্চয়তা নেই।\nসাংগঠনিক সক্ষমতা কমেছে সামরিক বাহিনীর; Image Source: The Moscow Times.\nদ্বিতীয়ত, রাশিয়াতে পুতিনের অধীনে কাউন্টার-ইন্টেলিজেন্স অত্যন্ত শক্তিশালী কাঠামো হিসেবে বিকাশ লাভ করেছে, রাশিয়ার সামরিক বাহিনীর রন্ধ্রে রন্ধ্রে ছড়িয়ে আছে কাউন্টার-ইন্টেলিজেন্সের সাথে যুক্ত অফিসারেরা। এ ধরনের কাঠামোতে সামরিক বাহিনীর মধ্যে পরিবর্তনকামী অফিসারদের মধ্যে সমন্বয় খুবই কঠিন হয়ে যায়। পাশাপাশি, রাশিয়ার ভূগোলও সামরিক বাহিনীর সমন্বিত অভ্যুত্থানের পক্ষে না।\nযুদ্ধের বিপুল ব্যয়ভার বহন করতে হবে রাশিয়ার করদাতাদের, যুদ্ধকে অজুহাত হিসেবে ব্যবহার করে আরোপ করা অর্থনৈতিক অবরোধেরও মূল শিকার হবে সাধারণ নাগরিকেরাই। মহামারির মধ্যে ইতোমধ্যেই বিপর্যস্ত রাশিয়ান অর্থনীতিতে আরো নতুন বোঝা চাপলো যুদ্ধের মাধ্যমে। এরকম একটি সময় বিপ্লবের জন্য আদর্শ সময়।\nরাশিয়াতে ১৯১৭ সালে ফেব্রুয়ারি বিপ্লব হয়েছে, ফেব্রুয়ারি বিপ্লবের মাধ্যমে ক্ষমতায় আসা গণতন্ত্রীদের সরিয়ে অক্টোবর বিপ্লবের মাধ্যমে ক্ষমতায় আসে কমিউনিস্টরা। কমিউনিস্টদের কঠোর কর্তৃত্ববাদী শাসনকে পেছনে ফেলে নব্বইয়ের দশকে গণতান্ত্রিক কাঠামো আসে রাশিয়াতে। রাজনৈতিক পটপরিবর্তনের নিয়মিত ঘটনা থাকলেও, পুতিনের বিরুদ্ধে একটি গণঅভ্যুত্থান হওয়ার সম্ভাবনাও কম।\nপ্রথমত, আরব বসন্তের পর থেকেই নিজের রাজনৈতিক ভবিষ্যৎকে নিয়ে নতুনভাবে ভাবতে শুরু করেন ভ্লাদিমির পুতিন, রাশিয়াতে আরব বসন্তের মতো সম্ভাব্য বিপ্লব প্রতিরোধে গত এক দশক ধরেই প্রস্তুতি নিয়েছেন পুতিন। ইউক্রেন যুদ্ধের শুরুতে যখন রাশিয়ানরা যুদ্ধবিরোধী বিক্ষোভ করতে পারে, নিরাপত্তা সংস্থাগুলো স্বল্প সময়ের মধ্যে সেই বিক্ষোভ দমন করেছে।\nদ্বিতীয়ত, রাশিয়ার রাজনৈতিক সংস্কৃতিতে উদার গণতন্ত্রের ধারণা বিকাশ লাভ করেনি, বিকাশ লাভ করেনি রাজনৈতিক স্বাধীনতার ধারণাও। সাংস্কৃতিকভাবেই, রাশিয়ানরা কঠোর কর্তৃত্ববাদী এক সংস্কৃতির মধ্যে থেকে শতাব্দীর পর শতাব্দী পার করছে, শাসকের ভুলের বিরুদ্ধে প্রতিবাদের সুযোগ রাশিয়াতে সংকুচিত।\nরাশিয়াতে যুদ্ধবিরোধী বিক্ষোভ; Image Source: The Atlantic.\nতৃতীয়ত, গণঅভ্যুত্থানের ক্ষেত্রে গুরুত্বপূর্ণ ভূমিকা পালন করে গণমাধ্যম। রাষ্ট্রকাঠামো বিচারিক কাঠামো যেমন অপরিহার্য একটি উপাদান, সেটি সামাজিক ন্যায্যতা নিশ্চিত করুক বা না করুক, গণঅভ্যুত্থানের ক্ষেত্রেও গণমাধ্যম এমনই একটি উপাদান। রাশিয়াতে গণমাধ্যমের স্বাধীনতা অনেক আগে থেকেই সংকুচিত, রাশিয়ার গণমাধ্যমগুলো কেবল ক্রেমলিন কর্তৃক অনুমোদিত খবরগুলোই প্রচার করতে পারে। ভিন্নমত রাশিয়াতে কঠোরভাবে দমন করা হয়, একাডেমিক স্বাধীনতাও রাশিয়াতে অত্যন্ত সীমিত।\nচতুর্থত, চেনোওয়েথসের গবেষণা অনুযায়ী, যেকোনো আন্দোলন সফল করতে মোট জনসংখ্যার ৩.৫ শতাংশ নাগরিকের আন্দোলনে সক্রিয় অংশগ্রহণ করতে হয়। রাশিয়াতে কিছুদিন পর পরই পুতিনবিরোধী আন্দোলন হয়, যুদ্ধের মধ্যেও পুতিনবিরোধী আন্দোলন হয়েছে। কিন্তু, কোনোভাবেই এই আন্দোলনগুলো ৩.৫ শতাংশ মানুষকে আন্দোলনের সাথে সক্রিয়ভাবে যুক্ত করতে পারেনি, যুক্ত করতে পারার সম্ভাবনাও নেই।\nরাশিয়ান অলিগার্কদের ভূমিকা\nবিলিয়নিয়ারদের দুটি শ্রেণিতে ভাগ করা যায়, গুড বিলিয়নিয়ার ও ব্যাড বিলিয়নিয়ার। গুড বিলিয়নিয়াররা বিনিয়োগের মাধ্যমে সম্পদ অর্জন করেন, ব্যাড বিলিয়নিয়াররা রাষ্ট্রীয় সুবিধা আর সম্পদ কাজে লাগিয়ে বিলিয়নিয়ার হন। রাশিয়া ব্যাড বিলিয়নিয়ারদের দেশ। সেখানকার শাসনতন্ত্র পরিচালিত হয় কতিপয় স্বার্থগোষ্ঠীর সুবিধাকে বিবেচনায় রেখে, রাষ্ট্রীয় নীতি নির্ধারণে তারাই রাখে মুখ্য ভূমিকা।\nরাশিয়ান অলিগার্করা; Image Source: The Times of Israel.\nইউক্রেনে যুদ্ধের মাধ্যমে আপাতদৃষ্টিতে এই বিলিয়নিয়ারদের কেউ সুবিধাভোগী হচ্ছেন না, অর্থনৈতিক অবরোধ আর বাণিজ্যিক স্থবিরতার জন্য মূলত ক্ষতিগ্রস্থ হচ্ছেন এই বিলিয়নিয়াররাই। অর্থনৈতিক স্থবিরতা থেকে উত্তরণ ঘটাতে এই অলিগার্করা পাশ্চাত্যের সাথে সমঝোতায় আসতে পারে, সমঝোতার অংশ হিসেবে রাশিয়ার রাষ্ট্রকাঠামো পুতিনকে সরিয়ে নিয়ে আসতে পারে নতুন কাউকে। অলিগার্করা ক্ষমতার পরিবর্তন ঘটানোর জন্য সামরিক বাহিনীকে ব্যবহার করতে পারে, তৈরি করতে পারে গণআন্দোলন।\nতবে, রাশিয়াতে যারা বর্তমান অলিগার্ক, তারা প্রত্যেকেই পুতিনের ঘনিষ্ঠ, পুতিনের দীর্ঘদিনের মিত্র। নতুন শাসক আসলে অলিগার্কদের এই বৃত্ত ভাঙার ভয় থেকে বিদ্যমান এস্টাবলিশমেন্ট পুতিনকে রেখে দেওয়ার পক্ষেও সিদ্ধান্ত নিতে পারে।\nসব মিলিয়ে, যুদ্ধে রাশিয়ার সফলতা আসুক বা না আসুক, পুতিনের পতনের সম্ভাবনা কম।\nThis article is written in Bangla, about the probabilities of Putin's collapse as the consequence of the Ukraine invasion.\nAll the necessary articles are hyperlinked inside.\nFeature Image: Vox.


পরিষদের কার্যাবলী - আটারকছড়া ইউনিয়ন\nসাধারণ ভাবে বিবরণঃ-\n1. পাচশালা ও বিভিন্ন মেয়াদী উন্নয়ন পরিকল্পনা তৈরী। 2. পল্লী অবকাঠামো উন্নয়ন, সংরক্ষন ও রক্ষনাবেক্ষন। 3. শিক্ষা ও প্রাথমিক ও গনশিক্ষা সম্পর্কিত। 4. স্বাস্থ্য, পরিবার পরিকল্পনা সম্পর্কিত কার্যিক্রম বাস্তবায়ন। 5. কৃষি, মৎস ও পশু সম্পদ ও অন্যান্য অর্থনৈতিক উন্নয়নে প্রয়োজনীয় অংশগ্রহন। 6. মহামারী নিয়ন্ত্রন ও দূর্যোগ ব্যবস্থাপনায় প্রয়োজনীয় কার্যক্রম গ্রহন। 7. কর, ফি, টোল, ফিস ইত্যাদি ধার্যকরন ও আদায়। 8. পারিবারিক বিরোধ নিয়ন্ত্রন, নারী ও শিশু কল্যান সম্পর্কিত প্রয়োজনীয় কার্যক্রম সম্পাদন। 9. খেলাধুলা, সামাজিক উন্নতি সংস্কৃতি ইত্যাদি কার্যক্রমে প্রয়োজনীয় উদোগ গ্রহন ও সহযোগিতা প্রদান। 10. পরিবেশ উন্নয়ন ও সংরক্ষনে প্রয়োজনীয় ব্যবস্থা গ্রহন। 11. আইন শৃঙ্খলা রক্ষায় সরকারের অর্পিত দ্বায়িত্ব পালন ও প্রয়োজনীয় কার্যক্রম গ্রহন। 12. জন্ম মৃত্যু নিবন্ধিকরন। 13. সরকারী স্থান, উন্মুক্ত জায়গা, উদ্যান ও খেলার মাঠের হেফাজত করা। 14. ইউনিয়ন পরিষদের রাস্তায় ও সরকারি স্থানে বাতি জ্বালানো। 15. বৃক্ষরোপন ও সংরক্ষন এবং বৃক্ষসম্পদ চুরি ও ধংস প্রতিরোধ। 16. কবরস্থান, শ্মশান, জনসাধারনের সভাস্থান ও অন্যান্য সরকারি সম্পত্তির রক্ষনাবেক্ষন ও পরিচালনা। 17. জনপথ, রাজপথ ও সরকারি স্থানে অনাধিকার প্রবেশরোধ এবং এসব স্থানে উৎপাত ও তাহার কারন বন্ধ করা। 18. জনপথ ও রাজপথের ক্ষতি, বিনস্ট বা ধংস প্রতিরোধ করা। 19. গোবর ও রাস্তার আবর্জনা সংগ্রহ, অপসারন ও ব্যবস্থাপনা নিশ্চিত করা। 20. অপরাধ মূলক ও বিপজ্জনক ব্যবসা নিয়িন্ত্রন। 21. মৃত পশুর দেহ অপসারন ও নিয়ন্ত্রন এবং পশু জবাই নিয়ন্ত্রন। 22. ইউনিয়নের নতুন বাড়ী, দালান নির্মান ও পুন নির্মান এবং বিপদজ্জনক দালান নিয়ন্ত্রন। 23. কুয়া, পানি তোলার কল, জলাধার, পুকুর এবং পানি সরবরাহের অন্যান্য উৎসের ব্যবস্থাপনা সংরক্ষন। 24. খাবার পানির উৎসের দুষন রোধ এবং জনস্বাস্থ্যের জন্য ক্ষতিকর সন্দেহযুক্ত কূপ, পুকুর বা পানি সরবরাহের অন্যান্য স্থানের পানি ব্যবহার নিষিদ্ধ করা। 25. খাবার পানির জন্য সংরক্ষত কূপ, পুকুর বা পানি সরবরাহের অন্যান্য স্থানে বা নিকটবর্তি স্থানে গোসল, কাপর কাঁচা বা পশুর গোসল করানো নিষিদ্ধ বা নিয়ন্ত্রন করা। 26. পুকুর বা পানি সরবরাহের অন্যান্য স্থানে বা নিকটবর্তি স্থানে শন, পাঠ অন্যান্য ভেজানো নিষিধহ বা নিয়ন্ত্রন করা। 27. আবাসিক এলাকার মধ্যে চামড়া রঙ করা বা পাকা করা নিষিদ্ধ বা নিয়ন্ত্রন করা। 28. আবাসিক এলাকার মাটি খনন করিয়া পাথর বা অন্যান্য বস্তু উত্তোলন নিষিদ্ধ বা নিয়ন্ত্রন করা। 29. আবাসিক এলাকায় ইট, মাটির পাত্র বা অন্যান্য ভাটি নির্মান নিষিদ্ধ বা নিয়ন্ত্রন করা। 30. অগ্নি, বন্যা, শিলা বৃষ্টিসহ ঝড়, ভূমিকম্প বা প্রাকৃতিক দূর্যোগ মোকাবিলায় প্রয়োজনীয় তৎপরতা গ্রহন ও সরকারকে সার্বক্ষনিক সহায়তা প্রদান। 31. বিধবা, এতিম, গরীব ও দূস্থ ব্যাক্তিদের তালিকা সংরক্ষন ও সাহায্য করা। 32. সমবায় আন্দোলন ও গ্রামীন শিল্পের উন্নয়নে উৎসাহ প্রদান। 33. বাড়তি খাদ্য উৎপাদনে ব্যবস্থা গ্রহন। 34. গবাদী পশুর খোয়াড় নিয়ন্ত্রন ও রক্ষনাবেক্ষনের ব্যবস্থা করা। 35. প্রাথমিক চিকিৎসা কেন্দ্রের ব্যবস্থা করা। 36. ইউনিয়নের বাসিন্দাদের নিরাপত্তা, আরাম আয়েশ বা সুযোগ সুবিধার জন্য প্রয়োজনীয় অন্যান্য ব্যাবস্থা গ্রহন। 37. ই-গভর্নেন্স চালুর উৎসাহিত করন। 38. ইউনিয়ন পরিষদের মত সদৃশ কাজে নিয়োজিত অন্যান্য সংস্থার সাথে সহযোগিতা সম্প্রসারন। 39. সরকার কর্তৃক সময়ে সময়ে আরোপিত দ্বায়িত্ববলী।


stretch marks can cure by some home remedies ; স্ট্রেচ মার্কস নিয়ে সমস্যায়? এই টিপসগুলি মানলে ভাল হবে\nআর চিন্তা নেই, এবার দাগ দূর হবে সহজেই\nDecember 17, 2021 6:05:31 pm\nহঠাৎ করেই ওজন কমিয়েছেন? বা সদ্যই মা হয়েছেন? তবে স্ট্রেচ মার্কস কিন্তু আপনার নতুন সঙ্গী। এবং বেশিরভাগ মানুষই আছেন যারা এটিকে খুব একটা পছন্দ করেন না। বেশিরভাগ সময় দেখা যায়, কোমর কিংবা থাইয়ের উপরাংশে স্ট্রেচ মার্কস বেশি দেখা যায়। না কোনওরকম ব্যথা বেদনা এতে হয় না বরং হালকা ছোপ সৃষ্টি করে, এবং পুরুষ মহিলা উভয়ের মধ্যেই দেখা যায়।\nতবে বিশেষজ্ঞের পরামর্শ অনুযায়ী এই দাগ আস্তে ধীরে হালকা হতে থাকে কিন্তু একেবারে চলে যাওয়া সম্ভব নয়। কিন্তু এটির থেকে রেহাই পেতে গেলে বেশ কিছু রেমেডি কিন্তু কাজে দিতে পারে। যেগুলি একেবারেই ক্ষতিকারক নয় কিন্তু আপনার পক্ষে কার্যকরী। বিশেষজ্ঞ সোনালী সবেরওয়াল আপনার সুবিধার্থেই বেশ কিছু গুরুত্বপূর্ণ টিপস উল্লেখ করেছেন।\nপ্রসঙ্গে তিনি আরও বলেন, যারা এই সমস্যায় জর্জরিত তাদের অবশ্যই একজন ভাল হোমিওপ্যাথি চিকিৎসকের পরামর্শ নেওয়া উচিত। বিশেষ করে দেখা যায় যে এই ক্ষেত্রে হোমিওপ্যাথি ওষুধ দারুন কাজ দিচ্ছে। তবে ঘরোয়া টিপস সম্পর্কে তিনি বলেন,\nপ্রথম, অ্যালোভেরা জেল। কোনও প্রসাধনী নয়, গাছের টাটকা অ্যালোভেরা জেল আপনার স্ট্রেচ মার্কস কম করতে পারে।\nদ্বিতীয়, আলমন্ড অয়েল অথবা নারকেল তেল কিংবা তিলের তেল এইক্ষেত্রে বেজায় কার্যকরী।\nতৃতীয়, কোকুম বাটার কিংবা কোকো বাটার এই সমস্যায় কাজে আসতে পারে।\nশিয়া বাটার কিংবা কোকো বাটার ত্বকের মোলায়েম ভাব বজায় রাখতে সাহায্য করে। ত্বকে পুষ্টি জোগায় – চামড়ার ইলাস্টিসিটি – শুষ্কতা এবং রুক্ষতা কম করতে পারে। সঙ্গেই তিনি আরও বলেন, একটি হেলদি ডায়েট আপনার পক্ষে খুব জরুরি। ভাল পরিমাণে স্যাচুরেটেড ফ্যাট, যেমন বাদাম, বীজ, তেলযুক্ত মাছ খেলে ভালই হবে।\nএর সঙ্গেই বেশ কিছু পুষ্টিকর খাবার যেমন ফল, শাকসবজি, ডাবের জল, ফলের রস অবশ্যই খেতে হবে। সোডিয়াম যুক্ত খাবার খাওয়া বন্ধ করতে হবে। জাঙ্কফুড এবং প্যাকেটজাত খাবার খাওয়া বন্ধ করতে হবে। একেবারেই জল খেতে ভুলবেন না – নিজেকে হাইড্রেটেড রাখা খুব দরকার।\nhealthhome remediesstretch marks\nWeb Title: Stretch marks can cure by some home remedies


Author Topic: আন্তরিকতা এবং আন্তরিক উপদেশ (Read 586 times)\n« on: May 24, 2013, 07:58:37 PM »\nউল্লিখিত হাদীসের ব্যাখ্যায় [শার্‌হ সহীহ মুসলিম, ২/৩৮] ইমাম আন-নাওয়াবি (র) (মৃ. ৬৭৬ হি.) বলেন :\n“যখন আল্লাহ্ তা‘আলার প্রতি আন্তরিকতার কথা বলা হয়, তখন তার অর্থ হচ্ছে, আল্লাহ্‌র উপর ঈমান (বিশ্বাস) রাখা এবং তাঁর সাথে কোনোকিছুকে শরীক না করা। তাঁর গুণ এবং বৈশিষ্ট্যের ক্ষেত্রে ইলহাদ না করা বা সেগুলোকে অবজ্ঞা সহকারে পরিবর্তন না করা। তাঁর বর্ণনা দেওয়ার ক্ষেত্রে তাঁর জন্য নির্ধারিত পূর্ণাঙ্গ, নিখুঁত, সর্বোচ্চ গুণাবলী ব্যবহার করা এবং তাঁর উপর কোনো প্রকার ত্রুটি, দুর্বলতা, অক্ষমতা ইত্যাদি আরোপ না করা। কোনো অবস্থাতেই তাঁর অবাধ্যতায় লিপ্ত না হওয়া। তাঁর সন্তুষ্টির জন্যই কোনোকিছুকে ভালোবাসা বা ঘৃণা করা। যারা তাঁর আনুগত্য করে তাদের সাথে সুসম্পর্ক রাখা এবং যারা তাঁর অবাধ্য তাদের সাথে শত্রুতা পোষণ করা। যারা তাঁকে অবিশ্বাস কিংবা অস্বীকার করে, তাদের বিরুদ্ধে সংগ্রাম করা। তাঁর অনুগ্রহকে স্বীকার করা এবং সেগুলোর জন্য তাঁর প্রতি কৃতজ্ঞতাস্বরূপ তাঁর প্রশংসা করা। সকল কাজে আন্তরিকতা বজায় রাখা। যেগুলো উল্লেখ করা হলো সেগুলোর প্রতি অন্যদেরকে আহবান জানানো এবং উৎসাহ দেওয়া। আল-খাত্তাবী (র) (মৃ. ৩৮৮ হি.) বলেছেন : “এই ধরণের আন্তরিকতা মূলত বান্দার নিজের প্রতি আন্তরিকতাকেই বুঝায়। কারণ আল্লাহ্ কোনো বান্দার আন্তরিকতার মুখাপেক্ষী নন।”\nযখন আল্লাহ্‌র কিতাবের প্রতি আন্তরিকতার কথা বলা হয়, তখন তার অর্থ হলো বিশ্বাস করা যে, এটি আল্লাহ্ তা‘আলার বাণী এবং তাঁর পক্ষ থেকেই অবতীর্ণ হয়েছে। তাঁর সৃষ্ট মানুষের কথা এমন হতে পারে। তাঁর সৃষ্টি জগতের কারও কথা এর সমতুল্য নয়। অতঃপর তা তেলাওয়াত করা এবং এতে যেভাবে বলা আছে, ঠিক সেভাবেই এর নির্দেশনা অনুসরণ করে এর প্রতি যথাযোগ্য সম্মান দেখানো। তেলাওয়াতের সময় খুশূ‘ (বিনয় ও আনুগত্য) সহকারে তেলাওয়াত করা। প্রতিটি হরফ শুদ্ধভাবে উচ্চারণ করা। যারা তাহরীফ (বিকৃতি এবং পরিবর্তন) এর মাধ্যমে কুর‘আনের অপব্যাখ্যা করে এবং যারা কুর‘আনের উপর আক্রমণ করে, তাদেরকে প্রতিহত করা। কুর‘আনে যা আছে তা বিশ্বাস করা। এর বিধানসমূহকে সত্য বলে স্বীকৃতি দেওয়া এবং নেমে নেওয়া। এর বিজ্ঞানময় শাখা এবং দৃষ্টান্তগুলো জানা। এর সাবধানবানীগুলো গ্রহণ করা এবং বিস্ময়কর ঘটনাগুলো সম্পর্কে চিন্তা গবেষণা করা। এর সুস্পষ্ট আয়াতগুলোর নির্দেশনা অনুযায়ী জীবন যাপন করা এবং যেসব আয়াত মানুষের চিন্তাশক্তির বাইরে, সেগুলোকে সত্য বলে মেনে নিয়ে ক্ষান্ত থাকা। কুর‘আনের কোন বিষয়গুলো ব্যাপক অর্থবোধক এবং কোন বিশেষ অর্থবোধক, কোনগুলো রহিত হয়ে গেছে এবং কোনগুলোর দ্বারা রহিত হয়েছে — সকল বিষয়ে অনুসন্ধান করে জেনে নেওয়া। কুর‘আনের বৈজ্ঞানিক শাখাগুলো প্রচার করা এবং সেগুলোর প্রতি মানুষকে আহ্বান করা। এসবই হলো কুর‘আনের প্রতি আন্তরিকতা।\nযখন আল্লাহ্‌র রাসূলের প্রতি আন্তরিকতার কথা বলা হয়, তখন তার অর্থ হলো, তিনি যে সত্যবাণীসহ প্রেরিত হয়েছেন তা সত্য বলে সাক্ষ্য দেওয়া। তাঁর দেওয়া আদেশ এবং নিষেধের অনুগত্য করা। তাঁর জীবদ্দশায় এবং তাঁর মৃত্যুর পর তাঁর দ্বীন প্রতিষ্ঠার লক্ষ্যকে বাস্তবায় করার মাধ্যমে তাঁকে সাহায্য এবং সহযোগিতা করা। যারা তাঁর শত্রু, তাদের সাথে শত্রুতা পোষণ করা। যারা তাঁর প্রতি আনুগত্য স্বীকার করেছে, নিজেকে তাদের কাতারে শামিল করা। তাঁর সম্মান ও অধিকারকে শ্রদ্ধা করা। তাঁর জীবনাচরণ এবং সুন্নাহকে পুনর্জীবিত করা এবং সমুন্নত রাখা। তাঁর দা‘ওয়াহ্ (দ্বীন ইসলামের প্রতি আহ্বান) এবং শারি‘আহ্‌কে (আল্লাহ্ প্রদত্ত ইসলামী আইন) মানুষের মাঝে প্রচার করা। এসব ব্যাপারে উদ্ভূত যেকোনো সংশয় নির্মূল করা। হাদীস বিজ্ঞানের বিভিন্ন শাখায় পূর্ণ মনোযোগ দেওয়া। হাদীসের অর্থ উপলব্ধি করা এবং সেগুলো মেনে চলার জন্য মানুষকে আহ্বান করা। হাদীস অধ্যয়ন এবং শিক্ষা দানের ক্ষেত্রে মধ্যমপন্থা, কোমলতা ও দয়া অবলম্বন করা। এর প্রতি যথাযোগ্য মর্যাদা এবং গুরুত্ব দেওয়া। হাদীস পাঠের সময় সঠিক ‘আদব বা শিষ্টাচার প্রদর্শন করা। সঠিক এবং পর্যাপ্ত জ্ঞান ছাড়া হাদীস বিষয়ে মতামত দেওয়া থেকে বিরত থাকা। হাদীস বিশেষজ্ঞদের যথাযোগ্য সম্মান দেখানো। আচার-আচরণ বিষয়ক হাদীসগুলোকে জীবনে বাস্তবায়ন করা। আহলুল-বায়েত (নবী পরিবারের সদস্য) এবং সাহাবাগনকে ভালোবাসা। যারা সাহাবাদের নামে বিদ‘আহ্ (ইসলামে নতুন ইবাদত কর্ম) প্রচলন ঘটায় তাদেরকে এড়িয়ে চলা। এমনকি যারা একজন মাত্র সাহাবীর বিরুদ্ধেও কোনো কটুকথা বললে, তাদেরকে এড়িয়ে চলা।\nযখন মুসলিম নেতাদের প্রতি আন্তরিকতার কথা বলা হয়, তখন তার অর্থ হলো, তাদেরকে সত্যের উপর অবিচল থাকতে সাহায্য করা। তারা সত্যের উপর থাকলে তাদের আনুগত্য করা। সত্যের মাধ্যমে তাদেরকে দিক নির্দেশনা প্রদান করা। সদয়চিত্ত এবং ভদ্রতা সহকারে তাদেরকে পরামর্শ দেওয়া এবং স্মরণ করিয়ে দেওয়া। তারা যেসব বিষয়ে অমনোযোগী এবং উদাসীন, সেগুলোর প্রতি তাদের মনোযোগ আকর্ষণ করা। মুসলিমরা এখনও যেসব অধিকার থেকে বঞ্চিত, সেগুলো পূরণ করতে তাঁদেরকে সাহায্য করা। তাদের বিরুদ্ধে বিদ্রোহ না করা। সাধারণ মানুষের হৃদয়কে তাদের প্রতি আনুগত্যের দ্বারা সুসংহত করে তোলা। আল-খাত্তাবী (র) বলেন : “তাদের প্রতি আন্তরিকতা থাকলেই তাদের পেছনে সালাত আদায় করা যায়, তাদের সঙ্গী হয়ে জিহাদ করা যায়, তাদের কাছে যাকাত জমা দেওয়া যায় এবং তাঁদের পক্ষ থেকে অবিচার অথবা খারাপ আচরণ পেলে তাদের বিরুদ্ধে অস্ত্রধারণ না করে থাকা যায়। তাদের প্রতি আন্তরিকতা থাকলে তাদের মিথ্যা প্রশংসা করা যায় না এবং তাদের সৎকর্মশীলতার জন্য দো‘আ করা যায়।” এখানে মুসলমানদের নেতা বলতে কেবল সত্যাশ্রয়ী এবং ন্যায়পরায়ণ খলিফাদেরকেই বুঝানো হয়েছে। অধিকিন্তু, মুসলমানদের শাসনকার্যের জন্য কেউ প্রশাসনের কোনো দায়িত্বে থাকলে, তাকেও নেতা বুঝানো হয়েছে। আল-খাত্তাবী এই কথাগুলো বলার পর আরও উদ্ধৃত করেছেন : “এখানে ইমামদেরকেও বুঝানো হয়েছে যারা ‘আলেম (দ্বীন ইসলাম সম্পর্কে সুগভীর এবং বিশুদ্ধ জ্ঞানের অধিকারী)। তাদের প্রতি আন্তরিকতার মধ্যে আরও রয়েছে : তাদের দেওয়া তথ্যকে সত্য বলে গ্রহণ করা, ইসলামের বিধান অনুযায়ী সেগুলোর অনুসরণ করা এবং তাদের সম্পর্কে সুধারনা পোষণ করা।”\nযখন সাধারণ মুসলিমদের (খালিফা এবং ‘আলেমগণ ছাড়া অন্যান্যরা) প্রতি আন্তরিকতার কথা বলা হয়, তখন তার অর্থ হলো, দুনিয়া ও আখেরাত উভয় জীবনে কল্যাণকর বিষয়ের প্রতি তাদেরকে আহ্বান করা। দ্বীন ইসলামের যেসব বিষয়ে তারা অজ্ঞ, সেসব বিষয়ে তাদেরকে শিক্ষা দান করে ওইসব ক্ষতিকর বিষয় থেকে তাদেরকে দূরে রাখা। এক্ষেত্রে তাদেরকে কথা এবং কাজের মাধ্যমে সাহায্য সহযোগিতা করা। তাদের ভুলত্রুটিগুলো গোপন রাখা এবং তাদের অভাব অভিযোগ পূরণ করা। তাদের জন্য ক্ষতিকর এমন সবকিছু তাদের থেকে দূর করা এবং তাদের জন্য কল্যাণকর এমন সবকিছুর ব্যবস্থা করতে চেষ্টা করা। ভদ্রতা, আন্তরিকতা এবং সহমর্মিতার সাথে তাদেরকে ভালো কাজের আদেশ করা এবং মন্দ কাজ থেকে নিষেধ করা। সাধারণ মুসলিমদের মধ্য থেকে যারা বয়োবৃদ্ধ, তাদের প্রতি সম্মান এবং তরুণদের প্রতি ভালোবাসা প্রদর্শন করা। প্রয়োজনে মৃদু তিরস্কার করা এবং তাদের সাথে প্রতারণাপূর্ণ অভিনয় না করা। নিজের জন্য যেটা ভালো মনে হয়, তাদের জন্যও সেটা ভালো হিসেবে গ্রহণ করা। নিজের জন্য যা ক্ষতিকর মনে হয়, তাদের জন্যও সেটা ক্ষতিকর মনে করা। কথা ও কর্মের মাধ্যমে তাদের সুনাম ও সম্পদের নিরাপত্তা বিধান করা। আন্তরিকতার সাথে সংশ্লিষ্ট উল্লিখিত সবগুলো বিষয় যেন তারা তাদের জীবনে বাস্তবায়ন করতে পারে সে জন্য তাদেরকে উৎসাহিত করা এবং পরামর্শ দেওয়া। আনুগত্যের সাথে কাজ করার জন্য তাদের অনুভূতিকে জাগিয়ে তোলা।\nআর আল্লাহ্ সকল বিষয় সবচেয়ে ভালো জানেন।


ইলিয়াড - উইকিপিডিয়া\nমহাকবি হোমার রচিত গ্রিক মহাকাব্য\nইলিয়াড গ্রিক মহাকাব্য। প্রাচীন গ্রিসের ইলিওন শহরের নামানুসারে এই মহাকাব্যের নামকরণ করা হয়। মহাকবি হোমার এই মহাকাব্যের রচয়িতা। এটি গ্রিক ভাষায় রচিত ও ২৪ টি সর্গে বিভক্ত। এর বিষয় ট্রয়ের যুদ্ধ। এতে ১৬,০০০ পঙ্‌ক্তি কবিতা আছে। যুদ্ধ সংঘটিত হয় এক নারীকে কেন্দ্র করে যার নাম হেলেন। যুদ্ধ এ গ্রীকদের সেরা বীর ছিল অ্যাকিলিস আর ট্রয় পক্ষে ছিল হেক্টর। যুদ্ধ যখন শেষ পর্যায় তখন হেক্টর অ্যাকিলিস কর্তৃক নিহত হন এবং এর মাধ্যমে মূলত ট্রয়বাসীর পরাজয় নিশ্চিত হয়। যুদ্ধ শেষে গ্রিক সেনারা সুরক্ষিত ও সাজানো নগরী ট্রয় জ্বালিয়ে দেয়।\nপৌরাণিক গ্রিসের মানচিত্র\nইলিয়াড কাব্যের পরবর্তী খণ্ড হিসেবে ওডিসির উল্লেখ করা হয়। এটিও হোমারের রচনা বলে ধারণা করা হয়। এই দুটি কাব্য পশ্চিমা সাহিত্যের সবচেয়ে পুরাতন রচনা হিসেবে গণ্য এবং এর লিখিত রূপ খ্রিস্টপূর্ব ৮ম শতাব্দীর বলে ধারণা করা হয়। আধুনিক গ্রহণযোগ্য সংস্করণে ইলিয়াডের ১৫,৬৯৩টি ছত্র রয়েছে। এটি আইওনিক গ্রিক ও অন্যান্য উপভাষার সংমিশ্রণে গঠিত হোমারীয় গ্রিক ভাষায় রচিত। মাইকেল এন ন্যাগলারের মতে, ইলিয়াড ওডিসির থেকেও জটিলতর মহাকাব্য।\n১ প্রধান চরিত্রাবলি\n১.১ গ্রিক বাহিনী\n১.২ ট্রয় বাহিনী\nআগামেনন - মাইসিনির রাজা ও গ্রিক বাহিনীর সর্বাধিনায়ক। অ্যাট্রিউসের পুত্র, মেনেলাউসের ভাই ও ক্লাইটেমনেস্ট্রার স্বামী।\nঅ্যাকিলিস - মর্তের রাজা পেলেউস ও সাগরদেবী থেটিসের পুত্র, বীর যোদ্ধা, ফিদিয়ার মারমিডন জাতির নেতা।\nঅডিসিউস - ইথাকার রাজা ও গ্রিক সাহসী বীর।\nবড় অ্যাজাক্স - টেলামানের পুত্র এবং সালামিস দ্বীপের রাজা ও সালামিস যোদ্ধাদের নেতা।\nমেনেলাউস - স্পার্টার রাজা, আগামেমননের ভাই ও হেলেনের স্বামী।\nডায়োমিডাস - টাইডিউসের পুত্র ও আর্গসের রাজা।\nছোট অ্যাজাক্স - অলিয়াসের পুত্র ও লুক্রিয়ানদের দলপতি।\nপ্যাট্রোক্লাস - মেনোটিয়াসের পুত্র এবং আকিলিসের ঘনিষ্ঠ সহচর।\nনেস্টর - নেলেউসের পুত্র ও পাইলসের রাজা। আগামেমননের বিশ্বস্ত পরামর্শদাতা।\nট্রয়ের পুরুষ চরিত্রগুলো হলঃ\nহেক্টর - রাজা প্রায়াম ও রানী হেকাবীর পুত্র, অ্যান্ডোমাকির স্বামী এবং ট্রয় বাহিনীর প্রধান যোদ্ধা ও সেনাপতি।\nইনিয়াস - দেবী আফ্রোদিতি ও অ্যাঙ্কাউসিজের পুত্র এবং হেক্টরের চাচাতো ভাই।\nপ্যারিস - রাজা প্রায়াম ও রানী হেকাবীর পুত্র, ট্রয়ের যুবরাজ এবং হেলেনের প্রেমিক ও অপহরণকারী।\nডেইফোবাস - হেক্টর ও প্যারিসের ভাই।\nপ্রায়াম - ট্রয়ের রাজা।\nপলিডেমাস - ট্রয়ের একজন কৌশলী ও চিন্তাশীল যুদ্ধবিশারদ।\nসার্পেডন - দেবরাজ জিউসের পুত্র, লাইসিয়াম দলের অধিনায়ক, প্যাট্রোক্লাসের হাতে নিহত হন।\nগ্লকাস - হিপোলোকাসের পুত্র, সার্পেডনের বন্ধু ও লাইসিয়াম দলের সার্পেডনের পরেই তার স্থান।\nইউরফোরবাস - প্যাট্রোক্লাসকে আহত করা প্রথম ট্রয় যোদ্ধা।\nডোলন - ধনাঢ্য ট্রয় যুবক ও গ্রিক ক্যাম্পে গোয়েন্দা।\nএন্টিনর - রাজা প্রায়ামের উপদেষ্টা, যিনি হেলেনকে ফিরিয়ে দেওয়ার উপদেশ দেন।\nএজনর - এন্টিনরে পুত্র ও ট্রয় যোদ্ধা, যে আকিলিসের বিরুদ্ধে লড়তে চেয়েছিল।\nপলিডোরাস - প্রায়াম ও লাওথোর পুত্র।\nপ্যান্ডারাস - লাইকাওনের পুত্র ও প্রখ্যাত তীরন্দাজ কিন্তু বিশ্বাসঘাতক।\nট্রয়ের নারী চরিত্রগুলো হলঃ\nহেকাবি - রাজা প্রায়ামের স্ত্রী, হেক্টর, ক্যাসান্ড্রা, প্যারিস, হেলেনাস ও ডিওফোবাসের মাতা।\nহেলেন - জিউসের কন্যা, মেনেলাউসের স্ত্রী, এবং প্যারিস কর্তৃক অপহৃত।\nঅ্যান্ড্রোমাকি - হেক্টরের স্ত্রী ও এস্টিয়ানাক্সের মাতা।\nক্যাসান্ড্রা - প্রায়াম ও হেকাবির কন্যা, হেক্টর ও প্যারিসের বোন।\nব্রিসেইস - লির্নেসাসের ব্রিসেইসের কন্যা। আকিলিসের কাছ থেকে আগামেমনন তাকে অন্যায়ভাবে নিয়ে গেলে তাদের দুজনের মধ্যে বিরোধ শুরু হয়।\nজিউস - দেবতাদের রাজা। মর্ত ও ভূমণ্ডলের অধিপতি। নির্দলীয়।\nহেরা - দেবরাজ জিউসের স্ত্রী ও গ্রিক পুরাণের স্বর্গের রানী। তিনি গ্রিক বাহিনীর সমর্থন করেন।\nআর্তেমিস - অরণ্যচারী দেবী। তিনি ট্রয় বাহিনীর সমর্থন করেন।\nঅ্যাপোলো - ভবিষ্যদ্বাণী, কাব্য ও সঙ্গীতের দেবতা। তিনি ট্রয় বাহিনীর সমর্থন করেন।\nহেডিস - পাতালপুরীর দেবতা। নির্দলীয়।\nআফ্রোদিতি - প্রেমের দেবী। তিনি ট্রয় বাহিনীর সমর্থন করেন।\nআরেস - তিনি প্রথমে গ্রিক ও পরে ট্রয় বাহিনীর সমর্থন করেন।\nঅ্যাথিনা - জ্ঞান বিজ্ঞান, যুদ্ধ ও চারুকলার দেবী। তিনি গ্রিক বাহিনীর সমর্থন করেন।\nহার্মিস - দেবতাদের সংবাদ বহনকারী। তিনি প্রথমে নির্দলীয় ও পরে ট্রয় বাহিনীর সমর্থন করেন।\nপসেইডন - সমুদ্র দেবতা। তিনি গ্রিক বাহিনীর সমর্থন করেন।\nহেফাইস্তোস - দেব কারিগর ও অগ্নিদেবতা। তিনি গ্রিক বাহিনীর সমর্থন করেন।\nএরিস - তিনি ট্রয় বাহিনীর সমর্থন করেন।\nআইরিস - রঙধনুর দেবী। নির্দলীয়।\nথেটিস - আকিলিসের মাতা। তিনি গ্রিক বাহিনীর সমর্থন করেন।\nলেটো - অ্যাপোলো ও আর্টেমিসের মাতা। তিনি ট্রয় বাহিনীর সমর্থন করেন।\nপ্রটেউস - তিনি গ্রিক বাহিনীর সমর্থন করেন।\nস্ক্যামেন্ডার - তিনি ট্রয় বাহিনীর সমর্থন করেন।\nফোবোস - তিনি ট্রয় বাহিনীর সমর্থন করেন।\nডেইমোস - তিনি ট্রয় বাহিনীর সমর্থন করেন।\nহাইপনোস - তিনি গ্রিক বাহিনীর সমর্থন করেন।\n↑ Vidal-Naquet, Pierre (২০০০)। "Le monde d'Homère" (হোমারের জগত)। পেরিন। পৃ. ১৯।\n↑ মিরসিয়াডিস, কোসটাস (১৯৮৭)। "Approaches to teaching Homer's Iliad and Odyssey"। নিউ ইয়র্ক: মডার্ন ল্যাঙ্গুয়েজ অ্যাসোসিয়েশন অব আমেরিকা। ISBN 0873524993. OCLC 14932229.\nউইকিমিডিয়া কমন্সে ইলিয়াড সংক্রান্ত মিডিয়া রয়েছে।\nগ্রিক উইকিসংকলনে এই নিবন্ধ সম্পর্কে আদি লেখা রয়েছে:\nগুটেনবের্গ প্রকল্পে উইলিয়াম কাউপারের ইংরেজি ভাষান্তর The Iliad of Homer, Books I–XXIV।\nThe Iliad লিব্রিভক্সে পাবলিক ডোমেইন অডিওবই (ইংরেজি)\n'https://bn.wikipedia.org/w/index.php?title=ইলিয়াড&oldid=4583942' থেকে আনীত\n১৩:০১, ২ অক্টোবর ২০২০ তারিখে সর্বশেষ সম্পাদিত\nএ পৃষ্ঠায় শেষ পরিবর্তন হয়েছিল ১৩:০১টার সময়, ২ অক্টোবর ২০২০ তারিখে।


ফের দুই দিনের রিমান্ডে ডা. সাবরিনা ফের দুই দিনের রিমান্ডে ডা. সাবরিনা – Tajasangbad.com\nবুধবার, ০৬ জুলাই ২০২২, ০৪:৫৯ পূর্বাহ্ন\nআইন ও আদালত, টপ নিউজ, ঢাকা-বিভাগ, লিড নিউজ\nফের দুই দিনের রিমান্ডে ডা. সাবরিনা\nঢাকা অফিস: করোনাভাইরাসের নমুনা পরীক্ষা না করেই রিপোর্ট দেয়ার অভিযোগে গ্রেপ্তার জেকেজি হেলথকেয়ারের চেয়ারম্যান ডা. সাবরিনা চৌধুরীকে জিজ্ঞাসাবাদের জন্য ফের দুই দিনের রিমান্ড মঞ্জুর করেছেন আদালত।\nশুক্রবার ঢাকা মহানগর হাকিম মাসুদুর রহমান শুনানি শেষে এ রিমান্ড মঞ্জুর করেন।\nতেজগাঁও থানার প্রতারণা মামলায় দ্বিতীয় দফায় তাকে পাঁচ দিনের রিমান্ডে নেওয়ার আবেদন করেন মামলার তদন্ত কর্মকর্তা ডিবি পুলিশের পরিদর্শক লিয়াকত আলী। অপরদিকে রিমান্ড বাতিল চেয়ে সাবরিনার জামিনের আবেদন করেন আসামিপক্ষের আইনজীবী সাইফুল ইসলাম। শুনানি শেষে বিচারক মাসুদুর রহমান দুই দিনের রিমান্ড মঞ্জুর করেন।\n১২ জুলাই দুপুরে আলোচিত চিকিৎসক সাবরিনাকে তেজগাঁও বিভাগীয় উপ-পুলিশ (ডিসি) কার্যালয়ে এনে জিজ্ঞাসাবাদ করা হয়। জিজ্ঞাসাবাদ শেষে তাকে করোনাভাইরাসের নমুনা পরীক্ষা না করেই রিপোর্ট ডেলিভারি দেয়ার অভিযোগে তেজগাঁও থানার করা মামলায় গ্রেপ্তার করে পুলিশ।


মদন থেকে তাপস, লালু থেকে জয়া- জেলে থাকলেই যত রোগ! উঠছে প্রশ্ন | Bangla Hunt\nHome/বঙ্গ/মদন থেকে তাপস, লালু থেকে জয়া- জেলে থাকলেই যত রোগ! উঠছে প্রশ্ন\nমদন থেকে তাপস, লালু থেকে জয়া- জেলে থাকলেই যত রোগ! উঠছে প্রশ্ন\nবাংলা hunt ডেস্ক: মদন মিত্র থেকে তাপস পাল। লালুপ্রসাদ যাদব থেকে জয়ললিতা বা শশীকলা। জেলে গেলেই যত রোগ। জেলে থাকলেই যত বুক ধরপর। রাজনীতিবিদদের অনেকের ক্ষেত্রেই দেখা যায় , গ্রেন্তারি বা শাস্তির ধাক্কাটা রাজনীতিক নিতে পারছেন ন৷ তাঁদের শরীর খারাপ হয়ে যাচ্ছে৷ তবে লালুর ক্ষেত্রে অবশ্য ঘটনাটা একটু আলাদা৷ কারণ , বিরসা মুন্ডা জেলে থাকার সময় তাঁর শরীর খারাপ হয়৷ তাঁকে রাঁচি মেডিক্যাল কলেজ হাসপাতলে ভর্তি করা হয়৷ সেখানকার চিকিত্সকদের পরামর্শেই তাঁকে দিল্লির এইমসে এনে চিকিত্সা করা হয়েছে৷\nকিন্তু ঝাড়খণ্ডে তো আর আরজেডি বা কংগ্রেসের সরকার নেই, দিল্লিতেও নয়৷ তাই গুরুতর অসুস্থ লালুর হাসপাতালে যাওয়া নিয়ে কোনও প্রশ্ন থাকতে পারে না৷ তা ছাড়া এইমসের চিকিত্সকরাও জানান , তাঁদের চিকিত্সায় লালু আগের থেকে ভালো আছেন৷ ফলে তাঁর স্বাস্থ্য খারাপ হওয়া নিয়ে কোনও প্রশ্ন নেই৷’প্রশ্নটা আসলে সাধারণ ভাবে রাজনীতিকদের সম্পর্কে ওঠে৷ তবে শুধু তাঁরাই নন , অনেক বিত্তবান অভিযুক্তই এই তালিকায় আছেন৷ কেউ কেউ আদালতের নির্দেশে বিশেষ ব্যবস্থায় থাকতে পান৷ উত্তরপ্রদেশের এক বহুচর্চিত শিল্পপতির ক্ষেত্রেই এটা হয়েছে৷\nএমনকী চিটফান্ডে অভিযুক্ত বেশ কয়েক জনও শরীর খারাপের জন্য গ্রেপ্তার হওয়ার পর হাসপাতালে অনেক দিন কাটিয়েছেন৷ দুর্নীতির দায়ে অভিযুক্ত পশ্চিমবঙ্গের এক সাজাপ্রান্তও হাসপাতালে দীর্ঘদিন কাটিয়েছেন৷ রাজ্যের বেশ কিছু রাজনীতকের ক্ষেত্রেও এটা সত্যি৷ তাঁদের সঙ্গে দেখা করতে গেলে অবশ্য আদালতের অনুমতি নিতে হয়৷\nDaily horoscope (22 August, 2018)


উপ-সম্পাদকীয় ॥ জানুয়ারী ০২, ২০১৫ ॥ প্রিন্ট\nকয়লা সঙ্কট ও ইটভাঁটি\nইট একটি দেশজ পণ্য। ইট পোড়ানোর জন্য জ্বালানি হিসেবে মূলত কয়লা ব্যবহার করা হয়। নির্মাণ সামগ্রীর অন্যতম উপাদান হচ্ছে ইট। স্বাধীনতা পরবর্তীকালে উন্নয়ন ও ব্যাপক চাহিদার পরিপ্রেক্ষিতে ইটভাঁটির সংখ্যা বৃদ্ধি পেতে থাকে। দেশের বর্তমানে ৬ হাজারের ওপরে ইট-ভাঁটি রয়েছে। বার্ষিক উৎপাদন ১.৭৫০ কোটি ইট। এ সব ইটভাঁটির মৌসুমে ৩০ লাখের বেশি শ্রমিক কর্মরত থাকেন এবং সারা বছরে আরও অধিকসংখ্যক শ্রমিক ও কর্মচারী ইট পরিবহনে, নির্মাণ ও বিপণন কজে নিয়োজিত থাকেন। ফলে গ্রামীণ এলাকার শ্রমজীবী মানুষের কর্মসংস্থান ও অর্থনীতি কিছুটা হলেও চাঙ্গা হয়েছে।\nঅথচ কয়লার অভাবে দেশে ইটভাঁটিতে ইট পোড়ানো বন্ধ হয়ে যাচ্ছে। কয়লার অভাবে ইটভাঁটিগুলোতে বিপুল পরিমাণ কাঁচা ইটের স্টক সৃষ্টি হচ্ছে। তাই উৎপাদিত কাঁচা ইট না পোড়ানো গেলে ভাটা মালিকগণ ক্ষতিগ্রস্ত হয়ে সর্বস্বান্ত হবেন এবং ইট উৎপাদনের ঘটতির ফলে ইটের মূল্য বৃদ্ধি ও উন্নয়ন কাজ বাধাগ্রস্ত হয়ে লাখ লাখ শ্রমিক বেকার হয়ে পড়বে। তাই উল্লিখিত সমস্যাগুলোর সমাধানে কয়লা আমদানির জটিলতা নিরসনের ব্যবস্থা গ্রহণের জন্য কর্তৃপক্ষের উদ্যোগ পয়োজন।\nসৈয়দ সাইফুল করিম\nরাজনীতিক অলি আহমদের ব্যবসায় মন্দা যাচ্ছে বলেই মনে হচ্ছে। বুদ্ধির ঢেঁকি অব. কর্নেল অলি আহমদ ১২০ ধারার অনেক আগে বিকল্পধারায় যুক্ত ছিলেন। সে ব্যবসায় লোকসান হওয়াতে লাল বাতি নিভিয়ে নতুন ব্যবসা লিবারেল ডেমোক্র্যাটিক পার্টি নামে একটি একক রাজনৈতিক দলের সভাপতি ঘোষণা করেন নিজেকে। প্রায় এক ঘরে বসবাস করা অলি আহমদ পত্রিকা ও মিডিয়াতে নাম এবং ছবি আসার জন্য আবোল-তাবোল যতসব বাজে কথা বলে যাচ্ছেন। মনে হয় মগজধোলাই করেছে বিএনপি-জামায়াত। রাজনীতিক কর্নেল অলিকে জিজ্ঞাসা করি, ১৯৭১ স্বাধীনতাযুদ্ধের সময় দেশে আওয়ামী লীগ ছাড়া অন্য কোন রাজনৈতিক দল ছিল কি? বিএনপির জন্ম কত সালে? সেক্টর কমান্ডাররা বাংলাদেশের অস্থায়ী সরকারের অধীনে থেকে নির্দেশ ক্রমে যুদ্ধ করেছে পাকিদের বিরুদ্ধে। সেই অস্থায়ী সরকারের রাষ্ট্রপতি ছিলেন বঙ্গবন্ধু শেখ মুজিবুর রহমান। মেজর জিয়াউর রহমান ছিলেন একজন পাক সেনাসদস্য। জীবনে রাজনীতি করেন নাই। জেল খাটেন নাই, মঞ্চে ভাষণ দেন নাই এমন কি ১৯৭১ সালে ও তার আগে এই সেনাসদস্যের নাম জনগণ শোনেওনি নাই তা’হলে মেজর জিয়ার ডাকে মুক্তিযুদ্ধ হলো কিভাবে? মেজর জিয়া স্বাধীনতার ঘোষক হলেন কি করে? বলেছে কি? নিজের দলের নামটি দিয়েছেন ইংরেজী ভাষায়। বঙ্গবন্ধুর জন্ম হয়েছে বলেই মুক্তিযুদ্ধের খেতাব পেয়েছেন। মুক্তিযুদ্ধ ও স্বাধীনতাযুদ্ধে বঙ্গবন্ধুর ঘোষণাপত্রে তাঁর বার্তাটি কালুরঘাট বেতার কেন্দ্র হতে পাঠ করার সুযোগ পান মেজর জিয়া। কর্নেল অলি ভালভাবেই জানেন একজন সেনাসদস্য হঠাৎ করে স্বাধীনতা ঘোষণা করতে পারেন না। মি. অলি সত্য বলুন তো মেজর জিয়ার ডাকে দেশের জনগণ স্বাধীনতা সংগ্রামে অংশগ্রহণ করেছেন এটা গাজাখুড়ি গল্প নয় কি? আপনি শ্রেষ্ঠ তোষামোদকারী সন্দেহ নেই। কিন্তু মিথ্যার মার খাদ্যনালীতে ঢুকার পরেও কি বিএনপি হতে তিরস্কৃত, অপমানিত হননি? ও হ্যাঁ আপনিও তো সেনাসদস্য ছিলেন। মায়াকান্না হতেই পারে। স্বাধীনতাযুদ্ধের দশটি মাস আপনার নেত্রী কোথায় ছিলেন? ক্ষমতায় থেকে বেগম জিয়া বীর সৈনিক বীরাঙ্গনাদের তালিকা তৈরি করে সম্মান দেখালেন না কেন, সে প্রশ্ন করেছেন কি? পাকিদের বিরুদ্ধে রাজাকার আলবদর, আলশামস, যুদ্ধাপরাধীদের বিরুদ্ধে কখনও নিন্দা প্রকাশ করেছেন কি? জাতির পিতার মাজারে যেয়ে শ্রদ্ধা নিবেদন করেছেন কি? তাহলে আপনাদের মতো স্বঘোষিত বুদ্ধিমান ও অভিজ্ঞজনদের ‘দেশের কল্যাণের মিথ্যা ঘোষণা’ দিয়ে রাজনীতি করার অধিকার আছে কি? ঐক্যর কথা বলে জাতিকে ধোকা দিচ্ছেন? মুক্তিযোদ্ধাদের একটি অংশ যুদ্ধাপরাধীদের সমর্থনকারী বিএনপির সঙ্গে যুক্ত থেকে স্বাধীন বাংলাদেশের পবিত্র খাজাঞ্জীখানা হতে মাসিকভাতা গ্রহণ করার পরও জাতির পিতাকে মেনে তাঁর মাজারে যেতে অনিচ্ছুক, তাঁর বিরুদ্ধে, সরকারের বিরুদ্ধে অভিযোগের কথা বলেন না কেন?\nস্বাস্থ্য সহকারীদের সুখ-দুঃখ\nস্বাস্থ্য অধিদফতরের কর্মচারীদের পদের নাম স্বাস্থ্য সহকারী। বাংলাদেশ সরকারের স্বাস্থ্য অধিদফতরের যত সাফল্য রয়েছে তার প্রতিটির অন্যতম নেপথ্য কুশীলব এই স্বাস্থ্য সহকারীগণ। এই আবহমান বাংলায় যখন শোনা যয় কোন পোলিও রোগী নাই, যক্ষèা রোগী, মাতৃমৃত্যু, শিশুমৃত্যু ক্রমহ্রাসমান তখন একজন স্বাস্থ্য সহকারী হিসেবে মনে অনাবিল সুখের সুবাতাস বয়ে যায়। আশির দশক থেকে অদ্যাবধি পর্যন্ত স্বাস্থ্য সহকারীগণ নিরলসভাবে সফলতার সঙ্গে স্বাস্থ্যসেবা দিয়ে আসছে। টিকা দেয়া ও খাওয়ানো একজন দক্ষ টেকনিক্যাল লোকের পক্ষেই সম্ভব। আর এই টেকনিক্যাল কাজটিই শতভাগ দক্ষতা দিয়ে একজন স্বাস্থ্য সহকারী করে থাকেন। প্রতিটি স্বাস্থ্য সহকারীকে মাসব্যাপী প্রায় একত্রিশ প্রকারের কাজ শতভাগ সম্পূর্ণ করতে হয়। অথচ প্রতিটি স্বাস্থ্য সহকারী মানবেতর জীবনযাপন করছেন। সপ্তাহে প্রতিদিন (ছুটির দিন বাদে) নিজস্ব ওয়ার্ড, ইউনিয়ন এমনকি উপজেলা সদরেও তাঁদের যাতায়াত করতে হয়। কি রোদ, বৃষ্টি কিংবা অন্যান্য প্রাকৃতিক প্রতিকূলতাকে উপেক্ষা করে একজন স্বাস্থ্য সহকারীকে ছুটে চলতে হয় নিরন্তর। তাদের দাবি শিক্ষাগত যোগ্যতা বিবেচনা সকল স্বাস্থ্য সহকারীগণকে টেকনিক্যাল মর্যাদা প্রদান করে বেতন কাঠামো গঠন এবং যাতায়াত ভাতা প্রতিদিন ন্যূনতম ১৫০ টাকা হারে প্রদান করা সংগত হয়ে পড়েছে। মানবকল্যাণের স্বাস্থ্যসেবা হোক সকলের ঐকান্তিক সহযোগিতার এই প্রত্যাশা সকলের।\nমোঃ কবীর হোসাইন\nশিশু জিহাদের ত্যাগ\nশিশু জিহাদ আর কোনদিন ফিরে আসবে না তবে শিশুটির মৃত্যু আমাদের অনেক শিক্ষা দিয়ে গেল। গতানুগতিকভাবেই হয়ত এ থেকে কিছুই শিখব না, কেননা আমরা এমনই! অতীতের বহু দুর্ঘটনায় আমরা অনেক কিছু হারিয়েছি, কিন্তু তা থেকে শিক্ষা নিয়ে সচেতন হইনি। যে কারণে বার বার আমাদেরই ক্ষতিগ্রস্ত হতে হয়েছে। রেল কর্তৃপক্ষের দায়িত্বের প্রতি অবহেলার কারণেই শিশু জিহাদকে জীবন দিতে হয়েছে। অথচ এখনও সে অর্থে দায়িত্বশীলদের কোন শাস্তি দেয়া হয়নি। একজন কর্মকর্তাকে সাময়িক বরখাস্ত করা হয়েছে। শুধু কি কর্মকর্তাই দায়ী? কর্মচারী থেকে শুরু করে উপরস্থ কর্মকর্তা পর্যন্ত দৃষ্টান্তমূলক শাস্তি হওয়া আবশ্যক। শুধু সাময়িক বরখাস্ত করলেই হবে না, বরং দৃষ্টান্তমূলক শাস্তির নিশ্চয়তা দিতে হবে। দেশবাসী স্বাভাবিক মৃত্যুর গ্যারান্টি চায়। মৃত্যুকে অবশ্যই মেনে নিতে হবে কিন্তু জিহাদের এ মৃত্যু কি মানা সম্ভব? জিহাদের মৃত্যু পুরো দেশবাসীকে যেভাবে শোকাহত করেছে, অন্যান্য অস্বাভাবিক মৃত্যু যেমন সড়ক দুর্ঘটনা, হত্যার কারণে যে মৃত্যু হয় তাও কি আমাদের এভাবে শোকাহত করে? অথচ অস্বাভাবিক প্রতিটি মৃত্যুর রোধে কর্তৃপক্ষকে দায়িত্বশীল এবং সাধারণ মানুষকে সচেতন হতে হবে। বিবিসির সঙ্গে সাক্ষাতকারে ফায়ার সার্ভিসের একজন কর্মকর্তা বললেন, জিহাদকে উদ্ধার করতে যে ধরনের আধুনিক সরঞ্জাম দরকার তা তাদের নাই। কেন থাকবে না? যে দেশ শত কোটি টাকার মরণঘাতী অস্ত্র কিনতে পাওে, সে দেশ কেন কয়েক কোটি টাকার জীবনরক্ষাকারী আধুনিক সরঞ্জাম কিনবে না? প্রশ্ন করলে প্রশ্ন জন্মাতেই থাকবে, কিন্তু কে দেবে উত্তর কিংবা এসব প্রশ্নের উত্তর কি? শিশু জিহাদের প্রাণনাশের ক্ষেত্রে রেলওয়ে কর্তৃপক্ষ যতটা দায়ী তার চেয়ে তার বাবা-মা কম দায়ী নয়। মাত্র ৪ বছরের একটি শিশু দুপুর বেলা কাদের সঙ্গে বের হয়ে যাচ্ছে, কোথায় যাচ্ছে এ খবর রাখার দায়িত্ব রাষ্ট্রের নয়। পরিবারের শিশু সদস্যের প্রতি এমন উদাসীনতা কোন অবস্থাতেই কাম্য নয়। শিশু জিহাদ যদি গভীর পাইপের মধ্যে না পড়ে পানিতে পরে মারা যেত তবে হয়ত রেলওয়ে কলোনির বাইরে সে খবর পৌঁছত না। কাজেই এ ঘটনা থেকে সকল অভিভাবককে শিক্ষা নিতে হবে। সরকারী প্রশিক্ষিত কর্মীরা যেখানে পুরোপুরি ব্যর্থ হলো সেখানে কয়েকজন যুবক সাদামাটা প্রচেষ্টায় সফল হয়ে গোটা দেশবাসীকে আবারও জানিয়ে দিল তারুণ্যের শক্তি। সুতরাং সরকারের কাছে আবেদন থাকবে, তরুণদের সঠিক পরিকল্পনার মাধ্যমে গড়ে তুলুন। এই তরুণরাই পারবে দেশকে বিশ্বের দরবারে তুলে ধরতে। সমাজ, রাষ্ট্র যদি তরুণদের সঠিক দিক-নির্দেশনা দিতে ব্যর্থ হয় তবে রাষ্ট্রের ধ্বংসের জন্য এ তরুণরাই যথেষ্ট হবে।\nডাক বিভাগ ও বাকৃবি\nআধুনিক সব ধরনের সুযোগ-সুবিধা এখন সরকারি ডাক বিভাগে রয়েছে। বিশেষ করে অর্থ লেনদেনের ক্ষেত্রে বৈপ্লবিক পরিবর্তন এসেছে। ইএমএস এর একটি সার্ভিসের মাধ্যমে বিদেশ থেকে বাংলাদেশে এবং দেশের বাইরে যে কোন ধরনের পার্শেল ৭২ ঘন্টার মধ্যে ডেলিভারি দেয়া হয়। আর জিইপি সার্ভিস দিয়ে দেশের অভ্যন্তরে ২৪ ঘন্টার মধ্যে নানা ডকুমেন্ট ডেলিভারি দেওয়া হয়ে থাকে। অর্থ লেনদেনে ইএমও নামে একটি সার্ভিস রয়েছে, যেটির মাধ্যমে মাত্র ১ মিনিটে টাকা প্রেরণ ও বিলি করার সুযোগ রয়েছে। এটি শুধু দেশের মধ্যে। এর জন্যে ব্যায় হয় প্রথম হাজারে ২৭ টাকা, এরপর প্রতি হাজারে ১০ টাকা। আর অর্থ লেনদেনে পিওএস কার্ড তথা ক্যাশ কার্ড নামে আরেকটি সার্ভিস রয়েছে যা এটিএম বুথের মতো। এ সার্ভিস দ্বারা দেশের যে কোনো প্রান্তে হোক, সঙ্গে সঙ্গে টাকা পাওয়া যায়। এর জন্য ব্যয় মাত্র পাঁচ টাকা, তা যত বড় অঙ্কের হোক।\nএদিকে বাংলাদেশ কৃষি বিশ্ববিদ্যালয়ে অন্যান্য সুযোগ-সুবিধা থাকলেও দীর্ঘ ৫ বছর ধরে নেই ইএমএস সুবিধাটি। এই সুবিধাটি বাকৃবি ক্যাম্পাসে বিদ্যমান পোষ্টঅফিসে পুনর্বহাল করা জরুরী।\nএসএম আশিফুল ইসলাম মারুফ\nনারায়ণগঞ্জ জেলার রূপগঞ্জ উপজেলাধীন পৌরসভার বারাবো বাজারের পশ্চিমে ঢাকা-নরসিংদী একটি ব্যস্ত সড়ক। সড়কটি চার রাস্তার সংযোগস্থল। জনবহুল এলাকা হিসাবে প্রতিনিয়ত পথচারীর ব্যাপক গমনাগমন ঘটে এখানে। কিন্তু প্রায়শই এ চৌরাস্তায় লোকজন পারাপারে দুর্ঘটনার শিকার হচ্ছে। ইতিপূর্বে এ সড়ক পারাপারে অনেকই পঙ্গুত্ববরণসহ বেশ কয়েকজন নারীপুরুষ ও শিশুর মৃত্যুও ঘটেছে। জনস্বার্থে জরুরিভিত্তিতে এ স্থানে একটি ফুটওভার ব্রিজ একান্ত প্রয়োজন।\nমুহাম্মদ কামাল উদ্দিন\nবারাবো বাজার, রূপগঞ্জ, নারায়ণগঞ্জ।\nজ্ঞানপাপীরা ঘৃণার যোগ্য\nবেগম জিয়া, তারেক রহমান এবং তাদের কিছু অনুসারী, দেশে কিছু বিজ্ঞ জ্ঞানপাপীদের অপপ্রচারে দেশের সাধারণ মানুষ বিভ্রান্ত, অর্থবিত্তের প্রলোভনে তারা নৈতিকতা বিসর্জন দিয়েছে। বর্তমান তরুণ সমাজের একাংশ বিভ্রান্ত হয়ে, স্বাধীনতার ৪৩ বছর পরও বাংলাদেশের জনক বঙ্গবন্ধুকে নিয়ে কটুক্তি করে। মুক্তিযুদ্ধ এবং বঙ্গবন্ধু নিয়ে কটুক্তি করে দেশের শিক্ষিত কিছু জ্ঞানপাপী ইতিহাস বিরোধী কথায় হাততালি দেয়। ১৫ আগস্ট বায়বীয় জন্মদিনে দানবীয় কেক কাটে। প্রত্যেক দেশে স্বাধীনতার জনক শ্রদ্ধা এবং ভালবাসার পাত্র। ব্যতিক্রম শুধু এই দেশে, স্বয়ং সৃষ্টিকর্তা স্বাধীন জাতিকে পছন্দ করেন। অথচ দেশের কিছু অর্বাচীন ব্যক্তি অথর্ব জ্ঞানপাপী জেনেশুনে মানুষকে পথভ্রষ্ট করা অপচেষ্টায় লিপ্ত, পথহারা পথিকের মতো তারা পথিকের পদলেহনকার। তারা বিকৃত মানসিকতার, মিথ্যাচারের আস্ফালনকারীদের অনবরত বাহবা দিচ্ছে। স্বপ্ন দেখছে আবার সেই বাংলার মসনদ দখল করে স্বপ্নের প্রাচুর্য এবং অর্থ লোপাটের। অথচ এদের কারণে আজ অসাম্প্রদাযিক বাংলাদেশ জঙ্গীদের আস্তানায় পরিণত। কাজেই শঙ্কা হয় এদের হাতে পড়লে দেশ আবার ৫০ বছর পেছনের দিকে ধাবিত হবে, কাজেই সাধু সাবধান? জ্ঞানপাপীদের খপ্পর থেকে বিরত থাকুন।\nবাঙালীর অতিথি আপ্যায়ন\nবাংলাদেশে নবান্ন উৎসবের লগন থেকে শুরু হয় শীতের হিমেল হাওয়া, নবেম্বর থেকে ডিসেম্বরের মধ্যে অনুভব করা যায় সম্পূর্ণ শীতের আমেজ, এই সময় থেকে এদেশে শুরু হয় পৃথিবীর শীতপ্রধান অঞ্চলগুলো থেকে ঝাঁক বেঁধে অতিথি পাখির আগমন, বছরের একটি নির্দিষ্ট সময়ে এই পাখিদের আগমন ঘটে থাকে এবং শীত শেষ হওয়ার সঙ্গে সঙ্গে পাখিরা তাদের পূর্বের আবাসস্থানে ফিরে যায়। তাই, এই পাখিরা আমাদের অতিথি। দেশের দক্ষিণাঞ্চলের সুন্দরবন, সুনামগঞ্জের হাওর, মৌলভী বাজারের হাকালুকি হাওর, ঢাকার চিড়িয়াখানা এবং সাভারের জাহাঙ্গীরনগর বিশ্ববিদ্যালয়ের জলাশয়গুলোয়সহ দেশের বিভিন্ন স্থানের বিল ও হাওর জলাগুলোতে এরা তাদের সাময়িক আবাস গড়ে তোলে। এছাড়াও গোপালগঞ্জ, খুলনা, নোয়াখালী ও যশোরের বিল ও জলাশয়গুলোতে অনেক অতিথি পাখি আশ্রয় নেয়। পুরো শীতজুড়েই জল বা জলাধারে থাকে অতিথি পাখিদের বিচরণ। মূলত হিমালয়ের পাদদেশ থেকে এবং সুদূর সাইবেরিয়া পাড়ি দিয়ে এরা শীতের অতিথি হয়ে আসে। অতিথি পাখিদের মধ্যে কাইন, রাঙ্গে, টেকুর, ডাক, বালিহাঁস, কোড়া, কুললা, গুলিন্দা, রক্তানদী, বটান ইত্যাদি উল্লেখযোগ্য। জলের ধারে আশ্রয় নেয়া এই পাখিগুলোর বিচরণ একদিকে যেমন হৃদয়গ্রাহী ও দৃষ্টিনন্দন, অন্যেিদক পরিবেশের ভারসাম্য রক্ষার ক্ষেত্রে এবং গুরুত্বপূর্ণ। কিন্তু, কিছু মানুষের নিষ্ঠুর আচরণে শীতের এই অতিথিদের অবাধ বিচরণকে সঙ্কটময় করে তোলে। প্রতিবছরই শীতের সময় কিছু মানুষ অতিথি পাখি নিধনযজ্ঞে মেতে ওঠে। ফাঁদ পেতে এবং বিষটপ খাইয়ে অতিথি পাখি শিকার করা হয়। চোরাশিকারীরা রাতের আঁধারে পাখি নিধন করে। কযেক বছর ধরে এসব পাখি শিকারীদের অত্যাচারে দেশের জলাশয় ও বিলগুলোতে অতিথি পাখির সংখ্যা হ্রাস পাচ্ছে। পাখি শিকার দ-নীয় অপরাধ জেনেও গোপনে পাখি নিধন চলছে। এভাবে মানুষের ধারাবাহিকভাবে বিচারবুদ্ধিহীন কার্যকলাপের কারণে অতিথি পাখির জীবন বিপন্ন হয়ে উঠছে। কিন্তু কিছু বিবেকহীন মানুষের জন্য এই সুন্দর প্রাকৃতিক পরিবেশ নষ্ট হয়ে যাচ্ছে। বাড়ির অতিথিদের যেমন আমরা আদর যতœ ভালবাসায় পরিপূর্ণ করি ঠিক পাখিও তেমনি আমাদের দেশের অতিথি। তাই এদের ভালবাসা, আদর যতেœ পরিপূর্ণ রাখা এবং নিরাপদ আবাসস্থল গড়ে তোলা আমাদের সকলের দায়িত্ব।\nইতিহাস বিকৃতদের চরিত্র নেই কেন?\nপত্র-পত্রিকায় লেখা হয়, মুক্তিযুদ্ধের উপর অনেক ছবি হয়েছে। বলব, এর অধিকাংশ ছবিতে মুক্তিযুদ্ধের আসল ঘটনা তুলেও ধরা হয়নি। অথচ বলা হয় মুক্তিযুদ্ধের ছবি। ১৯৭৫ সালের ১৫ আগস্ট বঙ্গবন্ধু শেখ মুজিবুর রহমানকে হত্যা করে সেদিন এক অর্থে স্বাধীনতা ও মুক্তিযুদ্ধকে হত্যা করা হয়েছিল। এরপরই মুক্তিযুদ্ধের ইতিহাস বিকৃত করা শুরু করে দেয় স্বাধীনতাবিরোধীদের সঙ্গে নিয়ে জোটবাঁধা শাসকরা। যারা যারা মুক্তিযুদ্ধের ইতিহাস বিকৃত করেছে তাদের নাম উন্মোচিত করে দেয়ার জন্য নাটকে ও ছবিতে এ পর্যন্ত দেখিনি কোন চরিত্র। পত্রিকার কলামিস্টরা মুক্তিযুদ্ধের ইতিহাস বিকৃতদের চরিত্র লিখনির মাধ্যমে বারবার ফুটিয়ে তুলেছেন। এজন্য তাদের বাহবা জানাই। অথচ চলচ্চিত্র নির্মাতা, কথা সাহিত্যিক, উপন্যাসিক, গল্পকার, নাট্যকার, কবিÑ এরা কেউই এতদিনে মুক্তিযুদ্ধের ইতিহাস বিকৃতদের চরিত্র নিয়ে কিছুই লিখতে পারেন নি। এটা তাদের ব্যর্থতা নয় কী?


পররাষ্ট্রমন্ত্রী ড. এ কে আব্দুল মোমেন বৃহস্পতিবার মার্কিন কোম্পানিগুলোর কাছে বৈচিত্র্যময় এলাকায় বিনিয়োগের আহ্বান জানিয়েছেন। কারণ বাংলাদেশ বিদেশি বিনিয়োগকারীদের জন্য প্রচুর সুযোগ দিচ্ছে। তিনি বলেন, এখানে বিনিয়োগের মাধ্যমে অর্থোপার্জনের সুযোগ রয়েছে, বাংলাদেশে বিনিয়োগ করতে আপনাদের স্বাগত জানাই।\nড. মোমেন রাজধানীর একটি হোটেলে আমেরিকান চেম্বার অব কমার্স ইন বাংলাদেশ (অ্যামচাম বাংলাদেশ) এর ২৫তম বার্ষিকী উপলক্ষে এক অনুষ্ঠানে এ কথা বলেন।\nএসময় ডক্টর মোমেন বাংলাদেশ ও যুক্তরাষ্ট্রের মধ্যকার সম্পর্ককে ‘খুব শক্তিশালী’ হিসেবে বর্ণনা করেন যা আগামী দিনে আরও মজবুত হবে।\nপররাষ্ট্রমন্ত্রী বলেন, যুক্তরাষ্ট্র বাংলাদেশে বিনিয়োগে বৈচিত্র্য আনতে পারে এবং নবায়নযোগ্য জ্বালানি মার্কিন কোম্পানিগুলোর বিনিয়োগের ক্ষেত্র।\nতিনি বলেন, দুই দেশের মধ্যে অত্যন্ত দৃঢ় সম্পর্ক থাকায় ঘনিষ্ঠ সহযোগিতার বিপুল সম্ভাবনা রয়েছে। আমাদের বিনিয়োগ ও বাণিজ্য সম্পর্ক উন্নত করার সুযোগ রয়েছে। আগামী দিনে আমরা আরও ভালো করব।\nপররাষ্ট্রমন্ত্রী দেশে ১০০টি অর্থনৈতিক অঞ্চল এবং হাই-টেক পার্ক স্থাপনে সরকারের প্রচেষ্টার কথা তুলে ধরেন যেখানে মার্কিন কোম্পানিগুলি বিনিয়োগ করতে পারে।\nতিনি বলেন, বাংলাদেশি কর্মীরা খুব দ্রুত শিখতে পারেন এবং বিদেশি বিনিয়োগকারীদের জন্য অন্যান্য সুযোগ-সুবিধা ছাড়াও এখানে শক্তি খরচ তুলনামূলকভাবে কম। বাংলাদেশে বিনিয়োগ এবং অর্থ উপার্জনের সমস্ত উপাদান রয়েছে। মার্কিন যুক্তরাষ্ট্র এই সুবিধা নিতে পারে।\nআরও পড়ুন: বিশ্বে বাংলাদেশের নারীরা যোগ্যতার পরিচয় দিচ্ছে: পররাষ্ট্রমন্ত্রী\nড. মোমেন বলেন, প্রধানমন্ত্রী শেখ হাসিনার নেতৃত্বাধীন বর্তমান সরকার অত্যন্ত ব্যবসাবান্ধব সরকার। আমরা বিনিয়োগ সুরক্ষার নিশ্চয়তা দিচ্ছি।\nতিনি বলেন, পররাষ্ট্র মন্ত্রণালয়ে একটি বাণিজ্য ও বিনিয়োগ শাখা প্রতিষ্ঠা করা হয়েছে যা বিনিয়োগকারীদের সহায়তা দিতে প্রস্তুত।\nমন্ত্রী বলেন, জলবায়ু সমস্যা একটি বৈশ্বিক সমস্যা এবং জলবায়ু চ্যালেঞ্জ মোকাবিলা করার জন্য দুই দেশকে একসাথে কাজ করতে হবে।\nপররাষ্ট্রমন্ত্রী ১.১ মিলিয়নেরও বেশি রোহিঙ্গাদের মোকাবিলায় মার্কিন সরকারের সমর্থনের জন্য তাদের প্রশংসা করে বলেন, রোহিঙ্গা প্রত্যাবাসনের জন্য মার্কিন যুক্তরাষ্ট্র একটি বড় কণ্ঠস্বর হিসেবে কাজ করছে। যুক্তরাষ্ট্র বাংলাদেশকে নিরন্তর সাহায্য করছে।\nভ্যাকসিন প্রদানের ক্ষেত্রে ড. মোমেন বলেন, যুক্তরাষ্ট্র বাংলাদেশকে করোনা ভ্যাকসিন দিয়ে সাহায্য করতে এগিয়ে এসেছে। করোনা ভ্যাকসিনের ডোজ সোর্স করতে আমাদের একটি কঠিন সময় পার করতে হয়েছিল। আমরা যুক্তরাষ্ট্রের কাছে কৃতজ্ঞ।\nযেসব কারণে পরিবেশবান্ধব জ্বালানির লক্ষ্যমাত্রা অর্জন নাও হতে পারে বাংলাদেশের


মাঝরাতে আচমকা আলিয়ার বাড়িতে সিদ্ধার্থ – আওয়ার নিউজ\nআলিয়া ও সিদ্ধার্থ প্রথম নিজেদের সম্পর্ক গোপনই রাখতে চেয়েছিলেন। যদিও তাদের প্রেমকাহিনি ক্রমেই রসালো হয়ে উঠছিল। কখনো একসঙ্গে লাঞ্চ তো কখনো পরস্পরকে হোলির রঙে রাঙিয়ে তুলেছেন তারা। তাই বলিউডের এই যুগলের সম্পর্ক আর কোনোভাবেই গোপন নেই।\nএবার আলিয়ার জন্মদিনে তাকে দারুণ সারপ্রাইজ দিলেন সিদ্ধার্থ মালহোত্রা।\nবুধবারই চব্বিশে পা দিলেন আলিয়া। আর তার জন্মদিনে সিদ্ধার্থ বিশেষ কিছু করবেন না, তাও কী হয়! মুক্তির সপ্তাহেই বক্স-অফিসে ভাল ব্যবসা করেছে আলিয়া-বরুণের ‘বদ্রিনাথ কি দুলহানিয়া’। ছবির প্রচারে প্রায় সারাদিনই ব্যস্ত মহেশ ভাট কন্যা।\nতাই গার্লফ্রেন্ডকে সারপ্রাইজ দেয়ার জন্য রাতের সময়টাই বেছে নিয়েছিলেন সিদ্ধার্থ। আর তিনি যা করলেন, তা শুনে অনেক গার্লফ্রেন্ডেরই হিংসা হতে পারে। মঙ্গলবার মধ্যরাতে সবার আগে আলিয়ার বাড়ি পৌঁছে গিয়েছিলেন তিনি বান্ধবীকে সর্বপ্রথম জন্মদিনের শুভেচ্ছা জানাতে। সিদ্ধার্থের এমন সারপ্রাইজে আলিয়া যে খুব খুশি, তা আর বলার অপেক্ষা রাখে না। নতুন বাড়িতে প্রথমবার বার্থডে সেলিব্রেট করলেন তারা।\nবিনোদন Comments Off on মাঝরাতে আচমকা আলিয়ার বাড়িতে সিদ্ধার্থ সংবাদটি প্রিন্ট করুন\n« যদি মৃত্যুর পরেও মেসেজ করা যায়, তাহলে কি করবেন? (পূর্বের সংবাদ)\n(পরের সংবাদ) বিয়ের আসরে এলো দুঃসংবাদ, ট্রেনের নিচে ঝাঁপ দিয়ে মারা গেছেন হবু বর »


Roar বাংলা এক ক্ষণজন্মা কবির জীবনঃ কতটুকু চেনেন সুকান্তকে?\nএক ক্ষণজন্মা কবির জীবনঃ কতটুকু চেনেন সুকান্তকে?\n“দেয়ালে দেয়ালে মনের খেয়ালে লিখি কথা,\nযেকোনো কলমসৈনিকের কলম ছুটিয়ে চলার অনুপ্রেরণা হিসেবে এ দু’টি কথা অনেক ইন্ধন জোগায়। ক্ষণজীবীতা যে কেবল ক্ষণজীবী প্রভাই ছড়ায় না, তার অনবদ্য দৃষ্টান্ত কিশোর কবি সুকান্ত ভট্টাচার্য। তার কর্ম তার বয়সকে, এমনকি তার জীবনকেও ছাড়িয়ে গিয়েছে এবং তার এই অতিক্রান্ত প্রতিভা আজো দেদীপ্যমান বাংলা সাহিত্যে।\nকবি সুকান্ত (১৯২৬-১৯৪৭)\nসুকান্তের পিতা নিবারন ভট্টাচার্য ও মা সুনীতি দেবী। তিনি জন্মেছিলেন ১৯২৬ সালের ১৫ আগস্ট তার মাতামহের বাড়িতে- ৪৩, মহিম হালদার স্ট্রীট, কালীঘাট, কলকাতায়। তার পৈতৃক নিবাস ছিল ফরিদপুর জেলার উনশিয়া গ্রামে। সুকান্তের পিতা ছিলেন সারস্বত লাইব্রেরীর স্বত্বাধিকারী, যেটি ছিল একাধারে বইয়ের প্রকাশনা ও বিক্রয়কেন্দ্র। বিত্তের দিক দিয়ে সচ্ছলতা তাদের গৃহে কখনো আসেনি। সুকান্ত তার ভাইদের মধ্যে ছিলেন দ্বিতীয়; অন্যরা হলেন মনমোহন, সুশীল, প্রশান্ত, বিভাস, অশোক ও অমিয়। সুকান্ত তার বড় ভাই মনমোহন ভট্টাচার্য ও বৌদি সরযূ দেবীর সঙ্গে অনেক ঘনিষ্ঠ ছিলেন।\nসুকান্তের জীবনের খুব গুরুত্বপূর্ণ এক ব্যক্তি ছিলেন তার রাণীদি, সেসময়ের জনপ্রিয় কথাসাহিত্যিক মণীন্দ্রলাল বসুর ‘সুকান্ত’ গল্পটি পড়ে রাণীদিই তার নাম রেখেছিলেন ‘সুকান্ত’। সুকান্তের সবচেয়ে কাছের নারী ছিলেন তার এই জেঠতুতো বোন। ছোট্ট সুকান্তকে গল্প-কবিতা শুনিয়ে তাকে সাহিত্যের প্রথম ছোঁইয়া তিনি দেন। হঠাৎ করে েকদিন রাণীদি মারা গেলে সুকান্ত প্রচন্ড ধাক্কা খান, এর কিছুদিন পর তার মাও চিরবিদায় নেন। একের পর এক মৃত্যুশোক যেন সুকান্তকে করে তুলেছিলো নিঃসঙ্গ থেকে নিঃসঙ্গতর…কবিতাই ছিল তার একাকীত্বের সঙ্গী।\nশৈশব কাটিয়েছেন বাগবাজারের তাদের নিবেদিতা লেনের বাড়িটিতে এবং সেখানকারই কমলা বিদ্যামন্দিরে তাকে প্রাথমিক শিক্ষার জন্য ভর্তি করা হয়। কমলা বিদ্যামন্দিরেই সুকান্তের সাহিত্যেও হাতেখড়ি হয়। বলা হয়ে থাকে, ‘উঠন্তি মূলো পত্তনেই চেনা যায়’…সুকান্তের ক্ষেত্রেও এর ব্যাত্যয় ঘটেনি। শৈশবেই তার সাহিত্যানুরাগ স্পষ্ট হতে থাকে, তার প্রথম ছোটগল্প ছাপা হয় বিদ্যালয়েরই একটি পত্রিকা- ‘সঞ্চয়’ এ। এরপর ‘বিবেকানন্দ জীবনী’-আরো একটি গদ্য শিখা পত্রিকায় ছাপা হয়। শিখা পত্রিকায় সেসময় প্রায়ই সুকান্তের লেখা ছাপা হতো।\nকমলা বিদ্যামন্দিরে লেখাপড়ার পা্ট চুকবার পর সুকান্ত ভর্তি হন বেলেঘাটা দেশবন্ধু উচ্চ বিদ্যালয়ে। সুকান্ত সমাজতন্ত্রে বিশ্বাসী ছিলেন এবং ১৯৪৪ সাল থেকে তিনি সক্রিয়ভাবে রাজনীতিতে যোগদান করেন ভারতীয় সমাজতান্ত্রিক দলের মাধ্যমে। ১৯৪৪ সালেই ‘ফ্যাসিবাদ বিরোধী লেখক ও শিল্পী সংঘ’ এর প্রকাশনায় তিনি ‘আকাল’ নামে একটি সাহিত্য সংকলন সম্পাদনা করেন। ১৯৪৫ সালে সুকান্ত প্রবেশিকা পরিক্ষায় অংশ নেন এবং উত্তীর্ন হতে পারেননি।\nছোটবেলা থেকেই বিদ্যালয়ের বাঁধাধরা নিয়ম-কানুন তার একদম পছন্দ ছিলো না। জীবনের প্রতিটি অংশেই সুকান্ত যেন অনিয়মকে তার নিয়ম করে নিয়েছিলেন। একদিকে পার্টির কাজ, অন্যদিকে কলমযুদ্ধ, অভাব অনটন…সব মিলিয়ে অনিয়মের স্রোত তার রুগ্ন শরীর মেনে নিতে পারেনি; যক্ষ্মারোগ বাসা বাঁধে এই অনিয়মের ফাঁকে ফাঁকে। সুকান্ত সূর্যের কাছে ‘রাস্তার ধারের উলঙ্গ ছেলেটিকে’ উত্তাপ দেবার জন্য পরম আকুতি জানিয়েছিলেন ঠিকই কিন্তু কখনো নিজেকে রক্ষার জন্য কারো কাছে হাত পাততে পারেননি। যে নিজেকেই মানবতার, আর্তের রক্ষক নিযুক্ত করেছে তাকে রক্ষা করবে কে? কেউ পারেনি, তাই সুকান্ত তার জীবনাঙ্কের সবটুকু বেঁচে যেতে পারেননি। তার রাজনৈতিক জীবন, তার সাহিত্য জীবন এমনভাবে ‘ব্যক্তি সুকান্ত’কে গ্রাস করে নিয়েছিলো যে তার ব্যক্তিজীবনকে থেমে যেতে হয় অকাল মৃত্যুতে।\nসুকান্তের লেখনী গভীরভাবে প্রভাবিত হতো তার সাম্যবাদী দৃষ্টিভঙ্গী ও সমাজতান্ত্রিক রাজনীতির অভিজ্ঞতা থেকে। চারপাশের মানুষকে নিয়ে সুকান্তের যে প্রত্যক্ষ উপলব্ধি ছিলো, তাই তিনি ঢেলে দিতেন কলমে-কাগজে। তার অনুভূতিগুলো এতই প্রখর ছিলো যে তা প্রকাশ করতে গিয়ে কলম হয়ে উঠতো তীক্ষ্ণ থেকে তীক্ষ্ণতর। ‘ছাড়পত্র’ কাব্যগ্রন্থের ‘হে মহাজীবন’ কবিতাটিতে সুকান্ত পূর্ণিমার চাঁদকে ঝলসানো রুটির সাথে তুলনা করেছেন, এ যেন আপামর জনতার ক্ষুধারই আক্ষরিক রূপ। পদ্য কী করে গদ্যের চেয়েও বেশি সত্য হয়ে ওঠে, সুকান্ত তো তা বারবারই দেখিয়ে দিয়েছেন তার মূর্তমান কবিতায়। কবিতা যে শুধু অদেখা, অছোঁয়া বা বিমূর্তই নয়- সুকান্তের কবিতার মূর্ততা আপনি আপনার পঞ্চেন্দ্রিয় দিয়েও অনুভব করতে পারবেন।\nপদ্যের গদ্যময়তা, উৎস:www.bp.blogspot.com\nহে মহাজীবন… , উৎস: www.life2love.weebly.com\n“…পোষমানাকে অস্বীকার করো,\nঅস্বীকার কর বশ্যতাকে।\nচলো শুকনো হাড়ের বদলে সন্ধান করি তাজা রক্তের,\nতৈরী হোক লাল আগুনে ঝলসানো আমাদের খাদ্য।\nশিকলের দাগ ঢেকে গজিয়ে উঠুক সিংহের কেশর, প্রত্যেকের ঘাড়ে”\nআমি যেন সেই বাতিওয়ালা..\nএকজন লেখক অবশ্যই একজন ভালো পাঠক, এই বৈশিষ্ট্যটিও ছিল কবি সুকান্তের। অনেক বই পড়তেন তিনি। সুকান্তের প্রিয় বইয়ের তালিকায় বিভূতিভুষণ বন্দোপাধ্যায়ের ‘পথের পাঁচালী’ বইটির স্থান ছিল অনেক উঁচুতে। বইটি সম্পর্কে সুকান্ত বলেছিলেন, “ধর্মগ্রন্থের সঙ্গে সমান আদরে এই বই সকলের ঘরে রাখা উচিত”। সুকান্তের মনে সবসময়ই কবিগুরু রবীন্দ্রনাথ ঠাকুরের প্রতি গভীর অনুরাগ কাজ করতো। একবার তো তিনি কলকাতায় মহাজাতি সদনের ভিত্তিপ্রস্তর স্থাপনের অনুষ্ঠানে চলে গিয়েছিলেন শুধুমাত্র রবীন্দ্রনাথকে দেখবার জন্য!\nবন্ধু অরুণাচলকে লেখা তাঁর চিঠি, উৎস: বই-সুকান্ত বিচিত্রা\nকলকাতা রেডিওতে প্রচারিত ‘গল্পদাদুর আসর’ অনুষ্ঠানটিতে সুকান্ত ছিলেন একজন নিয়মিত সভ্য, আনন্দবাজার পত্রিকার সভ্যতালিকাতেও ছিল সুকান্তের নাম। তার বাল্যকালের সকল কাহিনীতেই দেখা মেলে তার বন্ধু অরুণাচল বসুর, যিনি নিজেও একজন কবি। এও বলা যায় যে তাদের প্রথম সাহিত্যচর্চা ঘটেছিলো একসাথেই। সপ্তম শ্রেণিতে পড়ার সময় তাদের যৌথ সম্পাদনায় প্রকাশিত হয় একটি হাতে লেখা পত্রিকা-‘সপ্তমিকা’। শিক্ষক নবদ্বীপচন্দ্রের স্মৃতিকথন থেকে সুকান্ত ও অরুণাচল বসুর ‘শতাব্দী’ নামে একটি যৌথ কবিতার কথাও জানা যায়। অরুণাচলের মা সরলা দেবীর অত্যন্ত স্নেহভাজন ছিলেন সুকান্ত।\nসুকান্ত ভট্টাচার্য কানে একটু কম শুনতেন ঠিকই, কিন্তু সর্বহারার আর্তচিৎকার শুনতে একদম ভুল করেননি! সুকান্তের কবিতার সহজ সরলতা অনেককে আশ্চর্য ও মুগ্ধ করেছে, সেই সরলতার সমগ্র তাৎপর্য সকলের কাছে ধরা পড়েনি; কারণ আমরা শুধু প্রকাশভঙ্গিটাই বুঝতে চাই-বার্তাটি নয়!\nসাহিত্যিক বুদ্ধদেব বসু সুকান্তের বর্ণনা দিয়েছেন এমন করে-“গর্কীর মতো, তার চেহারাই যেন চিরাচরিতের বিরুদ্ধে প্রতিবাদ। কানে একটু কম শোনে, কথা বেশি বলেনা, দেখামাত্র প্রেমে পড়ার মতো কিছু নয়, কিন্তু হাসিটি মধুর, ঠোঁট দু’টি সরল”। বুদ্ধদেব বসু সুকান্তের কথা আরো বলেছেন, “যে চিলকে সে ব্যঙ্গ করেছিলো, সে জানতো না সে নিজেই সেই চিল; লোভী নয়, দস্যু নয়, গর্বিত নিঃসঙ্গ আকাশচারী, স্খলিত হয়ে পড়লো ফুটপাতের ভিড়ে, আর উড়তে পারলো না, অথবা সময় পেলো না। কবি হবার জন্যই জন্মেছিলো সুকান্ত, কবি হতে পারার আগে তার মৃত্যু হলো”।\nসুকান্ত ভট্টাচার্যের উল্লেখযোগ্য সাহিত্যকর্মগুলো দেখে নিই একনজরেঃ\nচোখেমুখে মূর্ত ভাবালুতা, উৎস: www.kabisukanta.weebly.com\nকলকাতা শহরকে নিয়ে এক অদ্ভূত আতিশয্য কাজ করতো সুকান্তের মাঝে, কলকাতাকে এক রহস্যময়ী নারী ভেবে ভালবেসেছেন তিনি। কলকাতা তার প্রেয়সী, কলকাতা তার হারিয়ে যাওয়া মা। তার বাইরের কোনো জগত ছিলো না, যা ছিল তা এই কলকাতাতেই। সুকান্তের জগত ছড়িয়ে ছিটিয়ে থাকতো কলকাতার অলিতে গলিতে। তিনি বাঁচতে চাইতেন কলকাতাকে নিয়ে, কলকাতার মৃত্যু তার জীবনেরও ইতি টানবে এই বিশ্বাস ছিলো সুকান্তের…।\nস্পষ্ট সুকান্ত, উৎস: the daily star\nসুকান্তের জীবন ও কাব্য ছিলো একই সুরে গ্রথিত ও একই মন্ত্রে অনুরণিত। তাই কোন এক অংশকে আলাদা করে বলা যায় না…বলতে হলে সমান্তরালভাবে, একসাথেই বলতে হয়। সুকান্ত ভট্টাচার্য তার কোন বইই প্রকাশিত হবার পর দেখে যেতে পারেননি। তার মৃত্যুর পর প্রকাশিত হয় ‘ছাড়পত্র’, এবং এরপর অন্যগুলোও; ১৯৪৭ সালের ১৩ই মে সুকান্ত ভট্টাচার্য কলকাতায় মৃত্যুবরণ করেন।\nবই- সুকান্ত বিচিত্রা (সমপাদনায়, বিশ্বনাথ দে)\n« জাপানে সামুদ্রিক মাছে পারদ দূষণের ইতিহাস এবং বাংলাদেশের ঝুঁকি বীরশ্রেষ্ঠ মহিউদ্দিন জাহাঙ্গীরের মুক্তিযুদ্ধের কাহিনী »


Way to Recover Due Salary After Illegal Termination in Bengali: চাকরি থেকে অবৈধ ভাবে বের করে দিয়েছে? এবার কি করবেন? কিভাবে নিজের শেষ টাকা ফেরত পাবেন? | আসুন জেনে নিন চাকরি থেকে অবৈধ ভাবে যদি আপনাকে বের করে দেওয়া হয় তাহলে শেষ সেলারি কিভাবে পাবেন? এর জন্য আইনি নিয়ম ও পদক্ষেপ।\nকর্ম ক্ষেত্রে এমন অনেক ঘটনা চোখে পড়ার মতো, যেখানে কোনো রকম কারণ ছাড়াই অবৈধ ভাবে কোন কর্মচারীকে চাকরি থেকে বরখাস্ত করা হয়ে থাকে। সেখানে কোনো ব্যক্তিগত শত্রুতা বা কোম্পানির ক্ষতি এ বিষয়ে অনেকটা বিশেষ ভূমিকা পালন করে।\nঅবৈধ ভাবে চাকরি থেকে বরখাস্ত করা আসলে কি?\nএকটি কর্মচারীকে চাকরি থেকে কি কি বিষয়ের উপর অবৈধ ভাবে এবং ভুল অনুযায়ী বরখাস্ত করা যেতে পারে?\n২) চুক্তি / বোঝাবুঝি লংঘন করা:\n৩) ব্যক্তিগত বিবাদ এবং অন্যান্য কারণ:\nঅবৈধ ভাবে এবং ভুল অনুযায়ী এই রকম চাকরি থেকে বরখাস্ত করার বিরুদ্ধে আইন:\nআইনি উপায় আর বেতন প্রাপ্ত করা:\n১) কোম্পানি / নিযুক্ত কারীর বিরুদ্ধে অভিযোগ দায়ের করা:\n২) আইনি নোটিশ:\n৩) উকিল নিযুক্ত করা:\nআইনি নোটিশ আর মামলার জন্য কর্মচারীর যে সমস্ত প্রয়োজনীয় কাগজপত্র অথবা ডকুমেন্টস প্রয়োজন পড়বে:\nএই জটিল পরিস্থিতিতে আপনার একটি উকিলের প্রয়োজনীয়তা কেন পড়তে পারে?\nএমন পরিস্থিতি তখনই হয়, যখন বিনা কারণে বলতে গেলে পর্যাপ্ত পরিমাণ কারণ ছাড়াই সামান্য ভুলের জন্য কোন কর্মচারীকে সেই কোম্পানি থেকে অথবা চাকরি থেকে বরখাস্ত করা হয়, বা বের করে দেয়া হয়।\nসে ক্ষেত্রে ব্যক্তিগত শত্রুতা এমনকি সেই কোম্পানি যদি ক্ষতির মুখে পড়ে থাকে, যে ব্যক্তি দ্বারা কোন কর্মচারী নিযুক্ত হয়ে থাকেন, সেই ব্যাক্তি কিন্তু হঠাৎ করেই কোন কর্মচারীকে কাজ থেকে ছাড়িয়ে দিতে পারেন।\nতবে এ ক্ষেত্রে আইন অনুসারে সাধারণ জনগণকে জাগ্রত হতে হবে আর এই রকম বিনা কারণে চাকরি থেকে বরখাস্ত করার বিরুদ্ধে আপনি প্রতিবাদ করতে পারেন। তাই আইন অনুসারে অবৈধ চাকরি থেকে বের করে দেওয়ার বিষয়টিকে আপনি নিয়ন্ত্রিত করতে পারবেন।\nভারতে এরকম ঘটনা নেহাত কম নয়। রোজগার এর ক্ষেত্রে প্রতি বছর বহু কর্মচারী ভুল এবং অবৈধভাবে তাদের কাজ হারিয়ে থাকেন। তার সাথে সাথে তাদের শেষ বেতন টুকু পর্যন্ত নিয়ে তারা চিন্তিত থাকেন। কেননা বেশিরভাগ ক্ষেত্রে তারা তাদের শেষ মাসের বেতন তাও পান না।\nএকজন কর্মচারী চাকুরী অনুচিত আধারের ওপর নির্ভর করে সমাপ্ত করা যেতে পারে। যেমন ধরুন প্রদর্শন, যোগ্যতা অথবা অনুভব এর সম্বন্ধে বেইমানি, যৌন আচরণ, ইচ্ছাশক্তির অবজ্ঞা, কোম্পানির মালিকের সম্পত্তির ক্ষতি, ইত্যাদি এই ক্ষেত্রে শামিল রয়েছে।\nএছাড়া আরও বেশ কিছু কারণ রয়েছে এই অবৈধ ভাবে চাকরি থেকে বরখাস্ত করা সেগুলি নিয়ে আলোচনা করা হলো:\nজাতি, ধর্ম, বয়স, লিঙ্গ, রাষ্ট্রায়াত্ত ইত্যাদির উপর নির্ভর করে চাকরি থেকে যেকোন কর্মচারীকে বের করে দেওয়া যেতে পারে। উদাহরণ স্বরূপ বলা যেতে পারে, যেমন ধরুন যদি কোন ব্যক্তি তার কোম্পানি কোন কর্মচারীকে কাছজ থেকে ছাড়িয়ে দিতে পারেন, সে ক্ষেত্রে কর্মচারী এইচ আই ভি, এডস রোগের পীড়িত হয়ে থাকেন তো।\nকোন ব্যক্তিকে বৈষম্যের উপর ভিত্তি করে চাকরি থেকে বের করে দেওয়ার ভারতের সংবিধান দ্বারা সংরক্ষিত এক কর্মচারীর মৌলিক অধিকারের বিরুদ্ধে অথবা এই নিয়মকে লংঘন করা হয় বলতে গেলে।\nযে ব্যাক্তি কর্মচারী নিযুক্ত করে থাকেন সেই ব্যাক্তি এবং কর্মচারীদের মধ্যে রোজগার সম্পর্কিত বিভিন্ন শর্ত এবং চুক্তি হয়ে থাকে। আর যদি সেই কর্মচারীর মালিক অথবা যিনি নিযুক্ত করেছেন তিনি যদি এই চুক্তি ভঙ্গ করেন বা তার বিরুদ্ধে যান এবং তার সাথে সাথে সেই কর্মচারীকে চাকরি থেকে বের করে দেন, তাহলে সেটাও অবৈধ সমাপ্তি অথবা চাকরি থেকে বরখাস্ত করা মনে করা হয়।\nতাছাড়া যদি আগে থেকে পরিকল্পিত ভাবে, জেনে বুঝে, কোন কর্মচারীকে কাজ থেকে ইস্তফা দেওয়া হয়ে থাকে। সেটাও কিন্তু এই অবৈধ সমাপ্তি অথবা অবৈধ চাকরি থেকে বরখাস্ত করার মধ্যে পড়ে থাকে।\nকোম্পানির কর্মচারী এবং কর্মচারী নিযুক্ত করা ব্যক্তির মধ্যে যদি কোনরকম বিবাদ থেকে থাকে আর সামান্য ভুলের কারণে চাকরি থেকে বের করে দেওয়া হয়।\nসেটাও কিন্তু বলতে গেলে একেবারে অবৈধ বলে মনে করা হয়। কেননা এখানে যথেষ্ট প্রমাণ অথবা ভুল না থাকার পরেও সেই কর্মচারীকে কাজ থেকে বরখাস্ত করা হয়েছে।\nতবে কোন কর্ম ক্ষেত্রে কর্মচারীকে চুক্তি পত্রে সই করিয়ে নেয়া হয়। এর সাথে সাথে কর্মচারীর আইনি অধিকার সম্পর্কেও কিন্তু সমাপ্তি টানা হয়ে যায় অর্থাৎ আইন অনুসারে সেই কর্মচারী বেশি দূর পর্যন্ত যেতে পারেন না।\nতাছাড়া ভারতে বিভিন্ন শ্রম এবং রোজগার আইন এমন রয়েছে সেখানে অত্যাচারের বিরুদ্ধে কর্মচারীদের রক্ষা ও কিন্তু করে থাকে এইরকম আইন।\nযেমন ধরুন শিল্প বিবাদ অধিনিয়ম 1947, মহিলা ক্ষতিপূরণ অধিনিয়ম 1923, রাজ্য দোকান আর স্থাপনা অধিনিয়ম 1872, মাতৃত্ব লাভ অধিনিয়ম 1961, ইত্যাদি কর্মচারীর সুরক্ষার জন্য জারি করা হয়েছে।\nএমন অনেক আইনি উপায় রয়েছে যা কিনা যেকোন কর্মচারীকে চাকরি থেকে অবৈধ ভাবে বা বেআইনি ভাবে বের করে দেওয়ার মামলাতে কাজে লাগানো যেতে পারে।\nন্যায় পাওয়ার জন্য অথবা আপনার বেতন পাওয়ার জন্য আপনার কোম্পানি এবং যে ব্যক্তি আপনাকে নিযুক্ত করেছেন তাঁর বিরুদ্ধে আইনি পদক্ষেপ নিতে পারেন। সে ক্ষেত্রে আইন অনুসারে বেশ ভালো উপায় আপনাকে নির্বাচন করতে হবে।\nএটা খুবই গুরুত্বপূর্ণ। সে বিষয়ে এমন কিছু পদক্ষেপ গ্রহণ করতে পারেন যার মধ্যে দিয়ে এই ক্ষেত্রে অনেকখানি সাহায্য পেতে পারেন। নিচে দেওয়া হল বেশ কিছু উপায়:\nএই পরিস্থিতির বিরুদ্ধে এটা হল আপনার জন্য প্রথম পদক্ষেপ। আর এটা করাটা খুবই গুরুত্বপূর্ণ আপনার জন্য। নিজের কোম্পানির এইচ আর বিভাগ অথবা আপনার নিযুক্ত কারী ব্যক্তির অপরাধমূলক বিষয়ের উপরে অভিযোগ দায়ের করতে পারেন।\nসেক্ষেত্রে একটি অভিযোগ পত্র লিখতে হবে সুন্দরভাবে। তবে আপনাকে খেয়াল রাখতে হবে যে, অভিযোগ পত্রে সমস্ত গুরুত্বপূর্ণ বিষয় গুলি সুন্দরভাবে উল্লেখ থাকতে হবে, যা কিনা আপনার সমস্যার বিষয়ে সম্পূর্ণরূপে যেন ব্যক্ত করতে পারে, সেই অভিযোগ পত্রের লেখাটি।\nএছাড়া তিনি, ব্যক্তিগত বিবাদ থাকে, তাহলে তাকে কিছুটা সময় দেওয়া হবে, এই বিষয়ে বোঝাবুঝি এবং মূল্যায়ন করার জন্য। তাকে বোঝানোর জন্য আপনি বেশ কিছুটা সময় দিতে পারেন, এই বিবাদ মিটিয়ে ফেলার জন্য।\nহঠাৎ করে কোনো চাকরি থেকে বরখাস্ত হওয়ার পর আপনার যে ক্ষয় ক্ষতি হবে সে ক্ষেত্রে কোম্পানির বিরুদ্ধে এবং নিযুক্ত কারী ব্যাক্তির বিরুদ্ধে আইনি নোটিশ পাঠাতে পারেন। আদালত এ বিষয়ে আপনাকে সম্পূর্ণরূপে সাহায্য করবে।\nসেক্ষেত্রে যদি সেই কোম্পানির সাথে আপনার স্বাস্থ্য বীমা ভবিষ্য নিধি, আরো অন্যান্য লাভ থেকে বঞ্চিত করা হয়, ক্ষতিসাধন করা হয় তাহলে কিন্তু এই আইনি নোটিশ অনেকখানি সহযোগিতা করবে আপনাকে। তবে সেই নোটিসে অথবা অভিযোগ পত্রে যেন আপনার ক্ষয়ক্ষতির সম্পূর্ণ বিবরণ উল্লেখ করা থাকে।\nদ্বিতীয়ত আপনি এই বিষয়ের বিরুদ্ধে একা সম্পূর্ণ রূপে বিষয়টি সামাল দিতে যদি না পারেন, তাহলে একজন অভিজ্ঞ উকিলের সহায়তা নিতে পারেন। তিনি তার অভিজ্ঞতা দিয়ে আপনাকে সব দিক থেকে সহযোগিতা করবেন এই পরিস্থিতি থেকে বেরিয়ে আসার জন্য।\nএছাড়া যদি আপনার এই বিবাদ অভিযোগ দায়ের করার ৪৫ দিনের ভিতরে সমাধান না হয়ে থাকে, তাহলে শিল্প বিচারালয় যোগাযোগ করতে পারেন।\nশ্রম আইন অনুসারে আপনি যদি শ্রমিকের শ্রেণীতে পড়েন, তাহলে কিন্তু আপনি শ্রম বিচারালয়ের দরজার কড়া নাড়তে পারেন অনায়াসেই। আর যদি না হয়ে থাকেন, তাহলে এই সমস্যার সমাধান করার জন্য দেওয়ানি আদালতে মামলা দায়ের করতে পারেন।\nএমন কিছু কাগজপত্র রয়েছে যা কিনা একটি আইনি নোটিশ পাঠানোর জন্য অথবা মামলা দায়ের করার জন্য খুবই গুরুত্বপূর্ণ ভূমিকা পালন করে, সেগুলি নিচে দেয়া হল:-\nরোজগার এর চুক্তিপত্র।\nঠিকমতো বেতন না দেওয়ার জন্য প্রয়োজন পড়বে সাক্ষ্য হিসাবে ব্যাংক অ্যাকাউন্ট স্টেটমেন্ট এর কপি।\nসমস্ত রকম অতিরিক্ত লাভ আর আর অন্যান্য বিষয়ে বিবরণ দেওয়ার আরো অন্য কাগজপত্র।\nএই ক্ষেত্রে একজন উকিলকে নিযুক্ত করা খুবই গুরুত্বপূর্ণ বিষয়। আপনি একজন শ্রমিক এবং সেবা আইন এর উকিল আপনার এই কাজের জন্য নিযুক্ত করতে পারেন। কেননা আইন অনুসারে ভুল এবং অবৈধভাবে কাজ থেকে বের করে দেওয়ার জন্য বিভিন্ন মামলার বিষয়ে বেশ ভালো ভাবেই অভিজ্ঞতা রাখেন।\nতাই কেবল মাত্র একজন উকিল কিন্তু আপনাকে সঠিক রাস্তায় নিয়ে গিয়ে সঠিকভাবে সিদ্ধান্ত করা এবং step-by-step পদক্ষেপ গ্রহণ করার জন্য সঠিকভাবে উপদেশ দিতে পারেন। কেননা সেই উকিলের কাছে এমন ধরনের মামলার সমাধান করার জন্য অপেক্ষাকৃত অনুভব আর বিশেষ জ্ঞান থাকে।\nএকজন উকিল আপনার আইনি নোটিশ আর আপনার মামলার বিভিন্ন বিষয়ের উপরে প্রমাণপত্র এবং আইনি অধিকার সঠিক ভাবে তৈরি করে আদালতে জমা করতে পারবেন।\nএকজন উকিল সেবা আর শ্রম আইন এর বিশেষজ্ঞ হওয়ার কারণে আপনার এই রকম পরিস্থিতিতে আপনার জন্য উপলব্ধ বিকল্পের মধ্যে দিয়ে বিষয়টি সঠিকভাবে বোঝার জন্য সহযোগিতা করতে পারেন।\nআর অবৈধ সমাপ্তি অথবা অবৈধভাবে কাজ থেকে বের করে দেওয়ার পর আপনার বাকি টাকা, বেতন প্রাপ্ত করার ক্ষেত্রে নিঃসন্দেহে সহযোগিতা পাবেন এবং আপনি আপনার বেতন প্রাপ্ত করতে পারবেন।\nতো এই ভাবে যদি আপনি কোন ভুল অথবা যথাযথ কারণ ছাড়াই কোন চাকরি থেকে বরখাস্ত হয়ে থাকেন, তাহলে এভাবে আইনি পদক্ষেপ নিতে পারবেন। তার সাথে সাথে একজন অভিজ্ঞ উকিলের সহযোগিতা নিতে পারবেন অনায়াসেই। আপনার অধিকার এবং প্রাপ্ত বেতন পাওয়ার জন্য আইনি ব্যবস্থা সম্পূর্ণ রূপে সহযোগিতা করবে।\nCategories Indian Laws, Civil Laws Tags Civil Laws in Bengali, Indian Laws, Laws, Legal Steps for Illegal Termination and Salary Due Recovery in Bengali, Way to Recover Due Salary After Illegal Termination in Bengali, Wrongful Termination Due Salary Claims in Bengali Post navigation


হার্ট অ্যাটাকের ঝুঁকি এড়াতে দিনে কতটুকু লবণ খাওয়া উচিত? জেনেনিন চিকিৎসকের পরামর্শ - Tips24\nHome লাইফস্টাইল হার্ট অ্যাটাকের ঝুঁকি এড়াতে দিনে কতটুকু লবণ খাওয়া উচিত? জেনেনিন চিকিৎসকের পরামর্শ\nহার্ট অ্যাটাকের ঝুঁকি এড়াতে দিনে কতটুকু লবণ খাওয়া উচিত? জেনেনিন চিকিৎসকের পরামর্শ\nলবণ ছাড়া যেন আমাদের চলেই না। খাবারের স্বাধ বাড়াতে লবণের বিকল্প নেই। আবার অনেকেই মনে করেন লবণ বেশি খেলে শরীরে জলের\nপরিমাণ বেড়ে যায় আর শরীর অনেক বেশি ফোলা দেখায়। আর তাই যাঁরা রোগা হওয়ার জন্য ডায়েট করছেন, তাঁরা খাবারে লবণের পরিমাণ কমিয়ে দেন। কিন্তু বেশি নুন খেলে সত্যিই কি ওজন বাড়ে? বিশেষজ্ঞ পুষ্টিবিদদের মতে, এই ধারণা পুরোপুরি সঠিক নয়। অতিরিক্ত মাত্রা নুন খেলে একাধিক স্বাস্থ্য সমস্যা মাথা চাড়া দিতে পারে।\nবিশ্ব স্বাস্থ্য সংস্থা জানাচ্ছে, অতিরিক্ত মাত্রায় লবণ খাওয়ার অভ্যাস হার্ট অ্যাটাক, স্ট্রোকের ঝুঁকি অনেকটাই বাড়িয়ে দেয়। তাই সুস্থ থাকতে চাইলে প্রতিদিন ৫ গ্রামের বেশি নুন (এক চায়ের চামচ) খাওয়া থেকে বিরত থাকুন।bs


দুঃস্বপ্ন দেখতে থাকলে কী করবেন? || || জনকন্ঠ\nদুঃস্বপ্ন দেখতে থাকলে কী করবেন?\nসাফিনা বিন্তে এনায়েত\nঘরের চারপাশে আবছা অন্ধকার, হালকা আলো। আমি আর সুমি (ছদ্মনাম) খুব ভয় পেয়েছি। একজন অচেনা পুরুষ আমাদের ধরতে চাচ্ছে। আমরা আপ্রাণ চেষ্টা করছি তার কাছ থেকে দূরে চলে যাওয়ার। দু’জন মিলে দরজা খোলার চেষ্টা করছি। খুলছে না, লক করা। ঘরের মধ্যে খোঁজা শুরু করলাম কি পাওয়া যায়, যেটা দিয়ে লক ভাঙ্গা যাবে। একটা কাঁচি পেলাম। কাঁচি দিয়েই লক ভাঙ্গছি। আতঙ্কে হাত কাঁপছে। সুমি আর আমি ঘামছি। একটু একটু ভাঙ্গার পর একটা সময় লক ভেঙ্গে ফেললাম। সুমি জোরে টান দিয়ে দরজা খুলে বলল, ‘তাড়াতাড়ি দৌড়ে চল।’ আমরা এক নিঃশ্বাসে দৌড় দিলাম সিঁড়ি দিয়ে, পাঁচ তলা পার হলাম, চার তলা, এরপর তিন তলা ... এমন সময় আমার জামা সিঁড়ির গ্রিলের সঙ্গে টান লাগল, সঙ্গে সঙ্গে আমি ছিটকে পড়ে গেলাম। হাঁটুতে প্রচ- ব্যথা পেয়ে চিৎকার করে উঠলাম। সুমি পেছনে তাকিয়ে আমাকে দেখে বিস্ফোরিত চোখে। দৌড়ে ছুটে এসে বলল, ‘একটু চেষ্টা কর, সময় নেই, চল তাড়াতাড়ি।’ আমি খোঁড়াতে খোঁড়াতে চললাম, ও আমার হাত ধরে টানতে থাকল। একটা সময় খেয়াল করলাম, আর মাত্র দুটো তলা পার হওয়া বাকি ছিল। সেটা অনেকক্ষণ আগেই পার হয়েছি, তাহলে সিঁড়ি কেন শেষ হচ্ছে না? এটা ভাবার সঙ্গে সঙ্গেই শরীরের সব শক্তি হারিয়ে ফেললাম। মনে হলো পায়ের ওজন অনেক বেড়ে গেল, ধীরে ধীরে অবশ হয়ে যাচ্ছে। দু’চোখ বেয়ে নোনা জলের ধারা পড়ছে ... মনে হলো আটকে পড়েছি, আর কখনও বের হতে পারব না এখান থেকে।\nচোখ খুলে অনন্যা (ছদ্মনাম) দেখল সে তার ঘরে আছে, গলা শুকিয়ে কাঠ হয়ে গিয়েছে। বেডসুইচটা জ্বালালো। হাত, পা, বুক কাঁপছে। সে হাঁপাচ্ছে। ধীরে ধীরে বুঝল এতক্ষণ সে দুঃস্বপ্ন দেখেছে। আস্তে আস্তে বিছানা থেকে উঠে পানি খেল। মনের মধ্যে একটাই প্রশ্ন ঘুরে বেড়াচ্ছে, এমন অদ্ভুত স্বপ্ন সে কেন দেখল?\nদুঃস্বপ্ন এক ধরনের স্বপ্ন যা ঘুমের মধ্যে যখন আমাদের চোখ দ্রুত চলাচল জধঢ়রফ ঊুব গড়াবসবহঃ (জঊগ) করে তখন ঘটে থাকে। দুঃস্বপ্ন সাধারণত হয়ে থাকে রাতের শেষ দিকে, এর ফলে ঘুমন্ত ব্যক্তি জেগে ওঠে এবং স্বপ্নের ঘটনাটি মনে করার চেষ্টা করে। বেশিরভাগ দুঃস্বপ্ন হলো মানসিক চাপের প্রতি একটি স্বাভাবিক প্রতিক্রিয়া। কিছু চিকিৎসক (ঈষরপরধহ) মনে করেন দুঃস্বপ্ন ব্যক্তিকে তার জীবনের মানসিক আঘাতজনিত (ঞৎধঁসধঃরপ) ঘটনাটির মধ্যে দিয়ে যেতে ও সেটাকে নিয়ে কাজ করতে সাহায্য করে। যদি ঘন ঘন দুঃস্বপ্ন হয় তবে তা থেকে মানসিকব্যাধি (উরংড়ৎফবৎ) হতে পারে এবং সামাজিক, কর্মক্ষেত্রে ও অন্যান্য গুরুত্বপূর্ণ জায়গায় ব্যক্তির কর্মক্ষমতাকে নষ্ট করে দেয়। এই পর্যায়ে এটাকে বলা হয় দুঃস্বপ্ন ব্যাধি (ঘরমযঃসধৎব উরংড়ৎফবৎ) যার পূর্ব নাম ছিল (উৎবধস অহীরবঃু উরংড়ৎফবৎ) অথবা পুনরাবৃত্ত দুঃস্বপ্ন (জবঢ়বধঃবফ ঘরমযঃসধৎব)।\nপুনরাবৃত্ত দুঃস্বপ্নকে নির্দিষ্টভাবে ব্যাখা করা যায় ঝবৎরবং ড়ভ ঘরমযঃসধৎবং-এর দ্বারা যার একটি দীর্ঘমেয়াদি ঘটনা আছে। দুঃস্বপ্ন সাধারণত শুরু হয় শৈশবে, ১০ বছর বয়সের পূর্বে। যতক্ষণ পর্যন্ত দুঃস্বপ্ন আমাদের পর্যাপ্তভাবে ঘুম, শারীরিক ও মানসিক বেড়ে ওঠার ক্ষেত্রে ক্ষতির কারণ হয়ে না দাঁড়ায়, ততক্ষণ পর্যন্ত এটাকে স্বাভাবিকভাবে দেখা হয়। সাধারণত ছেলেদের চেয়ে মেয়েদের মধ্যে দুঃস্বপ্ন হওয়ার প্রবণতা বেশি দেখা যায় এবং প্রাপ্তবয়স পর্যন্ত দুঃস্বপ্ন হওয়ার সম্ভাবনা বেশি থাকে। প্রাপ্তবয়সের দুঃস্বপ্নের কারণ বেশিরভাগ ক্ষেত্রে কোন চাপ উদ্রেককারী উদ্দীপক অথবা অন্য কোন মানসিক ব্যাধির ফলে হয়ে থাকে। দুঃস্বপ্ন হওয়ার সঙ্গে উদ্বেগ ও মানসিক আঘাতের (ঞৎধঁসধ) সংযোগ রয়েছে। দুঃস্বপ্ন একটি একমুখী রাস্তার মতো, যেখান দিয়ে আমাদের মস্তিষ্ক দৈনন্দিন জীবনের চাপ, ভয় প্রভৃতির সঙ্গে মোকাবেলা করে থাকে।\nদুঃস্বপ্ন উৎপত্তির কারণ হলো দৈনন্দিন যেসব ঘটনার সম্মুখীন আমরা হয়ে থাকি যেমন- নতুন স্কুলে যাওয়া, কোথাও বেড়াতে যাওয়া অথবা বাবা-মায়ের অসুস্থতা প্রভৃতি। এক বা একাধিক দুঃস্বপ্ন জীবনের অল্প সময়ে ঘটার কারণ হতে পারে :\nদ্ব\tজীবনের গুরুতর ঘটনা, যেমন- ভালবাসার মানুষকে হারানো, দুর্ঘটনা\nঅথবা কোন মানসিক আঘাতজনিত ঘটনা।\n০\tগৃহ অথবা কর্মক্ষেত্রের চাপ বৃদ্ধি।\n০\tডাক্তার কোন নতুন ওষুধ দিলে।\n০\tহঠাৎ মাদকদ্রব্য সেবন বন্ধ করলে।\n০\tমাদকদ্রব্য বেশিমাত্রায় সেবন করলে।\n০\tবিছানায় ঘুমাতে যাওয়ার ঠিক পূর্বেই খাবার খেলে।\n০\tরাস্তার পাশের বেঅইনী ঔষধ সেবন করলে।\n০\tজ্বরে আক্রান্ত হলে।\n০\tনির্দিষ্ট কিছু ওষুধ সেবন করা বন্ধ করলে যেমন- ঘুমের ঔষধ অথবা\nপুনরাবৃত্ত দুঃস্বপ্ন এর লক্ষণ\nদ্ব\tঘুমের মধ্যে শ্বাস নিতে অসুবিধা হলে।\n০\tকোন গুরুতর মানসিক আঘাতজনিত ঘটনার মধ্যে দিয়ে অতিক্রম\n০\tমানসিক আঘাতের পরবর্তী উদ্বেগ ব্যাধি (চড়ংঃ ঃৎধঁসধঃরপ ংঃৎবংং\nফরংড়ৎফবৎ -চঞঝউ) হলে।\n০\tকোন বিপজ্জনক ক্ষতি অথবা মৃত্যুর সঙ্গে জড়িত কিছু দেখার পর বা\nএ ধরনের অভিজ্ঞতার মধ্যে দিয়ে গেলে।\n০\tগুরুতর উদ্বেগ ব্যাধি অথবা বিষণœতায় আক্রান্ত হলে।\n০\tঘুমের সঙ্গে সম্পর্কিত কোন ব্যাধি হলে, যেমন- ঘধৎপড়ষবঢ়ংু অথবা\nঝষববঢ় ঞবৎৎড়ৎ উরংড়ৎফবৎ.\nদুঃস্বপ্ন মোকাবেলায় করণীয়\n০\tনিয়মিত ব্যায়াম করুন। যদি সম্ভব হয় অবৎড়নরপ ব্যায়াম করুন। এটা\nদ্রুত ঘুমাতে, গভীর ঘুম আনতে এবং ঘুম ভাঙার পর প্রশান্তি অনুভব\nকরতে সাহায্য করে।\n০\tক্যাফেইন ও এ্যালকোহলের পরিমাণ নির্দিষ্ট রাখুন।\n০\tনিজস্ব আগ্রহ ও শখ এর প্রতি বেশি সময় দিন।\n০\tনিয়মিত কিছু শিথিলায়ন করুন। যেমন- গান শোনা, এঁরফবফ\nওসধমবৎু, যোগ ব্যায়াম, মেডিটেশন প্রভৃতি অনুশীলন করা যা চাপ\nকমাতে সাহায্য করে।\n০\tএকটানা কাজ না করে কাজের মাঝে বিরতি নিন।\n০\tপ্রতি রাতে নির্দিষ্ট সময়ে ঘুমাতে যান এবং সকালে নির্দিষ্ট সময়ে ঘুম\nথেকে উঠুন, দীর্ঘ সময় ঘুমের ওষুধ সেবন থেকে বিরত থাকুন।\nকখন মনোসামাজিক কাউন্সেলরের সঙ্গে যোগাযোগ করবেন?\n০\tআপনি যদি দুঃস্বপ্ন এক সপ্তাহের বেশি সময় ধরে দুঃস্বপ্ন দেখতে\n০\tদুঃস্বপ্নের কারণে আপনার রাতের ঘুম নষ্ট হলে।\n০\tদৈনন্দিন কাজ থেকে আপনি দীর্ঘ সময় বিচ্ছিন্ন থাকলে।\nদুঃস্বপ্নকে সামান্য বিষয় হিসেবে দেখা বা অবহেলা করা ঠিক নয়। অনেক ক্ষেত্রে ব্যক্তি বা শিশুর নিজের একার পক্ষে এই দুঃস্বপ্ন মোকাবেলা করা সম্ভব নাও হতে পারে। উপরোক্ত উপায়সমূহ প্রয়োগ করার পরেও যদি দুঃস্বপ্ন হতে থাকে তাহলে অবশ্যই মনোসামাজিক কাউন্সেলরের সঙ্গে যোগাযোগ করতে হবে। চেপে থাকা ভয় বা মানসিক আঘাতের বিষয়গুলো নিয়ে যখন একজন কাউন্সেলর থেরাপির মাধ্যমে সমাধান করবেন তখনই দুঃস্বপ্ন থেকে উত্তোরণ করা সম্ভব হবে।\nলেখক : মনোসামাজিক কাউন্সেলর ও প্রভাষক, ব্র্যাক বিশ্ববিদ্যালয়


ishwarganjtimes5months ago ১ min read\nনিজস্ব প্রতিবেদকঃ ময়মনসিংহের ঈশ্বরগঞ্জ উপজেলার সরিষা ইউনিয়নের এনায়েত নগর গ্রামের ছেলে জাহিদ আহসান বাঁধন (২০)। জেলা ফুটবল থেকে ক্যারিয়ার শুরু তার। মুক্তিযোদ্ধা সংসদের অনূর্ধ্ব-১৮ দলে ও সিটি ক্লাবের হয়ে খেলেছেন তিনি। স্বপ্ন জাতীয় দলের হয়ে মাঠ মাতানোর। মায়ের দুই কিডনিই অকেজো হয়ে পড়ায় স্বপ্ন ভংগের পথে বাঁধনের। অপেক্ষায় আছেন মায়ের সুস্থ হওয়ার।\nইতোমধ্যে বাঁধনের মায়ের চিকিৎসার জন্য সহযোগীতার হাত বাড়িয়ে দিয়েছেন উপজেলা নির্বাহী অফিসার (ইউএনও), অফিসার ইনচার্জ (ওসি) ঈশ্বরগঞ্জ সহ অনেকেই।\nবেশ কিছুদিন যাবত ফেসবুকে মাকে বাঁচাতে আকুতি জানিয়ে আসছিলেন ফুটবল তারকা জাহিদ আহসান বাঁধন। ১৩ জুন ” মাকে বাঁচানোর আকুতি তারকা ফুটবলারের” শিরোনামে বিভিন্ন গণমাধ্যমে সংবাদটি প্রকাশ করে। সংবাদগুলো নজরে আসে ঈশ্বরগঞ্জ উপজেলার নির্বাহী অফিসার মো. জাকির হোসেন এবং থানার অফিসার ইনচার্জ মোখলেছুর রহমান আকন্দের।\nরবিবার বিকেলে উপজেলা পরিষদের নিজ অফিস কক্ষে বাঁধনের হাতে তার মায়ের চিকিৎসায় সহযোগীতা হিসেবে নগদ অর্থ তুলে দেন নির্বাহী অফিসার মো. জাকির হোসেন।\nঅপরদিকে বাঁধনের মায়ের চিকিৎসার জন্য আর্থিক সহযোগীতা করেছেন ঈশ্বরগঞ্জ থানার অফিসার ইনচার্জ মোখলেছুর রহমান আকন্দ।\nফুটবলার বাঁধন জানায়, তার মায়ের চিকিৎসার জন্য ইতিমধ্যে এগিয়ে এসেছেন যুব ও ক্রীড়া প্রতিমন্ত্রী জনাব জাহিদ আহসান রাসেল। এছাড়াও ঈশ্বরগঞ্জ উপজেলা নির্বাহী অফিসার, থানার অফিসার ইনচার্জ, বিশিষ্ট ব্যবসায়ী প্রকৌশলী লুৎফুল্লাহেল মাজেদ বাবু।\nবাঁধন আরো জানায়, তার মা বর্তমানে গাজীপুরের চৌরাস্তায় কেয়ারহোম ডায়ালাইসিস সেন্টারের অধিনে চিকিৎসা নিচ্ছেন। তার মায়ের আরো উন্নত চিকিৎসা প্রয়োজন। কিডনি প্রতিস্থাপনের জন্য প্রয়োজন ২০ লক্ষ টাকা। তাই যার যার অবস্থান থেকে যার যার সাধ্যমত প্রত্যেকের কাছে সহযোগীতার দরখাস্ত বাঁধনের।\nTags: ওসির বাঁধনের মায়ের চিকিৎসার জন্য আর্থিক সহযোগীতা ইউএনও\nPrevious ঈশ্বরগঞ্জে ড্রাগ আইন লঙ্ঘন করায় ২ফার্মেসী মালিককে জরিমানা\nNext ঈশ্বরগঞ্জে গৃহবধূর লাশ উদ্ধার


প্রিয় বন্ধুর থেকে সারপ্রাইজ গিফট পেলেন তনুশ্রী, বন্ধুটি কে? - সময় সংবাদ বিডি\nপ্রিয় বন্ধুর থেকে সারপ্রাইজ গিফট পেলেন তনুশ্রী, বন্ধুটি কে?\nউপহার পেতে সকলেই ভালবাসেন। আর তা যদি প্রিয় বন্ধুর থেকে প্রাপ্তি হয়, তার আনন্দ যেন কয়েক গুণ বেড়ে যায়। ব্যতিক্রম নন অভিনেত্রী তনুশ্রী ভট্টাচার্যও। জন্মাষ্টমীতে উপহার পেলেন অভিনেত্রী। সৌজন্যে তনুশ্রীর প্রিয় বন্ধু অভিনেত্রী শ্রুতি দাস।\nউপহার পাওয়ার আনন্দ সোশ্যাল মিডিয়ায় অনুরাগীদের সঙ্গে ভাগ করে নিয়েছেন তনুশ্রী। আজ শ্রুতির থেকে তিনি যে উপহার পেয়েছেন, তা তাঁর কাছে নাকি সারপ্রাইজ ছিল। চমৎকার একটি নেকলেস তনুশ্রীকে উপহার দিয়েছেন শ্রুতি।\nনেকলেস পরে প্রিয় বন্ধুর সঙ্গে নিজের ছবি সোশ্যাল ওয়ালে শেয়ার করেছেন তনুশ্রী। ক্যাপশনে তিনি লিখেছেন, ‘কী সুন্দর সারপ্রাইজ। জন্মাষ্টমীর দিন কী সুন্দর উপহার দিলি তুই। এর থেকে ভাল কিছু হতে পারে না। ভালবাসা…।’\nমা হতে চলেছেন অভিনেত্রী তনুশ্রী ভট্টাচার্য। ‘করুণাময়ী রানি রাসমণি উত্তর পর্ব’ ধারাবাহিকে যাঁকে কিছুদিন আগে পর্যন্ত ভবতারিণীর চরিত্রে দেখেছেন দর্শক। প্রেগন্যান্সি পিরিয়ডে আপাতত কাজ থেকে বিরতি নিয়েছেন তিনি।\n২০১৯-এ পরিচালক শমীক বসুকে বিয়ে করেন তনুশ্রী। আপাতত প্রথম সন্তানের অপেক্ষায় দম্পতি। সন্তান আগমনের খবর পাওয়ার পর থেকে যতদিন শুটিং করেছিলেন, তাঁকে আগলে রেখেছিলেন সহকর্মীরা। TV9 বাংলাকে তনুশ্রী বলেছিলেন, “আমি এখন যেটা ভেবে রেখেছি সন্তান হওয়ার ছ’মাস পর থেকেই নিজেকে গ্রুম করা শুরু করব। তারপর আবার কাজে ফিরব। মা হওয়ার পর কাজে না ফিরলে আমি নিজের আমিটাকেই হারিয়ে ফেলব বলে মনে হয়।”\n২০১৩-র ১৫ জানুয়ারি, ‘সখী’ ধারাবাহিকে ফার্স্ট শট দিয়েছিলেন তনুশ্রী। তারপর থেকে ‘বয়েই গেল’, ‘রাঙা মাথায় চিরুনি’, ‘ত্রিনয়নী’, ‘জয়ী’, ‘জয় বাবা লোকনাথ’, ‘কী করে বলব তোমায়’-এ কাজ করেছেন। অভিনেত্রী হিসেবে নিজের কিছুটা জায়গা তৈরি করতে পেরেছেন। এ বার জীবনের অন্য এক অভিজ্ঞতার সাক্ষী হওয়ার অপেক্ষা।\nঅন্যদিকে আপাতত ‘দেশের মাটি’ ধারাবাহিকে শ্রুতির অভিনয় দেখছেন দর্শক। তবে স্বল্প কেরিয়ারেই তিনি যেন টেলিভিশন ইন্ডাস্ট্রির প্রতিবাদী মুখ হয়ে উঠেছেন। শুধু অভিনয় নয়। ট্রোলিং সামলেও শিরোনামে এসেছেন শ্রুতি। গায়ের রঙের জন্য তাঁকে নেট নাগরিকদের কটাক্ষ শুনতে হয় কেরিয়ারের প্রথম থেকেই। বহু দিন সহ্য করার পর অবশেষে দিন কয়েক আগে তিনি পুলিশে অভিযোগ দায়ের করেন। এই প্রতিবাদে সমাজের বহু বিশিষ্ট মানুষকে পাশে পেয়েছেন। শ্রুতিকে ভালবাসার মানুষও কম নেই। তাঁর কাজ, অভিনয় পছন্দ করেন এমন অনুরাগীর সংখ্যাও অগুণতি। তাঁদের কথা ভেবে এবং নিজের ভবিষ্যতের জন্য প্রতিদিন নিজের পারফরম্যান্স আরও উন্নত করার প্রয়াস থাকে অভিনেত্রীর। শ্রুতি এবং প্রিয়ম যে তনুশ্রীর প্রিয় বন্ধু তা TV9 বাংলাকে আগেই জানিয়েছিলেন হবু মা। বিশেষ দিনে এমন বিশেষ উপহারে আপ্লুত তনুশ্রী।\nসামাজিক মাধ্যমে মেয়ের নগ্ন ছবি পোস্ট দেখে হার্ট অ্যাটাক মা-বাবার


সিঙ্গাপুরের পার্কওয়ে হাসপাতালের তথ্য সেবা এখন সিলেটে – Daily Sylhet Surma\nসিঙ্গাপুরের পার্কওয়ে হাসপাতালের তথ্য সেবা এখন সিলেটে\nপ্রকাশিত: ৯:১৮ অপরাহ্ন, মে ১৪, ২০১৯\nসিঙ্গাপুরে চিকিৎসা নেওয়ার জন্য আর দুশ্চিন্তায় পোহাতে হবে না। চিকিৎসা নেওয়ার পরিকল্পনার অংশ হিসেবে ভিসা জটিলতা, চিকিৎসার খরচ, সময়কাল, চিকিৎসকের অ্যাপয়েন্টমেন্ট , যাতায়াত, সবকিছু এখন হাতের নাগালেই।\nসিলেটের চৌহাট্টায় মানরু শপিং সেন্টারের ৩য় তলায় স্থাপিত হয়েছে সিঙ্গাপুরের পার্কওয়ে হাসপাতাল লিমিটেডের তথ্য সেবা কেন্দ্র ২৪ ঘন্টা খোলা থাকবে। পাওয়া যাবে চিকিৎসা সংক্রান্ত বিস্তারিত তথ্য।\nমঙ্গলবার (১ মে) বিকেলে সিলেটের একটি অভিজাত হোটেলে সংবাদ সম্মেলন করে এসব তথ্য জানান সিঙ্গাপুরের পার্কওয়ে হাসপাতাল লিমিটেডের বাংলাদেশ অফিসের পরিচালক জাহিদ খান। এসময় উপস্থিত ছিলেন-হাসপাতালের এশিয়া রিজিওনের মার্কেটিং হেড মি. ভিনসেন্ট লাই ও পার্কওয়ে প্যানথাই’র এশিয়া রিজিওনের মার্কেটিং হেড মি. ম্যাক্সটান।\nসংবাদ সম্মেলনে জানানো হয়, সিলেটে স্থাপিত অনুসন্ধান কেন্দ্রে নতুন পুরাতন সকল রোগীই তথ্য সেবা নিতে যোগাযোগ করতে পারবেন। নতুন রোগীদের সেবার মধ্যে রয়েছে চিকিৎসকদের সেবার নাম, হাসপাতালে কতদিন থাকতে হবে তার উত্তর, এ জন্য রোগীকে অবশ্যই তার পুরাতন মেডিকেলের কাগজপত্র ই-মেইৈে বা সরাসরি অফিসে এসে দিয়ে যেতে হবে। এরপর রোগীর সিদ্ধান্ত অনুযায়ী পরবর্তী ভিসা আমন্ত্রনপত্র, চিকিৎসকের অ্যাপয়েনমেন্ট, বিমানের টিকিট, বিমানবন্দর থেকে পিকআপ, হোটেল বুকিং এবং মেডিকেল ভিসা ফরমপূরণে সুবিধাগুলো দেওয়া হবে। এ জন্য রোগী ও তার সঙ্গে কমপক্ষে ১ জন বা সর্বোচ্চ ২ জন তত্ত্বাবধায়কের পাসপোর্ট কপি দিতে হবে।\nজাহিদ খান বলেন, সিঙ্গাপুরের পার্কওয়ে হাসপাতাল থেকে ফিরে আসার পর পুরাতন রোগীরা ভিডিও কনফারেন্সের মাধ্যমে নতুন করে আবার সিঙ্গাপুরে না গিয়েও সিলেটে বসে ডাক্তারের পরবর্তী পরামর্শ নিতে পারবেন। এছাড়া ২৪ ঘন্টা শীতাতপ নিয়ন্ত্রিত এয়ার অ্যাম্বুলেন্সের সুুবিধা থাকছে। সিলেটে ২৪ ঘন্টা যোগাযোগ করা যাবে ০১৯৮৮৭৭৭৭১১ নাম্বারে এবং মার্কেটিং সমন্বয়কারীর সঙ্গে ০১৯৮৮৭৭৭৭৩৩ ও ০১৯৮৮৭৭৭৭৪৪ নাম্বারে যোগাযোগ করা যাবে।\nজাহিদ খান আরো বলেন, সিঙ্গাপুর পার্কওয়ে হাসপাতাল (প্রা.) লিমিটেডের তত্ত্বাবধানে আরো চারটি হাসপাতাল রয়েছে। এগুলো হলো- মাউন্ট এলিজাবেথ অর্চাড হাসপাতাল, মাউন্ট এলিজাবেথ নভেনা হাসপাতাল, গ্লেন ঈগলস হাসপাতাল এবং পার্কওয়ে ইস্ট হাসপাতাল।\nঅনুষ্ঠান শেষে ফিতা কেটে সিলেটে ইনফরমেশন সেন্টারের উদ্বোধন করেন অনুষ্ঠানের অতিথিবৃন্দ। প্রেস-বিজ্ঞপ্তি।\nসংবাদটি পঠিত : ২৫,৮২৭


Horoscope for 4th November: উন্নতি হবে ব্যবসায়, কালীপুজোয় মন থাকতে পারে অশান্ত - কেমন কাটবে আপনার দিন? - Horoscope for 4th November: Daily horoscope Sagittarius Capricorn aquarius pisces readings for4november 2021, Bangla News\nবাংলা নিউজ > ছবিঘর > Horoscope for 4th November: উন্নতি হবে ব্যবসায়, কালীপুজোয় মন থাকতে পারে অশান্ত - কেমন কাটবে আপনার দিন?\nHoroscope for 4th November: উন্নতি হবে ব্যবসায়, কালীপুজোয় মন থাকতে পারে অশান্ত - কেমন কাটবে আপনার দিন?\nUpdated: 04 Nov 2021, 12:30 AM IST লেখক Ayan Das\n1/4ধনু - কলাবিদ্যা বা সংগীতের প্রতি আগ্রহ বাড়বে। ব্যবসার উন্নতি হবে। লাভ হবে। বন্ধুদের সহায়তা পাবেন। ধৈর্যশীলতা কম থাকলেও কথাবার্তায় সংযত থাকবেন। পারিবারিক সমস্যা নিয়ে দুশ্চিন্তাগ্রস্ত থাকবেন। আটকে থাকা অর্থ পাওয়ার যোগ তৈরি হতে পারে।\n2/4মকর - আত্মবিশ্বাসে ভরপুর থাকবেন।পারিবারিক দায়িত্ব বাড়তে পারে। বাবার স্বাস্থ্যের দিকে নজর দিন। ব্যবসার বহর বৃদ্ধি পেতে পারে। মনে শান্তি ও আনন্দ থাকবে। আত্মবিশ্বাস বাড়বে। চাকরিতে পরিবর্তন হওয়ার সম্ভাবনা আছে। বিবাদ থেকে দূরে থাকুন।\n3/4কুম্ভ - আয় কমবে। সঙ্গে ব্যয় বাড়বে। তার ফলে চিন্তা বাড়বে। মায়ের থেকে টাকা পেতে পারেন। কোনও বন্ধুর সহযোগিতা পাবেন। ধর্মীয় কাজে মনোযোগ বাড়বে। শিক্ষাক্ষেত্রে শুভ ফল পেতে পারেন। স্বাস্থ্যের দিকে নজর দিন। জীবনযাত্রার মান কঠিন হবে।\n4/4মীন - মনে অশান্তি থাকবে। পারিবারিক জীবন কষ্টকর হবে। ব্যবসার জন্য বিদেশে যেতে পারেন। সন্তানের দিক থেকে কোনও সুখবর পেতে পারেন। শিক্ষাক্ষেত্রে অসুবিধার সম্মুখীন হতে পারেন। কথা বলার সময় সংযত থাকুন। কার্যক্ষেত্রে সমস্যা আসতে পারে। বন্ধুর সঙ্গে যোগাযোগ হতে পারে।